
Introducere 


Structura modulului 


Derularea modulului 


Evaluarea modulului 

Modulul de Didactica limbii şi literaturii române este 
alcătuit din două volume, care au fost concepute în 
continuitate, având în vedere competențele didactice pe care 
le presupune activitatea de predare-învățare-evaluare la 
această disciplină. 

Modulul este structurat în opt unități de învăţare, 
repartizate astfel în cele două volume: 


Didactica limbii şi literaturii române (I) 
Curriculum-ul de limba şi literatura română; 
Proiectare didactică; 

Didactica oralului; 
Didactica redactării; 

Didactica limbii; 

Didactica lecturii; 

Instrumente şi metode de evaluare; 
Managementul clasei la limba şi literatura română. 


Fiecărei unități de învățare îi corespund mai multe 
competenţe şi conținuturi, care acoperă integral didacticile 
particulare ale disciplinei (didactica lecturii, a oralului, a 
redactării, a limbii române), asociate cu practicile specifice 
predării disciplinei (proiectare, strategii şi metode, instrumente 
şi metode de evaluare, managementul clasei). 


Vei observa că fiecare unitate de învăţare a modulului 
conţine atât prezentări teoretice ale temelor abordate, cât şi 
aplicaţii, accentul fiind pus pe învăţarea activă. În cadrul 
fiecărei unităţi a modulului vor fi propuse metode de lucru care 
să te ajute să înţelegi, să aplici şi să transferi în contexte noi 
conceptele abordate. Experiențele de învăţare propuse vor fi 
variate şi diferenţiate. Pentru fiecare temă, ţi se vor indica 
resurse suplimentare pe care le poţi consulta pentru 
aprofundarea cunoştinţelor, a înţelegerii tale asupra unui 
anumit subiect. 

Vei putea apela, pentru neclarități sau dificultăţi în 
învăţare, la tutore. Pe parcurs, la o serie de sarcini de lucru, ţi 
se cere în mod explicit să-ţi consulti tutorele. 


Autorii acestui modul îţi propun diverse modalităţi de 
evaluare formativă, care să te ajute să îţi aprofundezi 
achiziţiile dobândite prin lectură, studiu personal şi 
interacțiunea cu tutorele. 

În cadrul fiecărei unităţi de învăţare vei avea teme de 

Ce urmează să faci? 


reflecţie, studii individuale, teste de autoevaluare, pentru 
rezolvarea cărora sunt prevăzute spaţii special marcate. 
Penultima pagină a fiecărei unități de învățare cuprinde 
răspunsuri şi comentarii la testele de autoevaluare, sugestii 
pentru realizarea lucrării de verificare şi a materialelor din 
portofoliu. Manualul devine, astfel, şi caietul tău de lucru, 
manşetele albe de pe fiecare pagină îţi oferă posibilitatea de a 
face adnotări, pentru a evidenția o anumită problemă sau 
pentru a-ţi nota eventualele întrebări / neclarități pe care vrei 
să le discuți în cadrul întâlnirilor cu tutorele. 

Nu vei găsi răspunsuri pentru temele de reflecţie sau 
pentru studiul individual, întrucât acestea reprezintă activităţi 
proprii, pe care le vei avea în vedere ca teme de discuţie la 
activităţile tutoriale, îţi vom oferi, însă, acolo unde este cazul, 
câteva sugestii. 

La finalul fiecărei unități de învăţare îţi propunem o 
lucrare de verificare — în acest al doilea volum al modulului vei 
avea tot patru lucrări; lucrările de verificare vor fi întocmite şi 
transmise tutorelui pe suport de hârtie, format A4. Pe prima 
pagină a lucrării de verificare vei nota (centrat) numărul 
acesteia (de ex. Lucrare de verificare nr.1), apoi vei menţiona 
(în colțul din dreapta, sus) numele, inițiala prenumelui tatălui şi 
prenumele tău, codul numeric personal, grupa din care faci 
parte, numele şi gradul didactic al tutorelui. 

În realizarea lucrărilor de verificare trebuie să ţii seama 
de instrucțiunile privind redactarea acestora, de precizările 
privind elaborarea răspunsurilor şi lungimea lor, de trimiterile la 
resurse bibliografice suplimentare, de respectarea criteriilor de 
evaluare care se regăsesc în cadrul fiecărei lucrări. Dacă 
întâmpini dificultăţi în redactarea răspunsurilor, orientează-te 
după sugestiile oferite pe penultima pagină a fiecărei unităţi de 
învăţare. 

Ponderea lucrărilor de verificare reprezintă 40 % din 
nota finală. 

Evaluarea finală pentru acest al doilea modul va fi 
realizată cu ajutorul unui portofoliu, care va conține 
următoarele piese: 

e cel puţin 4 scenarii didactice: 3 pentru lecţii de literatură 
şi unul pentru o lecţie de limbă — toate trebuie să facă 
parte din unitatea de învăţare pe care ai proiectat-o deja 
pentru volumul | al cursului; 

e cel puţin 3 probe de evaluare concepute pentru unitatea 
de învăţare proiectată (2 evaluări pe parcurs şi o 
evaluare sumativă, prevăzută pentru sfârşitul unităţii de 
învăţare). Acestea vor avea o pondere de 60% din nota 
finală. 


Pe parcursul unităților de învăţare din acest modul vei 
avea teme care se referă în mod direct la proiectele pe care le 
ai de prezentat în final. Este important ca, pe măsură ce 
parcurgi unităţile în care găseşti informaţii relevante pentru 
temele tale, să începi să-ţi structurezi materialul. 


Cum vei fi evaluat? 

Materialele pe care le vei elabora trebuie să reflecte 
legătura care există între planificarea calendaristică, proiectul 
unităţii de învăţare şi proiectele de lecţie. 
Vei vedea, parcurgând modulul, că autorii pledează 
pentru o evaluare transparentă, ale cărei obiective şi criterii să 
fie cunoscute şi de elevi. De aceea, vei afla şi tu, chiar de la 
început, cum vei fi evaluat. 
Obiectivele evaluării finale pe care o propunem ţintesc 
chiar măsurarea gradului în care ai reuşit să-ți formezi şi să-ţi 
dezvolți competențele vizate prin parcurgerea temelor din acest 
al doilea volum. 
Scenariile didactice propuse pentru unitatea de învăţare 
proiectată vor fi evaluate pornind de la următoarele aspecte: 
= identificarea obiectivelor / competenţelor din programă 
adecvate conţinuturilor studiate; 

= coerenţa demersului didactic (coerenţa generală a 
proiectului şi legăturile între diversele secvenţe didactice); 

= decuparea clară a secvenţelor didactice 
0 punerea în context; 
0 desfăşurarea; 
0 încheierea / reflecția. 

= activităţi stimulative, de tip formativ şi care antrenează cât 
mai mulţi elevi prin forme diverse de organizare a clasei; 

= activități care vizează în mod nemijlocit obiectivele / 
competențele selectate; 

=  materiale-resursă folosite (hand-out, texte, suport vizual 
sau auditiv); 

= conținut ştiinţific (explicaţii ştiinţifice / definiţii corecte); 

= legătura / continuitatea dintre proiectele de lecţie şi 
proiectul unităţii de învăţare, respectiv planificarea 
calendaristică. 
Probele de evaluare - formativă şi sumativă - propuse 
pentru unitatea de învăţare proiectată vor fi evaluate ţinând 
cont de următoarele aspecte: 
= identificarea obiectivelor / competenţelor de evaluare, 
concordanță cu obiectivele / competențele formate 
timpul lecţiilor parcurse în unitatea de învăţare aleasă; 

= selectarea itemilor potriviți obiectivelor / competențelor 
vizate; 

= îmbinarea armonioasă a itemilor de evaluare; 

= folosirea unor forme variate de evaluare; 

= formularea clară a cerinţelor de evaluare. 

După parcurgerea modulului vei dobândi cunoştinţe şi 
competenţe în toate aceste arii tematice, astfel încât să poți 
proiecta demersuri didactice conforme literei şi spiritului 
programelor şcolare, să poți aplica modalități de 
predare-învățare-evaluare adecvate fiecărui domeniu al 
disciplinei. 

Competenţe specifice 

Pe parcursul acestei unități de învăţare, vei putea să-ţi dezvolți următoarele competenţe: 
e Aplicarea adecvată a metodelor specifice de abordare a noţiunilor de limbă 

Structurarea lecţiilor de limbă română 

Evaluarea achiziţiilor lingvistice ale elevilor 

Autoevaluarea lecţiilor de limbă 


Manifestarea interesului pentru îmbunătăţirea propriilor strategii de realizare a 
lecţiilor de limbă română 

1.1. Limba română în învățământul obligatoriu 


1.1.1. Scopul studierii limbii române în şcoală 

În Dicţionarul explicativ al limbii române termenul „limbă” are 
numeroase accepțiuni, dintre care putem enumera: „1. Sistem de 
comunicare alcătuit din sunete articulate, specific oamenilor, prin 
care aceştia îşi exprimă gândurile, sentimentele şi dorințele; limbaj. 
2. Limbajul unei comunităţi umane istoriceşte constituite.” Prin 
urmare, limba poate fi definită ca un ansamblu de mijloace 
fonetice, lexicale şi gramaticale, organizate în sisteme, servind 
ca instrument de comunicare între membrii unei comunități 
lingvistice. 

Aşa cum ai citit în unitatea 1 din volumul |, disciplina Limba 
şi literatura română cuprinde în programele pentru clasele a V-a — 
a VIll-a trei domenii specifice — literatură, limbă, comunicare —, iar 
în programele pentru liceu două domenii — literatură şi limbă şi 
comunicare; dar ele trebuie studiate integrat. 

Domeniului limbă îi sunt circumscrise elementele de 
construcție a comunicării, studiate cu precădere în clasele 
gimnaziale, cu scopul formării competențelor de comunicare 
(receptare şi/sau producere) a unor mesaje diverse (orale sau 
scrise). 

Treptat, elevii fac cunoştinţă cu moduri diferite de exprimare 
a gândurilor şi sentimentelor, descoperă cum un singur vorbitor îşi 
exprimă diferit ideile, în funcţie de destinatar. 

Ei învaţă că orice act de vorbire este o structură complexă, 
ale cărei elemente componente se  intercondiționează şi se 
completează unele pe altele, cunosc logica limbii ca mijloc de 
comunicare, se deprind să folosească limba română corect şi 
conştient. 

Ținta finală a studiului limbii române în şcoală este de a 
forma buni utilizatori / vorbitori de limbă română, folosind-o atât ca 
mijloc de comunicare, cât şi ca modalitate de cunoaştere. 

Omul, cu cât cunoaşte mai multe limbi, poate comunica mai 
uşor cu oameni aparținând unor culturi şi medii lingvistice diferite, 
învaţă să fie tolerant, flexibil, „zestrea” lui lingvistică îmbogăţindu-l 
spiritual. 


1.1.2. Principiul concentric al  predării-învăţării în 
abordarea noţiunilor de limbă 


Copilul învaţă să se exprime încă din primii ani de viaţă, de 
fapt, gramatica — aşa cum este ea cunoscută în limbajul uzual — se 
învaţă în procesul exprimării, treptat, noţiunile de limbă devenind un 
instrument valoros în dezvoltarea vorbirii corecte a elevilor. 

Justificat ne putem pune întrebarea — din moment ce copiii 
învaţă să se exprime corect chiar înainte de a cunoaşte cele mai 
elementare noțiuni de limbă, mai este necesar studiul acestui 
domeniu specific? Bineînţeles că răspunsul va fi afirmativ — prin 
studiul limbii, al gramaticii, elevii îşi fundamentează ştiinţific 


Stadiile dezvoltării 
intelectuale şi 
formarea 
noţiunilor de 
limbă 

exprimarea corectă, normele limbii devenind modele de urmat. 

La baza studiului limbii, a însuşirii noţiunilor gramaticale, stă 
principiul concentric, conform căruia elevii reiau, pe un plan 
superior, noțiuni învăţate anterior. 

Pentru a înțelege mai bine principiul concentric al studiului 
limbii, trebuie să ne reamintim stadiile dezvoltării intelectuale, 
conform teoriei psihogenetice a lui Jean Piaget: 

e stadiul inteligenţei senzorio-motorii (0 — 2 ani); 

e stadiul preoperaţional (2 — 7 ani) — caracterizat prin 
gândire concretă, intuitivă; este perioada în care copiii 
învaţă să se exprime în propoziții şi fraze, se dezvoltă 
limbajul organizat discursiv; 

e stadiul operaţiilor concrete (7 — 12 ani) — noţiunile au 
încă un caracter empiric, vorbim de dezvoltarea gândirii 
concrete a şcolarului mic, elevul este mai mult un 
observator, abia pe la 10 — 11 ani, elevul poate opera cu 
noțiuni abstracte; 

e Stadiul operațiilor formale (12 — 18 ani) — gândirea se 
desprinde din ce în ce mai mult de concret, elevul 
operând în plan logic cu noțiuni, raționamente, judecăţi; 
se dezvoltă gândirea cauzală, elevul are capacitatea de 
a raţiona ipotetico-deductiv — e capabil să emită ipoteze, 
să găsească soluţii, să formuleze concluzii. 

Cunoscând caracteristicile diferitelor stadii ale dezvoltării 
intelectuale, conceptorii de programe şcolare, autorii de manuale şi, 
nu în ultimul rând, învățătorii şi, apoi, profesorii respectă această 
„repartizare” a volumului de cunoştinţe de limbă, elevii însuşindu-şi 
gradat noţiunile de limbă, îmbogățindu-şi treptat exprimarea 
corectă, orală şi scrisă. Împărţirea pe cicluri curriculare respectă, de 
asemenea, această stadializare a dezvoltării intelectuale, ciclului 
achiziţiilor fundamentale îi corespunde aşa-zisa etapă 
pregramaticală, etapă anterioară studiului sistematic al gramaticii; 
iar etapa gramaticală începe în clasa a Ill-a, o dată cu începutul 
ciclului de dezvoltare. De fapt, pe prim plan trebuie să stea nu 
învățarea regulilor gramaticale, ci utilizarea celor învăţate în 
comunicare, în receptarea şi producerea mesajelor orale şi scrise. 

Astfel, în clasele a lIll-a — a Vl-a se pun bazele formării 
deprinderilor şi capacităţilor de a utiliza elementele de construcţie a 
comunicării în analiza şi interpretarea textelor literare / nonliterare 
(obiectivul major al ciclului de dezvoltare fiind formarea capacităţilor 
de bază necesare pentru continuarea studiilor), tot ceea ce vor 
însuşi ulterior elevii fiind doar îmbogățţiri, nuanţări, detalieri ale unor 
noțiuni deja cunoscute. 

Achiziţiile din domeniul limbii sunt foarte importante în 
comunicarea curentă — elevii sunt obişnuiţi, treptat, cu transferul 
cunoştinţelor dobândite în comunicarea cotidiană. 

1.1.3. Harta elementelor de construcţie a comunicării în 
învățământul obligatoriu 


Programa şcolară de limba şi literatura română prevede 
pentru elementele de construcție a comunicării: 

„În toate clasele gimnaziului, modalitatea tradiţională sau de 
altă natură, de ordonare, combinare şi de tratare didactică a 
unităţilor de conţinut din acest capitol ţine exclusiv de opţiunea 
autorului de manual şi a profesorului. Se recomandă ca abordarea 
acestor aspecte să fie corelată cu studiul textului literar şi nonliterar, 
inclusiv din punctul de vedere al valorilor stilistice, exigență absolut 
necesară, mai ales în cazul elementelor de lexic. Concepţia pe care 
s-a întemeiat prezentul curriculum este că, în şcoală, predarea- 
învățarea va urmări „limba în funcţiune”, în variantele ei orală şi 
scrisă, normată şi literară, iar nu „limba ca sistem abstract”. 
interesează viziunea comunicativ-pragmatică a prezentei programe, 
nu interesează predarea în şi pentru sine a unor cunoştinţe 
gramaticale, ci abordarea funcţională şi aplicativă a acestora în 
calitatea lor de elemente care contribuie la structurarea unei 
comunicări corecte şi eficiente. În acest sens, se recomandă, în 
toate cazurile, exerciţii de tip analitic (de recunoaştere, de grupare, 
de motivare, de descriere, de diferenţiere) şi de tip sintetic (de 
modificare, de completare, de exemplificare, de construcţie). Se vor 
evidenția aspecte ţinând de ortografie, de punctuație şi de ortoepie 
în situaţiile care impun o asemenea abordare. Se sugerează ca, în 
predarea problemelor noi, profesorul să se sprijine de fiecare dată 
pe actualizarea cunoştinţelor asimilate anterior de către elevi." 
(Programa şcolară de limba şi literatura română, aprobată prin ordin 
al ministrului nr. 4237 din 23.08.1999). 

lar pentru nivelul inferior al liceului se recomandă: 

„Studiul limbii române se axează pe două coordonate 
principale: (a) normativă şi (b) funcţională, având ca obiectiv 
formarea la elevi a unor deprinderi de a folosi limba română corect, 
adecvat şi eficient în producerea şi receptarea textelor orale şi 
scrise. 

Abordarea conţinuturilor propuse se va face în ordinea aleasă 
de autorii de manuale sau de profesori, integrându-le acolo unde 
consideră că au eficiență didactică. Se recomandă, pentru studiul 
limbii române, folosirea, de preferință, a textelor selectate pentru 
domeniul Literatură. 

În funcţie de cunoştinţele elevilor se vor actualiza şi consolida 
noţiunile de fonetică, vocabular, morfologie, sintaxă şi stilistică 
dobândite în gimnaziu. Aspectele teoretice vor fi reduse la strictul 
necesar, în favoarea aplicaţiilor practice.” (Programă şcolară pentru 
clasa a IX-a, ciclul inferior al liceului, Limba şi literatura română, 
aprobată cu Ordin al ministrului Nr. 3458 / 09.03.2004). 

În tabelul următor, vei putea urmări modul în care se 
repartizează conținuturile domeniului Limbă şi comunicare, mai 
concret lexicul, în clasele a V-a — a X-a, fiind o ilustrare clară a 
respectării principiului concentric al predării-învăţării în abordarea 
noțiunilor de limbă: 

Clasa 


LEXICUL 


a V-a 


Vocabularul limbii române. Dinamica vocabularului (apariții de cuvinte noi, 
dispariții de cuvinte, modificări de sens). 

Cuvântul — unitate de bază a vocabularului. Forma şi conţinutul. Cuvântul de 
bază. Cuvântul derivat. Rădăcina. Sufixele. Prefixele. 

Familia lexicală (numai cuvintele formate prin derivare). 

Câmpurile lexicale (nume de rudenie, nume de culori, nume de animale 
domestice şi sălbatice etc.). 

Sinonimele. 

Antonimele. 

Regionalismele lexicale. 

Arhaismele lexicale. 

Utilizarea unor neologisme din domeniul tehnic şi ştiinţific. Utilizarea corectă 
a cuvântului; variantele lexicale. 


a Vl-a 


Noţiunea de vocabular. 

Vocabularul fundamental. 

Masa vocabularului. 

Mijloacele interne de îmbogăţire a vocabularului. 

Derivarea (actualizare). 

Sufixarea. Sufixele diminutivale şi sufixele augmentative. 

Prefixarea. Utilizarea corectă a cuvintelor formate cu prefixe neologice (de 
exemplu: ante-, anti-, con-, hiper-, hipo-, trans-, ultra-). 

Compunerea 

Compunerea prin sudare, alăturare şi abreviere. Formarea cuvintelor prin 
abreviere. Elemente de compunere savantă (de exemplu: auto-, macro-, 
micro-, poli-, pseudo- etc.). 

Schimbarea valorii gramaticale (conversiunea) 

Adverbe provenite din adjective şi din substantive; adjective provenite din 
verbe la participiu; substantive provenite din alte părţi de vorbire. 

Familia lexicală (derivate, compuse, cuvinte obținute prin schimbarea valorii 
gramaticale). 

Sinonimele (actualizare). 

Sinonimele lexicale, sinonimele  frazeologice şi sinonimele lexico- 
frazeologice (familiarizare elementară). 

Antonimele (actualizare). 

Omonimele. Omofonele şi omografele 

Arhaismele şi regionalismele (actualizare). Exerciţii de identificare a unor 
tipuri de arhaisme şi regionalisme. 

Pleonasmul. 

Paronimele. 

Câmpurile lexicale (actualizare şi exerciţii). 


a VIl-a 


Vocabularul fundamental şi masa vocabularului (actualizare). 

Sensul cuvintelor în context. 

Mijloacele de îmbogăţire a vocabularului.(actualizare) 

Derivarea (actualizare). Serii derivative (pe bază aplicativă). Rolul sufixelor 
în realizarea sensului cuvintelor (sufixe de agent, instrumentale etc.). 
Derivatele parasintetice (exerciţii). 

Compunerea (actualizare). 

Schimbarea valorii gramaticale sau conversiunea (actualizare). 
împrumuturile. 

Neologismele. Evitarea greşelilor în întrebuinţarea neologismelor. 
Pleonasmul (actualizare). 

Paronimele (actualizare). 

Categorii semantice (actualizare). Sinonime. Tipuri de sinonime. Antonime. 
Omonime. Tipuri de omonime. 

Cuvintele polisemantice. Polisemia în raporturile ei cu omonimia. 

Unităţile frazeologice. Rolul acestora în asigurarea expresivităţii limbii. 
Formule şi clişee internaţionale. 


a VIIl-a 


Cuvintele moştenite şi cuvintele împrumutate. Dubletele etimologice. 
Caracterul latin al limbii române. Limba literară, limba populară, limba 
vorbită, limba scrisă. 

Mijloacele de îmbogăţire a vocabularului (actualizare). Familia de cuvinte 
(actualizare). Prefixoidele. Sufixoidele (pe bază de aplicații). 

Mijloacele externe de îmbogăţire a vocabularului. Împrumuturile lexicale 
(vechi şi noi). 

Neologismele (actualizare). Rolul neologismelor în dezvoltarea sinonimiei. 
Cuvântul şi contextul. Sensul propriu (de bază şi secundar) şi sensul figurat 
(actualizare). 

Categoriile semantice. Sinonimele. Antonimele. Omonimele. Cuvintele 
polisemantice (actualizare). 

Paronimele. Pleonasmul. Tautologia. Argoul şi jargonul. 


a IX-a 


Nivelul lexico-semantic de constituire a mesajului în comunicarea orală şi 
scrisă: 
- cunoaşterea sensului corect al cuvintelor (în special al neologismelor) 
- folosirea adecvată a cuvintelor în context 
- erori semantice: pleonasmul, tautologia, confuzia paronimică 
- utilizarea corectă a derivatelor şi a compuselor (prefixe, sufixe, prefixoide, 
sufixoide) 
- schimbarea categoriei gramaticale 
- cunoaşterea relaţiilor semantice (sinonimie, antonimie, polisemie; 
omonimie) şi actualizarea lor în context 
Nivelul lexico-semantic al receptării: 
- interpretarea sensului cuvintelor în context 
- rolul câmpurilor semantice în interpretarea mesajelor scrise şi orale 


a X-a 


Nivelul lexico-semantic de constituire a mesajului în comunicarea orală şi 
scrisă: 
- utilizarea corectă şi adecvată a sensurilor pe care le au cuvintele 
context (mai ales neologismele); 
- utilizarea variantelor lexicale literare; 
- utilizarea corectă a unităţilor frazeologice; 
- etimologia populară, hipercorectitudinea; 
- sens denotativ, sensuri conotative. 
Nivelul lexico-semantic al receptării: 
- înțelegerea sensului cuvintelor în context; 
- câmpurile semantice şi rolul acestora în interpretarea mesajelor scrise 
şi orale. 


în 

Test de autoevaluare 1 


1. Enumeră domeniile specifice disciplinei Limba şi 
literatura română, pentru clasele a V-a - a VIll-a şi pentru 
liceu. 


2. Explică în ce constă principiul concentric al studiului 
limbii române. 


3. Identifică, în programele şcolare pentru clasele a V-a - a 
VIII-a, modalitățile de realizare a principiului concentric 
în studiul verbului. 


Completează următoarele enunțţuri: 
Pe parcursul secvențelor 1.1.1., 1.1.2. şi 1.1.3. m-am 
confruntat cu următoarele dificultăți: 


Îmi este încă neclar: 


DISCUTĂ CU TUTORELE ACESTE ASPECTE. 

1.2. Abordări didactice ale limbii 


1.2.1. Activităţi, metode şi tehnici de predare a limbii române în 
şcoală 


+ Conversaţia este o metodă frecvent folosită în studierea 
limbii, antrenându-i pe elevi în cercetarea faptelor de limbă, în 
descoperirea regulilor gramaticale. Sunt folosite ambele forme 
cunoscute în pedagogie: conversaţia catihetică şi cea euristică. 

Prin conversaţia catihetică se poate verifica modul în care 
elevii şi-au însuşit anumite cunoştinţe, ea contribuie la dezvoltarea 
memoriei elevilor. Elevii sunt puşi în situația de a reproduce 
informaţii obținute anterior. 


De exemplu: 


Profesorul: — Care sunt formele pronumelui personal la numărul singular? 
Elevul: — Eu, tu, el, ea. 

Profesorul: — Dar la plural? 

Elevul: — Noi, voi, ei, ele. 


Conversaţia catihetică se poate folosi cu precădere la 
începutul orei, la reactualizarea cunoştinţelor, sau în momentul 
retenţiei cunoştinţelor, adică după ce s-au însuşit anumite cunoştinţe 
noi. 

Conversaţia euristică trezeşte mai mult interesul elevilor, 
datorită stimulării gândirii acestora; este o formă folosită la 
predarea-învăţarea unor noi cunoştinţe şi la lecţiile de formare a 
unor priceperi şi deprinderi. Elevul, aflat într-un dialog deschis cu 
profesorul, poate pune întrebări, poate răspunde la întrebări, îşi 
lămureşte neclaritățile. Este foarte important să-i obişnuim pe elevi: 

- să formuleze clar şi precis întrebările; 

- să evite întrebările echivoce; 

- să nu pună altă întrebare până nu află răspunsul la 
întrebarea pusă anterior; 

- să-şi stimuleze gândirea, sprijinindu-se, în formularea 
întrebărilor, pe fapte de limbă. 

Vistian Goia, în Ipostazele învăţării — Limba şi literatura 
română (Cluj-Napoca, Editura Napoca Star, 1999, pag. 116) 
prezintă tipurile de întrebări care pot fi folosite în orele de limba 
română, clasificate după modul de adresare şi obiectivul vizat: 


TIPUL ÎNTREBĂRII CARACTERISTICI EXEMPLE 
Frontală Adresată întregii clase. Ce sunt locuţiunile verbale? 
Directă Adresată unui elev anume. Popescu, spune din ce sunt 
formate locuțiunile verbale! 
Inversată Adresată profesorului de către | E(lev)= În componența 


elev şi returnată acestuia. locuţiunilor verbale pot intra şi 
verbe la moduri nepersonale? 
P(rofesor)= Tu ce părere ai? 

De releu şi de 


Adresată de elev profesorului şi | E= Cum este corect: a place sau 


comunicare repusă de acesta întregii clase. | a plăcea? 
P= Care este forma consacrată 
de uzul limbii? 
Imperativă Se formulează o cerinţă P= Explicati: cum se formează 
categorică. modul condițional-optativ? 
De revenire Întrebare pe care profesorul o P= Popescu a spus înainte că, în 
pune reluând o părere emisă propoziţia: lonel este ascultat 
de un elev, dar care nu a putut | adesea, predicatul este nominal. 
fi luată în seamă în acel Voi ce credeţi? 
moment. 


Profesorul de limba şi literatura română trebuie să-i ofere 
elevului un model de exprimare corectă, de utilizare a limbii române 
literare, prin conversaţia euristică solicitând gândirea elevilor, 
puterea lor de argumentare. Întrebările puse de profesor trebuie: 

- să se bazeze pe fapte de limbă; 

- să facă trecerea de la faptele de limbă la achiziții 
teoretice, de la achiziţiile teoretice la comunicarea curentă, la 
formularea concluziilor şi apoi la ilustrarea achiziţiei teoretice prin 
exemple noi; 

- să contribuie la formarea gândirii autonome a elevilor. 


+ Învățarea prin exerciții (învăţarea prin acțiune) — este o 
metodă activă, frecvent utilizată, care permite elevilor efectuarea 
unor acțiuni în vederea aplicării cunoştinţelor teoretice în planul 
vorbirii cotidiene. 

Putem clasifica exerciţiile după: 

- formă: orale şi scrise; 

- conținut: fonetice, lexicale, morfologice, sintactice, 
ortografice, de punctuație; 

- functie: introductive, de bază, de consolidare, de evaluare, 
corective, aplicative, creative; 

- gradul de complexitate: de repetiţie, de recunoaştere, de 
exemplificare, de completare şi înlocuire, de transformare, 
creatoare, cu caracter ludic; 

- gradul de participare (a profesorului şi a elevilor): dirijate, 
semidirijate, independente. 

Folosirea metodei impune respectarea unor cerinţe, cum ar fi: 

e formularea clară şi precisă a sarcinilor de lucru; 

e respectarea particularităţilor de vârstă şi psiho- 
lingvistice ale elevilor; 

e ordonarea exerciţiilor după gradul de dificultate 
(de la exerciţii introductive până la exerciţii creative); 

e propunerea unor exerciţii cât mai variate, pentru 
evitarea monotoniei şi a plictiselii; 

e monitorizarea efectuării exerciţiilor, în vederea 
confirmării / corectării lor imediate; 

e alegerea momentului potrivit în cadrul lecţiei 
pentru introducerea unui anumit tip de exerciţiu; 

e dozarea exerciţiilor în funcţie de obiectivele 

urmărite în lecţia respectivă, dar şi în unitatea de învăţare 
căreia îi aparține acea lecție. 

Elevii sunt obişnuiţi încă din clasele primare cu unele 
exerciții de ortografie şi de punctuație, cum ar fi copierea 
(propriu-zisă, selectivă) şi dictarea (cu explicaţii prealabile, 
selectivă, autodictarea etc.). Prin ele putem urmări formarea 
deprinderilor ortografice şi de punctuație, formarea unei grafii 
corecte din punct de vedere logic şi gramatical. Aceste tipuri de 
exerciţii pot fi continuate şi în primele clase ale învățământului 
secundar inferior (clasele a V-a şi a VI-a), folosindu-se copierea 
selectivă (doar a unor cuvinte / structuri date), dictarea cu comentarii 
(comentarea orală a ortogramelor / semnelor de punctuație întâlnite 
în momentul scrierii după dictare), dictarea selectivă (scrierea, din 
textul dictat, doar a cuvintelor /structurilor care ridică probleme de 
ortografie), dictarea de control (după parcurgerea unei unităţi de 
învăţare, la început sau la sfârşit de an şcolar, după parcurgerea 
unei teme date). 

Tehnica dictării presupune parcurgerea următorilor paşi: 

> citirea, în întregime, a textului ce urmează a fi 
dictat, pentru familiarizarea elevilor cu textul; 

=> dictarea propriu-zisă, pe unități logice (propoziţii 
sau grupe de cuvinte); 

= recitirea textului, pentru ca elevii să poată 
verifica scrierea corectă, respectarea semnelor de punctuatie; 

=> corectarea textului dictat (frontal, pe grupe, în 
perechi) şi analiza greşelilor; 

=> concluzii, stabilite 
recomandări făcute de profesor. 

Exerciţiile de copiere şi de dictare sunt cunoscute şi sub 
numele de exerciții de repetiţie 

Redăm, în continuare, clasificarea exerciţiilor după gradul de 
complexitate, folosindu-ne, parţial, de informaţiile oferite de Alina 
Pamfil (în op.cit., pp. 194-195). Menţionăm faptul că autoarea 
propune aceste exerciţii atât pentru parcurgerea faptelor de limbă, 
cât şi pentru înțelegerea şi exersarea noţiunilor de teorie literară, 
ceea ce îți recomandăm şi ţie. 


împreună cu elevii, şi 


Tipul exerciţiului Subtipul Caracteristici Exemple 
Exerciţii de scrise - redarea, întocmai, a unor - Copiază substantivele 
repetiție fapte de limbă învăţate, comune din textul 
întâlnite anterior următor... 
- Transcrie, din memorie, 
prima strofă a poeziei... 
orale - Recită poezia..., folosind 
intonaţia potrivită semnelor 
de punctuatie întâlnite 
Exerciţii de de - identificarea unor categorii | - Identifică, în textul 
recunoaştere recunoaştere | morfologice sau funcții următor, substantivele şi 
simplă sintactice adjectivele... 
de - identificarea unor categorii | - Identifică, în textul 
recunoaştere | morfologice sau funcții următor, substantivele şi 
şi grupare sintactice şi gruparea lor grupează-le după gen... 
după criterii date 

Tipul exerciţiului Subtipul Caracteristici Exemple 

de - identificarea unor categorii | - Identifică, în textul 

recunoaştere | morfologice sau funcții următor, substantivele şi 

şi sintactice şi analiza lor pe arată genul, numărul, cazul, 

caracterizare | baza algoritmului cunoscut | articularea şi funcţia 
sintactică a acestora... 

de - recunoaşterea unor fapte | - Identifică adjectivele la 

recunoaştere | de limbă şi argumentarea cazul nominativ din textul 

şi justificare recunoaşterii lor următor şi explică modul 
cum ai stabilit cazul 
acestora... 

de - identificarea unor fapte de | - Identifică omonimele din 

recunoaştere | limbă a căror asemănare, exemplele următoare, 

şi disociere aparentă sau reală, poate arătând sensul fiecăruia... 


crea confuzii 


- Se dă textul... 
Recunoaşie şi explică 
valorile morfologice diferite 
ale verbului a fi. 


Exerciţii de 
exemplificare 


exemplificare 
liberă 


- ilustrarea unor noţiuni 
gramaticale învăţate 
anterior 


- Alcătuieşte trei enunţuri în 
care verbul a fi să aibă 
diferite valori morfologice. 


ilustrare a 
unor 
paradigme 


- ilustrarea unor paradigme 
morfologice, sintactice etc. 


- Declină, în propoziţii, 
substantivul... 


exemplificare 
după repere 
date 


- construirea unor exemple 
pe baza unei structuri date 


- Alcătuieşte o propoziţie 
după modelul: subiect + 
atribut adjectival + predicat 
verbal + complement 
circumstanţial de loc + 
atribut substantival 
genitival. 


Exerciţii de de completare | - completarea unor enunţuri | - Completează enunţurile 
completare şi cu faptele de limbă omise următoare cu pronumele şi 
înlocuire adjectivele pronominale 
demonstrative 
corespunzătoare... 
de înlocuire - înlocuirea unor noţiuni - înlocuieşte substantivele 
gramaticale cu altele, subliniate din textul următor 
potrivite cu forme potrivite ale 
pronumelui personal şi/sau 
ale pronumelui 
demonstrativ 
Exerciţii de modificări - transformarea unor forme - Rescrie textul, 
transformare structurale gramaticale în altele, cerute | transformând verbele din 


de context sau impuse de 
sarcină 


paranteză, aflate la modul 
infinitiv, la modul, timpul, 
numărul şi persoana cerute 
de context... 

- Rescrie textul, trecând 
verbele de la timpul prezent 
la timpul imperfect al 
modului indicativ... 


conversiune 


- transformarea unor 
subordonate în părţile de 
propoziție corespunzătoare 
acestora 


- Contragețţi subordonatele 
necircumstanţiale din fraza 
următoare în părţi de 
propoziţie corespunzătoare 
acestora. 

Tipul exerciţiului Subtipul Caracteristici Exemple 
expansiune - transformarea unor părți - Dezvoltaţi părţile de 
de propoziţie în propoziţie subliniate în 
subordonate subordonatele 
corespunzătoare corespunzătoare acestora. 
reconstituire - restabilirea formei unui - Reconstituiţi ultimele două 
enunț, unui text strofe ale poeziei...., 


punând semnele ortografice 
şi de punctuație potrivite 


Exerciţii creatoare - îmbinarea noţiunilor de - Imaginează-ţi şi 
limbă învăţate cu imaginaţia | redactează o convorbire, cu 
şi creativitatea elevilor 6-8 replici, între un 


substantiv şi un pronume 
despre rolul lor în 
formularea enunţurilor. 


Exerciţii cu - crearea unor jocuri de - Alcătuieşte un rebus / o 
caracter ludic cuvinte, jocuri ortografice integramă / un aritmogrif 
etc. prin care să ilustrezi 


funcțiile sintactice pe care 
le poate îndeplini un verb la 
moduri nepersonale 


+ Jocul de rol — este o metodă care contribuie la 
dezvoltarea capacității elevilor de a utiliza creator noțiunile 
gramaticale învățate, asumarea şi jucarea unui rol demonstrează, în 
acest caz, o înțelegere a raporturilor dintre cuvinte, a relaţiilor care 
se pot constitui la nivelul enunţului. 

Folosirea jocului de rol este recomandabilă, mai ales, în 
clasele gimnaziale, putându-le propune elevilor: 

- jocuri de rol pe grupe — Imaginaţi-vă că Mihai, un elev 
de clasa a V-a, a folosit greşit, în compunerea realizată de el, patru 
semne de punctuație — două puncte (:), linia de pauză (—), virgula (,) 
şi punctul şi virgula (,). Alegeţi-vă câte un semn de punctuație, al 
cărui rol să-l interpretaţi pentru a-l ajuta pe Mihai să înţeleagă 
importanța semnelor de punctuație în comunicarea scrisă. 

- jocuri de rol în perechi — Ilmaginaţi-vă şi interpretaţi o 
convorbire posibilă între un substantiv şi un adjectiv despre relaţiile 
care se pot stabili între aceste două părţi de vorbire. 

- jocuri de rol individuale — Eşti e. Arată, într-un scurt 
monolog, rolul tău ca sunet, literă sau cuvânt. 


+ Compunerea gramaticală — este o metodă frecvent 
folosită în orele de limbă şi literatură română, în etapa constituirii 
sensului, a evaluării performanţelor, a asigurării retenţiei şi 
transferului de cunoştinţe. Elevii îndrăgesc această metodă, pentru 
că le oferă posibilitatea utilizării în mod creator a noţiunilor de limbă 
învățate, iar profesorului îi indică nivelul de înțelegere a noțiunilor 
studiate de elevi, capacitatea acestora de a opera, în contexte 
variate, cu noţiunile nou învăţate. 

Poţi formula sarcini cum ar fi: 

e Redactează o compunere gramaticală de 12-15 rânduri, 
în care să realizezi o descriere a satului tău, utilizând cât 
mai multe adjective. 

e Redactează o compunere gramaticală cu titlul În 
recreatie, în care să foloseşti predicate verbale 
exprimate prin verbe predicative, locuţiuni verbale, 
adverbe predicative şi interjecţii verbale. 

e Redactează o compunere gramaticală de 15-20 de 
rânduri, în care să foloseşti următoarele adverbe şi 
locuţiuni adverbiale de timp: înainte, devreme, zi de zi, 
din când în când, rareori, cândva, târziu, acum, 
totdeauna, niciodată. 


+ Demonstrația (< lat. demonstrare — a dovedi; a arăta 
întocmai; a prezenta obiecte, procese în vederea identificării 
elementelor fundamentale ale cunoaşterii) este o metodă 
tradițională pe care o utilizăm frecvent şi în didactica modernă. loan 
Cerghit (în Metode de învățământ, Bucureşti, EDP, 1976, pp. 124- 
133) arată că metoda demonstraţiei constă în folosirea unor 
raționamente logice care sunt însoţite de mijloace intuitive de la care 
se pleacă şi se construiesc reprezentări, constatări, interpretări. 

În funcţie de materialul intuitiv utilizat, demonstraţia folosită la 
orele / activităţile de limba română poate fi: 
> directă — „pe viu” — a unor fenomene, acțiuni, 
obiecte în starea lor naturală de existenţă şi de manifestare; 


> figurativă — cu ajutorul reprezentărilor grafice; 
> cu ajutorul modelelor; 

> cu ajutorul imaginilor audio-vizuale; 

> cu ajutorul softurilor educaționale. 


+ Demonstratia directă îi ajută, de exemplu, pe elevii claselor 
a V-a să identifice cuvintele care arată acţiuni, stări sau existenţa — 
adică verbele; demonstrația figurativă se utilizează pentru 
ilustrarea relaţiilor (de coordonare, de subordonare etc.) la nivelul 
propozițiilor şi al frazelor; demonstraţia cu ajutorul modelelor 
poate fi folosită pentru identificarea gradelor de comparaţie a 
adverbelor (prin analogie cu gradele de comparaţie studiate la 
adjective); demonstraţia cu ajutorul imaginilor audio-vizuale 
poate ajuta la înțelegerea conexiunilor existente între fenomenele de 
limbă, la descoperirea expresivităţii părţilor de vorbire; iar cu 
ajutorul  softurilor educaţionale apropiem elevii de studiul 
noțiunilor de limbă printr-un mijloc de învățământ foarte apreciat de 
ei — calculatorul. 


+ Învățarea prin descoperire este o metodă euristică, de fapt 
este învăţare prin redescoperire, deoarece elevul descoperă, prin 
activitate independentă sau semiindependentă, adevăruri deja 
cunoscute. 

În funcţie de tipul de raționamentul utilizat în (re)descoperire, 
deosebim: 


> (re)descoperire pe cale inductivă; 
> (re)descoperire pe cale deductivă; 
> (re)descoperire prin analogie. 


Prin utilizarea acestei metode, profesorul stabileşte care sunt 
noţiunile, faptele de limbă oferite elevului şi care sunt cele pe care le 
va descoperi singur sau cu o dirijare moderată. 

Modalitatea de lucru pe care o poţi aborda va fi prezentată 
detaliat în subcapitolul 1.2.3. Structurarea lecţiilor de limbă. 


+ Problematizarea este tot o metodă euristică, mai complexă 
decât metoda învăţării prin descoperire, ea este numită şi „predarea 
prin rezolvarea de probleme”. Urmăreşte dezvoltarea gândirii 
independente, productive, profesorul provoacă elevul la învăţare, 
antrenând disponibilitatea creatoare şi gândirea divergentă a 
acestuia. 

Paşii învăţării prin problematizare sunt: 

e debutul — cunoaşterea problemei, a cerințelor; 

e investigația, explorarea  — parcurgerea 
informaţiilor necesare pentru rezolvarea problemei; 

e sinteza — notarea sintetică a constatărilor; 

e rezoluția şi evaluarea — obţinerea rezultatului 
final, prin confruntarea şi evaluarea rezultatului obținut de 
grupe / elevi. 

Stan Panţuru evidenţiază importanța metodei: 
„Problematizarea, pe care unii specialişti o consideră mai mult decât 
o metodă şi anume un principiu fundamental, o nouă teorie a 
învăţării, presupune o antrenare plenară a personalităţii elevilor, a 
componentelor intelectuale, afective şi  voliţionale. Valoarea 
formativă a acestei metode este indiscutabilă: se fortifică structurile 
cognitive; se stimulează spiritul de explorare; se formează un stil 
personal activ de muncă; se dobândeşte autonomie funcțională şi 
cutezanță în depăşirea unor conflicte intelectuale; se dezvoltă 
creativitatea în formele ei cele mai productive, precum descoperirea, 
invenţia, creaţia.” (în Pregătirea inițială psihologică, pedagogică şi 
metodică a profesorilor, coord. Rodica Mariana Niculescu, Editura 
Universităţii Transilvania din Braşov, 2005, p.260) 

De exemplu, prin folosirea acestei metode putem aborda 
probleme legate de: 

- scrierea corectă a unor cuvinte; 

- descoperirea valorilor unor  numerale (valoare 
substantivală, adjectivală, adverbială); 

- identificarea şi corectarea unor întrebuinţări greşite ale 
prepoziţiilor etc. 


+ Metoda studiului cu manualul este o metodă care pune în 
prim plan munca independentă, studiul individual. Lectura şi studiul 
pe baza lecturii constituie un exercițiu util, cu multiple valenţe 
formativ-informative. 

Manualul trebuie privit ca una dintre multiplele resurse care 
stau la dispoziţia profesorului şi a elevului. El poate oferi variate 
modalități de abordare a noțiunilor de limbă, fiind un posibil substitut 
al profesorului în explicarea / prezentarea unor situaţii date. 

Profesorului îi revine sarcina de a-l iniţia pe elev în utilizarea 
manualului, în valorificarea resurselor variate ale acestuia; manualul 
poate oferi profesorului şi elevului, deopotrivă, multiple perspective 
de înțelegere a noţiunilor de limbă. 

Utilizând manualul, elevul învaţă să-şi facă notițe, conspecte, 

să extragă esenţialul, să deosebească informaţiile de bază de cele 
de detaliu, să rezolve exerciţii, să construiască, la rândul său, 
variate exerciţii şi probleme. 


V Studiu individual 


Argumentează (pe baza celor citite anterior) de ce autorii manualului de Limba şi 
literatura română, pentru clasa a IX-a, de la Editura Humanitas (Editura Humanitas, 
Bucureşti, 2000), propun acest demers pentru abordarea unor elemente de limbă 
română, respectiv jocurile de cuvinte: 
- pe coloana din stânga, dicționarul lingvistic oferă definiții (jocul de cuvinte, 
calamburul, omonimia, paronimia, sintagmele etc.); 
- pe coloana din dreapta, apar următoarele rubrici: 
=> „Pentru început. Textele studiate în această unitate v-au făcut să vă gândiţi la mai 
multe legături posibile între joc şi limbaj. Una dintre aceste situaţii apare în jocul de 
cuvinte. Daţi un exemplu de situaţie în care aţi folosit, aţi auzit sau aţi citit această 
sintagmă. 
> Exerciţii. 
e Omonimie şi paronimie. 

1. Citiţi textul de mai jos. Explicaţi cum se realizează „poanta” textului, 
comentând din punct de vedere gramatical şi semantic cele două cuvinte care 
alcătuiesc ultimul vers. Ce raport se stabileşte între ele? Ce efect are 
alăturarea lor? 


Orice le-ai spune Singur balonul 
florilor scunde, de păpădie 
niciuna totuşi are să-ţi spuie 
nu-ți va răspunde. — Adio! Adie... 


(Şerban Foarţă, De vorbă 
cu florile) 


Jocul de cuvinte se realizează în enunţ, iar pentru înțelegerea lui, contextul 
are un rol important. Inovaţiile lingvistice obținute prin jocul de cuvinte sunt de 
obicei efemere, dar uneori se pot fixa în limbă. Relaţia lexicală se manifestă 
fie în prezenţa ambilor termeni (cuvântul de la care se porneşte şi cuvântul 
„jucat”), fie doar în prezenţa unuia dintre aceştia, celălalt fiind evocat de 
context. 


2. Observati sloganul publicitar: „La vremuri noi... tot noi.” Explicaţi în ce măsură 
repetiţia unei forme produce aici o surpriză (întemeiată pe o diferență 
gramaticală şi semantică).” (Alexandru Crişan, Liviu Papadima, loana 
Pârvulescu, Florentina Sâmihăian, Rodica Zafiu, Limba şi literatura română, 
manual pentru clasa a IX-a, Editura Humanitas, Bucureşti, 2000, p. 38) 


Vei avea în vedere: concordanța cu programa şcolară, rolul jocurilor de cuvinte în 
dezvoltarea şi nuanţarea limbajului etc. 
Răspunsul tău se va încadra în spaţiul încadrat în continuare. 

+ Analiza lingvistică este considerată de Constantin Parfene 
metoda principală de studiere a limbii în şcoală — „pe lângă faptul că 
înlesneşte considerabil cunoaşterea de către elevi a structurii limbii 
române, a legilor ei interne de organizare şi dezvoltare, ea le 
dezvăluie multiplele posibilităţi de exprimare ale limbii noastre, le 
cultivă propriile posibilităţi de exprimare, le dezvoltă spiritul de 
observaţie, puterea de generalizare, gândirea, formarea unor 
priceperi şi deprinderi” (Constantin Parfene, Metodica studierii limbii 
şi literaturii române în şcoală. Ghid teoretico-aplicativ, Editura 
Polirom, laşi, 1999, pag.28). 

Analiza lingvistică poate fi parțială (se analizează doar 
anumite fapte de limbă) sau totală (se analizează toate faptele de 
limbă întâlnite într-un text dat). 

Eficiența analizei lingvistice se realizează, după Constantin 
Parfene (op.cit., pag. 28-29), respectând anumite principii sau 
norme generale: 

v analiza lingvistică să parcurgă drumul firesc al 
cunoaşterii — de la faptele concrete, la identificarea, 
compararea, generalizarea acestora şi la confirmarea lor în 
practică (în actul comunicării); 

4 elevii să înțeleagă relațiile interne dintre 
componentele comunicării verbale, prin efort propriu, 
participativ, de gândire, observând direct faptele de limbă, 
rolul profesorului fiind doar de a modera discuțiile, 
conducându-i pe elevi spre formularea definitiilor; 

v textele să fie alese cu grijă, atât din punctul de 
vedere al conținutului, cât şi al expresiei, să aibă unitate 
tematică, să reprezinte diferite stiluri ale limbii literare, să nu 
conţină situaţii discutabile (mai ales la clasele mai mici); 

v să se respecte principiul contextualității, analiza 
faptelor de limbă să se sprijine pe context, care delimitează, 
de fiecare dată, unul din sensurile cuvântului/enunțului, 
actualizându-l (de exemplu, verbul a fi poate avea valoare 
predicativă, auxiliară, copulativă); 

4 să se țină seama de sensul comunicării, 
evitându-se formalismul şi analiza orientându-se logic (un 
cuvânt poate fi independent ori poate fi instrument 
gramatical); 

v analiza lingvistică trebuie dublată, mai ales la 
clasele mai mari, de analiza stilistică, pentru a surprinde 
faptele de limbă de la diferitele niveluri ale limbii: fonetic, 
lexico-semantic, morfologic, sintactic. 

Autorul studiului mai sus menţionat identifică mai multe tipuri 
de analiză, în funcție de nivelurile limbii: 
a. analiza fonetică - este utilizată încă din clasele mici (| 
— a IV-a), ocupând un loc important la toate nivelurile de 
şcolarizare, atât în orele speciale de limbă, cât şi în cele de 
literatură, fiind o dovadă certă a necesității predării-învăţării 
integrate a limbii şi literaturii române. Analiza fonetică se 
desfăşoară după următorul algoritm: 
e extragerea dintr-un enunţ a unui anumit cuvânt; 
e descompunerea cuvântului dat în elementele fonetice 
componente (silabe, vocale, semivocale, consoane); 
e stabilirea ordinii sunetelor componente (la începutul, în 
interiorul, la sfârşitul cuvântului); 
e stabilirea accentului; 
e stabilirea modului în care se grupează sunetele (diftongi, 
triftongi, hiat); 
e stabilirea grafemelor corespunzătoare fonemelor (litere 
simple, grupuri de litere); 
e descoperirea valorilor expresive ale sunetelor vorbirii. 
începând cu clasele a V-a — a Vl-a, analiza fonetică se poate 
converti în analiză prozodică, evidenţiindu-se valorile expresive ale 
elementelor fonetice componente ale unui cuvânt dat, precum şi 
valoarea lor poetică, în cazul comentării unor texte literare. 


Atenţie! Paşii pe care îi vei stabili pentru realizarea analizei prozodice vor ţine seama de 
nivelul clasei şi de cunoştinţele prozodice pe care le posedă elevii în momentul respectiv. 
Este foarte importantă consultarea programei şcolare, pentru a şti cât trebuie să ştie şi să 
ştie să facă elevul. 


b. analiza lexicală — se foloseşte cu precădere în studiul 
vocabularului, dar şi la orele de literatură, când se discută şi 
se corectează lucrările elevilor. Procedeul folosit în acest caz 
este substituția, adică înlocuirea unui cuvânt cu altul mai 
potrivit, în vederea formării unei exprimări clare, corecte, 
nuanţate şi expresive. Prin analiza lexicală putem: 

e să stabilim modul în care s-au format cuvintele dintr-un 
text dat (prin derivare, compunere, conversiune etc.); 

e să identificăm  arhaismele, regionalismele, termenii 
populari, elementele de jargon, termenii argotici, 
neologismele dintr-un text dat, evidențiind rolul lor în text; 

e să evidențiem sinonimele, antonimele, omonimele, 
paronimele; 

e să descoperim sensul derivat sau sensul figurat al unor 
cuvinte dintr-un text dat. 

c. analiza morfologică — constă în identificarea părţilor 
de vorbire (a claselor morfologice) şi a categoriilor 
morfologice specifice acestora. În clasele gimnaziale, de 
obicei, analiza morfologică este însoțită de identificarea 
funcției sintactice a cuvântului analizat — procedeu firesc în 
actul comunicării verbale, cuvântul nefiind, astfel, rupt de 
contextul în care apare. 

lată, de exemplu, algoritmii analizei morfo-sintactice a 

substantivului: 


felul - comun / propriu 
- simplu / compus 
genul - masculin / feminin / neutru 
- substantiv epicen / substantiv mobil 
numărul - singular / plural 
- defectiv de singular / plural 
cazul - nominativ / acuzativ / genitiv / dativ / vocativ 


precedat de  prepoziție  /|(dacăecazul) 
locuţiune prepozițională 


articularea - cu articol hotărât / nehotărât 
- precedat de articol posesiv (genitival) sau de articol 
demonstrativ (adjectival) 


funcţia sintactică - subiect / atribut substantival / complement direct etc. 


d. analiza sintactică — urmăreşte analiza structurii 

enunțurilor (propoziții sau fraze). 

Analiza sintactică a propoziției implică parcurgerea 
următorilor paşi (apud Constantin Parfene, op.cit., pag. 39): 


e identificarea şi segmentarea părților 
componente; 

e stabilirea felului şi a părţii de vorbire prin care 
se exprimă; 


e surprinderea relaţiilor dintre ele (de coordonare, 
de subordonare etc.); 
e constatarea aspectelor privind topica, 
punctuaţia şi, eventual, a implicaţiilor de ordin stilistic. 
Este recomandabil să-i obişnuim pe elevi să înceapă analiza 
sintactică a propoziției cu identificarea  predicatului, apoi a 
subiectului, trecând ulterior la identificarea părţilor secundare ale 
propoziției. Astfel, elevii descoperă despre cine sau despre ce se 
comunică ceva, ce se spune despre subiect, apoi descoperă 
amănunte despre locul, timpul, modul în care se desfăşoară 
acțiunea etc. 


Atenţie! Învaţă-i pe elevi să identifice corect funcţia sintactică a verbului a fi, ţinând seama 
de principiul contextualităţii: 

- predicat verbal, exprimat prin verb predicativ personal (cu sensul de a exista) — Elevii 
sunt în clasă. 

- predicat verbal, exprimat prin verb predicativ impersonal — Era să cadă. E seară. 

- verb copulativ personal — Ei sunt elevi. 

- verb copulativ impersonal — E bine să alergi în fiecare dimineaţă. 

Analiza sintactică a propoziției se poate realiza fie liniar, fie sub 
forma unor scheme, respectând abrevierile stabilite împreună cu 
elevii (de exemplu: S — subiect, Pv — predicat verbal, subst. — 
substantiv, vb.cop. — verb copulativ etc.): 


De exemplu, le putem da elevilor următoarea sarcină de lucru: 
Analizează sintactic şi morfologic cuvintele din propoziția: „Cocoanele arată biletele 
dumnealor.” (I.L.Caragiale — D-l Goe...) 


Analiză realizată în formă liniară: 


-  cocoanele — subiect, exprimat prin subst. com., simplu, genul fem., nr. pl., cazul N., art. 


hot. -le 


- arată — predicat verbal, exprimat prin vb. pred., personal, tranz., diat.act., conj. |, modul 
ind., timpul prezent, pers. a Iil-a, nr.pl. 
- biletele — complement direct, exprimat prin subst. com., simplu, genul neutru, nr. pl., 


cazul Ac., art. hot. -le 


- dumnealor — atribut pronominal, exprimat prin pron. pers. de politețe, pers. a Iil-a, nr. 


pl., cazul G. 


Analiză realizată sub forma unei scheme: 


Cocoanele 
subiect 
s.c.f.pl.N. 
art.hot. 


sau: 
S Pv 
„Cocoanele arată 


s.c.f.pl.N. vb.pr., pers.tranz., 


art.hot. d.act., 1, ind.pr., 


p.a lll-a, pl. 
sau: 
S Pv 
+ 
S.C. vb.pr. 


arată 
predicat verbal 
vb.pr., pers.tranz., 
d.act., |, ind.pr.,p.a Ill-a, pl. 


biletele 
compl.d. 
s.c.n.pl.Ac., art.hot. 


dumnealor 
atr.pron. 
pron.pers.pol., p. a Ill-a, 
pl.G. 

Cd Atr.pron. 
biletele dumnealor.” 
s.c.n.pl.AC., pron.pers.pol., 

art.hot. p. a lll-a, pl.G. 
Cd Atr.pron. 
+ 
S.C. pron.pol. 

Pentru analiza sintactică a frazei se pot parcurge 
următoarele operații: 

e aflarea şi/sau sublinierea predicatelor (exprimate, 
subînţelese, eliptice); 
descoperirea elementelor de relaţie; 
delimitarea propoziţiilor şi numerotarea lor; 
indicarea felului propoziţiilor; 
stabilirea raportului dintre ele; 
realizarea schemei, a organizării interne a frazei. 

Aşa cum am arătat şi anterior, studiul limbii române necesită 
o mare atenţie atât din partea profesorului, cât şi a elevului. 
Profesorul trebuie să ofere în permanenţă exemple de utilizare a 
limbii române literare — aspectul cel mai îngrijit al limbii, iar elevul să- 
şi însuşească normele limbii literare, pentru a o putea folosi în 
procesul comunicării verbale — orale sau scrise. 


lată cum se poate realiza, treptat, analiza sintactică a frazei: 

|. Primele sarcini pe care le vom da elevilor, vor urmări, pas cu pas, algoritmii analizei 
sintactice a frazei, până ce aceştia îşi formează deprinderile necesare. 

II. Apoi, vom putea trece la sarcini mai complexe, în care elevii trebuie să folosească 
deprinderile dobândite în orele anterioare. 

III. În final, vor deveni capabili să creeze ei înşişi fraze cu o anumită structură dată, 
respectând organizarea internă cerută. 


De exemplu: 
|. Se dă fraza: 
„Nu ştiu cum se cheamă satul acesta, dar ştiu că pretutindeni pe unde m-ai dus, unde s-a 
vorbit româneşte, este pământul Patriei mele.” (Barbu Delavrancea) 
Cerinţe: 
a. identifică predicatele şi precizează felul lor; 
b. descoperă elementele de relaţie şi delimitează propoziţiile; 
c. precizează felul propoziţiilor; 
d. realizează schema frazei, indicând raporturile dintre propoziţii. 


Pv Pn Pv 
„Nu ştiu! | cum] se cheamă satul acesta? [dar] ştiu? | că 
Pv Pv 
pretutindeni“| pe unde| m-ai dus, * | unde] s-a vorbit 
Pv 
româneşte,“ | este pământul Patriei mele.” | 
1. PP dar 
2. CD (1) PP [1] ——— [3] PP 
3. PP coord. adv. 
4. CD (3) CD 2 4 CD 
5. CL (4) 
6. CL (4) CL 5 — B cL 
juxt. 

II. Se pot formula sarcini de tipul: 

- Realizează analiza sintactică a frazei... 

- identifică subiectivele din fraza... 

- Transcrie subordonatele necircumstanţiale din fraza... 
- Stabileşte felul propoziției subliniate... 


III. Elevii vor putea să-şi demonstreze priceperea de a crea şi analiza sintactic fraze prin 
rezolvarea unor sarcini, cum ar fi: 

-  Alcătuieşte fraze în care pronumele relativ cine să introducă trei subordonate diferite. 

-  Alcătuieşte o frază care să aibă următoarea structură: două propoziţii principale, în 
relație de coordonare copulativă, o propoziție subordonată atributivă, introdusă prin 
pronumele relativ care şi o completivă directă, introdusă prin conjuncţia să. 

-  Alcătuieşte fraza corespunzătoare schemei: 


| AN 
AT —— AT 


CT 


e. analiza ortografică — urmăreşte scrierea corectă a 
faptelor de limbă, manifestate la diferite niveluri ale limbii; este o 
metodă complexă, în derularea căreia se interferează operații 
aparținând celorlalte tipuri de analiză. 

Algoritmul analizei ortografice este următorul: 

- identificarea ortogramelor; 

- stabilirea componentelor gramaticale ale acestora; 

- constatarea modului organizării  silabice a 
componentelor faptelor în discuţie; 

- precizarea marcării în scris a diverselor componente 
ale ortogramelor; 

- stabilirea conformităţii pronunţiei elevilor cu normele 
pronunției literare; 

- aplicarea normelor prin diverse exerciții. (cf. 

Constantin Parfene, op.cit., pag. 49) 

Pentru a realza analiza ortografică, este necesară 
cunoaşterea principiilor ortografiei limbii române: 

- principiul fonetic este principiul de bază al ortografiei 
limbii române, pe baza căruia notarea grafică este corespunzătoare 
realizării fonemelor în rostirea literară contemporană, adică se 
scrie, în general, conform vorbirii; de exemplu, scriem mare şi 
rostim [m, a, r, e]; 

- principiul silabic evidenţiază faptul că anumite litere, în 
contexte silabice diferite, dau naştere unor foneme diferite; de 
exemplu [k] pentru cap, cal, kaizer; [č] pentru cinci, ceas; [k'] pentru 
ureche, perechi, kitsch; 

- principiul morfologic ține seama de structura 
morfematică a cuvântului (radical, prefix, sufix, desinenţă), de 
modificările lui în timpul flexiunii; de exemplu, se scrie lucrez, notez, 
dar creez, agreez, fiindcă -ez este sufixul gramatical specific 
timpului prezent al unor verbe de conjugarea l, adăugându-se 
radicalului /lucr-, not-, respectiv cre- şi agre-; 

- principiul sintactic impune delimitarea cuvintelor după 
rolul şi sensul lor în context; de exemplu: „a fost demult, pe vremea 
când...”, „de mult nu ai mai fost pe la noi”; „S-au dus cu trenul sau 
cu avionul?”; 

- principiul etimologic (convenţional sau tradițional- 
istoric) implică scrierea unor cuvinte conform tradiției literare 
(obşte), formei originare din limba de împrumut (bleu, foehn), 
totodată păstrează grafia numelor unor personalități româneşti, aşa 
cum semnau acestea (Kogălniceanu, Alecsandri, Hasdeu), precum 
şi grafia numelor proprii străine, dacă sunt notate cu caractere 
latine (Shakespeare, New York); 

- principiul simbolic impune scrierea aceluiaşi cuvânt cu 
sau fără majusculă, în funcţie de context: cu iniţială mică dacă este 
folosit în sensul lui obişnuit — unire, reformă, apus — şi cu 
majusculă, dacă are valoare simbolică — Unirea de la 1859; 
Reforma Învățământului, „Şi Apusul îşi împinse toate 
neamurile-ncoace” (Mihai Eminescu). 

În Metodica sa, Constantin Parfene (vezi pag. 49-50) 
evidențiază principalele aspecte care ridică anumite dificultăți în 
scrierea corectă a elevilor: 

- Scrierea vocalelor în hiat (poetic — nu poietic, alee — nu 
aleie); 

- Scrierea diftongilor (moară — nu muară, oare — nu uare); 

- scrierea triftongilor (eao, eau, iai, iau, iei, ioa, oai); 

- Scrierea consoanelor duble ( accent, înnorat); 

- scrierea omofonelor (sau/s-au, mai/m-ai); 

- despărțirea cuvintelor în silabe; 

- scrierea cuvintelor derivate, a cuvintelor compuse; 

- scrierea numelor de localități, instituții; 

- scrierea cu ii şi iii a substantivelor şi adjectivelor. 

f. analiza punctuației - însoţeşte, de fapt, analiza 
sintactică, vizează utilizarea corectă a normelor privind punctuația 
în enunțuri — propoziție sau frază. Se recomandă acordarea unei 
atenţii deosebite, mai ales, folosirii virgulei, profesorul fiind 
preocupat de identificarea situațiilor de folosire incorectă a 
diferitelor semne de punctuație; de asemenea, se recomandă 
efectuarea unor exerciții care să ducă la o delimitare clară a 
semnelor ortografice de cele de punctuație. 

g. prin analiza stilistică sunt abordate următoarele 
niveluri ale comunicării: nivelul fonetic, grafematic, lexical, 
morfologic, sintactic, figurativ, urmărindu-se expresivitatea unor 
fapte de limbă (colective şi/sau individuale). 

Astfel, la nivelul fonetic, putem discuta cu elevii rolul 
intonaţiei, al accentului, putem identifica figurile de sunet (aliteraţia, 
onomatopeea). La nivel grafematic, urmărim dispunerea textului în 
pagină, folosirea alineatelor, evidenţierea unor cuvinte sau enunţuri 
(fie prin subliniere, fie prin scrierea diferită de restul textului), 
folosirea semnelor de punctuație. Valoarea expresivă a cuvintelor 
din fondul principal lexical şi din masa vocabularului se poate 
evidenția la nivel lexical, iar expresivitatea claselor morfologice se 
valorifică la nivel morfologic. Ordinea cuvintelor în enunţuri — 
topica —, folosirea raporturilor de coordonare şi / sau de 

subordonare în propoziţii şi fraze, structura enunțurilor constituie 
repere analizabile în cadrul nivelului sintactic, iar figurile de stil ţin 
de nivelul figurativ. 


V Studiu individual 


1. Formulează câte o sarcină de învățare pentru nivelurile comunicării prezentate 
anterior, prin care elevii de clasa a VIIl-a să realizeze analiza stilistică a textului: 

„Cu perdelele lăsate, 

Şed la masa mea de brad, 

Focul pâlpâie în sobă, 

lară eu pe gânduri cad. 


Stoluri, stoluri trec prin minte 
Dulci iluzii. Amintiri 

Țârâiesc încet ca greieri 
Printre negre, vechi zidiri, 


Sau cad grele, mângâioase 
Şi se sfarmă-n suflet trist, 
Cum în picuri cade ceara 
La picioarele lui Crist.” 
(Mihai Eminescu — Singurătate) 


Răspunsul tău se va încadra în spaţiul încadrat în continuare. 

2. Alcătuieşte şase exerciţii, pentru elevii clasei a VIil-a, folosindu-te de tipurile 


metodei analizei lingvistice: 


e analiza fonetică: 


e analiza lexicală: 


e analiza morfologică: 


e analiza sintactică: 


e analiza ortografică: 


e analiza punctuaţiei: 


+ 
modernă de educaţie care poate fi folosită în toate etapele 
procesului didactic: în proiectare, în predare-învăţare şi în evaluare. 

Utilizarea calculatorului, a softurilor educaţionale măreşte 
calitatea învăţării, contribuie la formarea unei gândiri sistematice, 
selective, rapide, eficiente — atribute de bază ale unui bun vorbitor şi 


Învățarea cu ajutorul calculatorului — este o metodă 


utilizator de limbă română. 
Folosind calculatorul, elevul va fi capabil: 


să stabilească relaţiile dintre anumite fapte de limbă; 

să înveţe utilizarea dicționarului; 

să diferenţieze informaţiile de bază de cele de detaliu; 

să caute informaţii despre un anumit fapt de limbă; 

să descopere eventualele greşeli strecurate într-un text 


tehnoredactat şi să le corecteze; 


să construiască sau să rezolve teste de evaluare etc. 


Detalii despre această metodă vei întâlni în Unitatea de 
învăţare 4, din acest volum. 

+ Metoda ciorchinelui — este o metodă preluată din 
gândirea critică, ajută la stabilirea relaţiilor din interiorul propoziției şi 
al frazei, încurajează gândirea liberă a elevilor. 

Această metodă o putem utiliza mai ales în etapa de 
reactualizare a structurilor învățate anterior sau în etapa de evocare 
(conform proiectărilor care au la bază tehnici ale gândirii critice), 
elevii fiind puşi în situaţia de a stabili conexiuni între elementele 
studiate, de a realiza câmpuri semantice, de a stabili familii de 
cuvinte etc. 


lată, de exemplu, cum poate fi reprezentată, folosind metoda ciorchinelui, familia lexicală a 


cuvântului a citi: 
recitit 


recitire 


A RECITI 
CITITOR 


NECITIT 


1.2.2. Mijloace de învățământ folosite în studierea limbii 
române 


Pentru a putea atinge obiectivele educaţionale propuse, pe 
lângă folosirea unor metode adecvate, este necesar să cunoşti 
mijloacele de învăţământ şi rolul lor în formarea şi dezvoltarea 
personalităţii elevilor. 

Prin mijloace de învățământ înțelegem ansamblul 
materialelor, instrumentelor şi operaţiilor cu ajutorul cărora putem 
realiza transmiterea şi asimilarea cunoştinţelor, priceperilor şi 
deprinderilor, precum şi înregistrarea şi evaluarea rezultatelor. Ele 
sprijină şi stimulează actul de învăţare, fiind indispensabile într-un 
învățământ modern. 

Mijloacele de învățământ au un rol însemnat în educaţie, în 
procesul de predare-învăţare, depăşind cu mult funcţiile iniţiale 
cunoscute — funcția demonstrativă şi informativ-cognitivă, 
contribuind la activizarea elevilor datorită functiilor: formativă, 
motivațională, aplicativă (acțional-practică), estetică şi de evaluare. 

Astfel, utilizând mijloacele de învățământ adecvate 
obiectivelor urmărite şi conținutului informațional vizat în orele de 
limba română: 

- vei solicita şi dezvolta procesele gândirii elevului; 

- vei trezi interesul şi curiozitatea elevului spre a descoperi 
relaţiile posibile ce se pot stabili între noţiunile studiate; 

- vei ajuta elevul să înveţe acţionând, aplicând noţiunile 
studiate în contexte noi; 

- vei forma şi dezvolta gustul estetic al elevilor; 

- vei putea oferi variate modalităţi de evaluare a 
randamentului şcolar. 

În orele de limbă română ne folosim cu precădere de 
mijloacele de învățământ sub formă de materiale grafice şi figurative 
— scheme, liste, tabele, planşe —, precum şi de mijloacele tehnice 
audio-vizuale. 

Îţi recomandăm să realizezi materiale cât mai variate, mai 
ales pentru clasele gimnaziale mici, oferindu-le, astfel, elevilor 
posibilitatea de a-şi clarifica, organiza şi sistematiza cunoştinţele de 
limbă, acestea devenind operaţionale în comunicarea orală şi scrisă. 
În clasele mai mari, poți implica şi elevii în realizarea acestor 
materiale grafice şi figurative, fiind un bun exerciţiu de verificare a 
modului în care elevii au înțeles şi pot aplica noile noţiuni. 

Redăm, în continuare, modele de materiale grafice şi 
figurative care pot fi folosite în orele de limbă română: 

> Schemele ajută la sistematizarea cunoştinţelor de 
morfologie şi de sintaxă ale elevilor: 

Clasificarea propoziţiilor 


După 
alcătuire dezvoltată 
ma afirmativă 
Propoziția E 
După 
aspect 
După 
scopul 
comunicări 
Schema poate fi completată cu exemple de propoziţii sau li se 
pot cere elevilor aceste exemple — depinde de intenția profesorului, 
de modalitatea de lucru pe care o adoptă, de obiectivele urmărite în 
acea activitate de învățare. 
Astfel, schema poate fi un util auxiliar al profesorului pentru a 
evidenția felurile propoziţiilor — şi atunci ea trebuie să cuprindă şi 
exemple de enunţuri —, fiind folosită în momentul dirijării învăţării, a 
structurării conceptelor; sau poate fi folosită la actualizarea 
cunoştinţelor ori la momentul sistematizării cunoştinţelor ori al 
reflecției — în această situaţie, elevii fiind cei care completează 
schema cu exemple edificatoare. 
> Tabelele — contribuie, de exemplu, la evidenţierea 
asemănărilor şi deosebirilor existente între diferitele clase şi 
categorii morfologice: 
Formele pronumelui / adjectivului pronominal de întărire 
Persoana | Cazul Numărul singular Numărul plural 
masculin feminin masculin feminin 
| N-A însumi însămi înşine însene 
D-G însumi însămi înşine însene 

a Il-a N-A însuți însăţi înşivă însevă 
D-G însuţi însăţi înşivă însevă 
a Ill-a N-A însuşi însăţi înşişi înseşi (însele) 
D-G însuşi înseşi înşişi înseşi (însele) 
Tabelul realizat înfăţişează formele diferite ale pronumelui / 
adjectivului pronominal de întărire, evidențiind modificările pe care le 
suferă forma de bază în timpul declinării. Prin astfel de tabele se pot 
forma automatismele care sunt necesare în exprimarea corectă, oral 
şi în scris. 
> Listele însumează fapte de limbă (ortografice, de 
vocabular, morfologice, sintactice, stilistice) cu un caracter general 
sau, dimpotrivă, particular. Asemenea tabelelor, ele pot fi folosite în 
orice moment al lecţiei, în funcţie de obiectivele urmărite şi de 
capacităţile / competențele pe care urmăreşte să le formeze: 
Principalele sufixe 
-aj baraj, personaj 
-al rural, familial 
-ar şcolar, păpuşar 
-atic îndemânatic, tomnatic 
-ământ învățământ, îngrăşământ 
-ător / -etor, -itor înduioşător, îmbietor, mulțumitor 
-ărie / -erie gogoşărie, parfumerie 
-ăreasă / -ereasă bucătăreasă, lenjereasă 
-eală / -ială greşeală, cheltuială 
-ean / -ian bănăţean, sibian 
-esc / -ească românesc, românească 
-eşte româneşte, englezeşte 
-eţe frumuseţe, blândețe 
-iesc / -iască femeiesc, femeiască 
-ioară surioară, farfurioară 
-oaică lupoaică, ursoaică 
-oaie greoaie, vioaie 
-oasă sperioasă, mânioasă 

În selectarea exemplelor este recomandabil să folosim cuvinte 
pe care elevii le cunosc deja, care le transmit un mesaj pozitiv, 
contribuind şi prin aceasta la educarea lor pentru exprimarea aleasă 
în limba română. 


> Planşele pot fi confecţionate de cadrul didactic sau pot 
fi procurate de la diferite edituri, specializate în realizarea 
materialelor didactice, ele pot cuprinde sintetic probleme de limbă, 
scheme, liste, tabele, ortograme, constituie un suport necesar mai 
ales în primele clase ale ciclului gimnazial, dar nu trebuie neglijate 
nici în clasele a Vil-a — a Viill-a, când au rol de sistematizare a 
cunoştinţelor: 

PROPOZIȚIA SUBORDONATĂ COMPLETIVĂ DIRECTĂ (CD) 


Constituie, în cadrul frazei, complementul direct al elementului din propoziția 
regentă, pe care îl determină. 
Elementele regente pot fi: 


> 
> 
> 


un verb — Am auzit'/ că veţi organiza un spectacol.”/ 
o locuţiune verbală — Am băgat de seamă!/ că aştepţi de mult. g 
o interjecție — lată'/ câți s-au adunat!?/ 


Elementele de relaţie care introduc CD pot fi: 


> 


> 


> 


> 
> 


> 
> 


conjuncții subordonatoare: că, să, ca... să, dacă, de — Ştiut/ că înveți 
bine. 7/ 

locuţiuni conjuncţionale subordonatoare: cum că, precum că — Am 
aflati/ cum că m-ai căutat. ?/ 

pronume relative: cine, care, ce, câți, câte — Mi-a spus'/ câţi vor veni la 
concurs. 7/ 

adjective pronominale relative — Mi-a spus!/ câţi concurenți vor veni. 2] 
pronume nehotărâte: oricine, orice, unul, altul etc. Salută!/ pe oricine 
se întâlneşte cu el. 7/ 

adjective pronominale nehotărâte — El ascultă 1/ orice sfat i se dă. 7/ 
adverbe relative: unde, când, cum, cât — Nu ştiu'/ cât va dura concursul.?/ 


Topica şi punctuația: 


> 


> 


CD stă, de obicei, după termenul regent şi nu se desparte prin virgulă de 
regentă — Doresc!/ să scriu o scrisoare. 7/ 

Dacă se vrea evidențierea subordonatei completive directe, ea poate 
preceda regenta, de care, în acest caz, se desparte prin virgulă — Să ascult 
muzică, !/ doresc din toată inima. 7/ 


Contragere - expansiune 


> 


Contragerea completivei directe la un complement direct se realizează prin 
eliminarea elementului de relație şi folosirea verbului cu funcția sintactică de 
predicat la un mod nepersonal sau substantivizarea acestuia — Doresc!/ să 
vizitez muzeul. 2/— Doresc a vizita muzeul. / Doresc vizitarea muzeului. 
Expansiunea complementului direct la subordonata completivă directă se 
realizează prin introducerea unui element de relaţie şi a unui verb cu funcţia 
sintactică de predicat — Aud un fâşâit. — Aud!/ că fâşâie ceva. 7/ 


> Cuvintele încrucişate constituie un mijloc de învăţare 
foarte îndrăgit de elevi, încă din clasele primare. Realizând rebusuri, 
integrame, aritmogrife, îi oferim elevului posibilitatea de a învăţa prin 
joc. 

Integramele îi ajută pe elevi să stabilească sinonimele, 
antonimele unor cuvinte, să-şi dezvolte gândirea abstractă, să 
identifice sensul propriu sau figurat al unor cuvinte şi expresii. 

De asemenea, putem realiza cuvinte încrucişate în care elevii 
au sarcina de a completa enunţurile lacunare, de a stabili noţiunile 
de limbă cărora le aparțin anumite formulări date: 

p> 


Completând corect, pe orizontală, cuvintele 
încrucişate, vei descoperi pe verticala A-B 
denumirea generică a totalităţii cuvintelor unei 
limbi. 

1. În enunţul Joana citeşte mult, cuvântul subliniat 
este.... 
2. Cuvinte cu aceeaşi formă şi sens complet 
diferit. 
3. Pronunţarea mai intensă a unei silabe dintr-un 
cuvânt. 


4. Cuvintele oral — orar, familiar - familial sunt ... 


5. Parte principală de propoziţie. 


6. Poate fi cardinal sau ordinal. 


7. O vocală sau un grup de sunete — care 


cuprinde obligatoriu o vocală — care se rostesc cu 


o singură deschidere a gurii. 


8. Două vocale alăturate, rostite în silabe diferite, 


formează un ... 


ad: Ma Ie 2 E a e da 


9. Cuvânt care determină sau însoțește 


substantivul în declinare. 

> Diagrama Venn — permite compararea a două noțiuni 
de limbă, identificarea elementelor comune, dar şi a celor 
diferenţiatoare. 

Se realizează din două cercuri care se intersectează, zona de 
intersecție constituind elementele comune; contribuie la dezvoltarea 
capacităţii de analiză şi sinteză a elevilor, le oferă o imagine clară, 
logică asupra relaţiilor care se pot stabili între diferitele noţiuni 
gramaticale. 

lată diagrama Venn pentru înţelegerea asemănărilor şi deosebirilor dintre definiţia 


predicatului verbal şi a celui nominal. 


PREDICATUL 
VERBAL NOMINAL 


Cine este, 
ce este, 

cum este 
subiectul 


se 
spune 

despre 
subiect 


Ce face subiectul 

1.2.3. Structurarea lecţiilor de limbă 
Formarea noţiunilor gramaticale se poate realiza, în majoritatea 


cazurilor, parcurgând un traseu inductiv. Vistian Goia în Ipostazele 
învățării — Limba şi literatura română (Cluj-Napoca, Editura Napoca 


Procesul de Star, 1999, p. 78) prezintă cele patru etape sau faze ale procesului 
formare a formării noțiunilor gramaticale: 

noţiunilor a. faza familiarizării conştiente a elevului cu fenomenul 
gramaticale gramatical dat — are un caracter intuitiv, fixarea unor 


„reprezentări gramaticale” realizându-se prin intuirea 
fenomenului gramatical prin mai multe exemple 
concrete; 

b. faza distingerii planului gramatical de cel logic — este 
o fază analitică, în care „elevii sunt conduşi să atribuie o 
valoare gramaticală nu obiectului semnalat, denumit prin 
cuvânt, ci cuvântului însuşi ca unitate formală a limbii”; 

C. faza însuşirii regulilor şi a definiţiilor — apelând la 
operaţiile gândirii (analiză, comparaţie, clasificare, 
generalizare, sinteză) se ajunge la „generalizarea şi 
consolidarea fenomenului gramatical”; 

d. faza operării superioare cu noțiunile de limbă 
însuşite — este faza aplicării cunoştinţelor gramaticale 
dobândite „în exerciții, compuneri în clasă sau acasă”. 

Pornind de la modelul propus de Vistian Goia, Alina Pamfil 
prezintă în Limba şi literatura română în gimnaziu. Structuri 
didactice deschise (ediţia a Il —a, Editura Paralela 45, 2004, pp. 76- 
80) patru variante de scenarii didactice, cu aceeaşi temă — formarea 
conceptului de predicat nominal în clasa a V-a — dar demersurile 
didactice propuse sunt diferite. 

lată care ar fi paşii pe care ar trebui să-i parcurgi cu elevii, 
pentru formarea conceptului de atribut pronominal:! 


a. DEMERS INDUCTIV -— parcurs de la particular la general, 
de la exemple cu atribute pronominale la definiția atributului 
pronominal: 

|. Actualizarea 1. Actualizarea definiţiei atributului, precedată sau urmată de 
exerciţii de recunoaştere a atributului sau de o secvenţă de 
redactare a unei compuneri gramaticale descriptive (7-8 enunţuri), 
urmată de selectarea unor propoziţii şi analiza atributelor. 

2. Actualizarea definiţiei atributului substantival. Exerciţii de 
recunoaştere şi exemplificare a atributului substantival. Actualizarea 
faptului că atributul substantival este exprimat printr-un substantiv 
comun sau propriu, la unul din cazurile învăţate sau printr-o 
locuţiune substantivală. 

II. Structurarea 1. Formularea unor exemple cu atribute pronominale care să 
conceptului acopere toate elementele definiţiei atributului, în general, şi ale 
atributului substantival, în special. 

2. Analiza exemplelor şi evidenţierea specificului atributelor 
pronominale. 

3. Formularea definiţiei, urmată de exerciţii de recunoaştere a 


i Secvenţele didactice urmează modelul propus de Alina Pamfil în Limba şi literatura română în gimnaziu. 
Structuri didactice deschise (ediţia a II —a, Editura Paralela 45, 2004, pp. 76-80 

III. Reflecția 


I. Actualizarea 


II. Structurarea 
conceptului 


III. Reflecția 


I. Actualizarea 


II. Structurarea 
conceptului 

atributului pronominal şi / sau de exerciţii de exemplificare. 

4. Demonstrarea paşilor analizei atributului pronominal. 

5. Formularea unor exemple cu atribute pronominale, 
exprimate prin pronume la diferite cazuri. 

6. Exerciţii de recunoaştere şi caracterizare şi exerciţii de 
recunoaştere şi justificare. 

1. Reluarea paşilor lecției după modelul: „la început..., 
apoi..., după aceea..., în final...“. 

2. Recompunerea definiţiei atributului din definițiile atributului 
substantival şi ale celui pronominal. 

3. Teme posibile: exerciţii de recunoaştere, exemplificare şi 
înlocuire; exerciţii de recunoaştere şi caracterizare pe text literar; 
compunere gramaticală. 


b. DEMERS DEDUCTIV — parcurs de la general (definiția 
atributului pronominal) la particular (exemple cu atribute 
pronominale): 

1. Actualizarea definiției atributului. 

2. Actualizarea definiției atributului substantival. 

1. Confruntarea celor două definiții actualizate anterior şi 
evidențierea diferențelor. 

2. Formularea definiției atributului pronominal. 

3. Formularea de exemple pentru fiecare element al definiției. 

4. Activitate pe grupe ce urmăreşte compunerea şi analiza 
unor propoziții cu atribute pronominale. 

6. Exemplificarea modului în care se analizează atributul 
pronominal. 

7. Exerciţii de recunoaştere şi caracterizare şi exerciții de 
recunoaştere şi justificare. 

1. Reluarea paşilor lecţiei după modelul: „la început..., 
apoi..., după aceea..., în final...“. 

2. Evidenţierea asemănărilor şi deosebirilor dintre atributul 
pronominal şi cel substantival. Tablou sintetic cu cele două tipuri de 
atribute. 

3. Analiza atributelor pronominale şi substantivale dintr-un 
text dat. 

4. Teme posibile: exerciţii de recunoaştere, exemplificare şi 
înlocuire; exerciţii de recunoaştere şi caracterizare aplicate pe text 
literar; compunere gramaticală. 


c. DEMERS ANALOGIC -— transpunerea, într-un context nou, 
a unui fapt deja cunoscut. 

1. Actualizarea cunoştinţelor despre atributul substantival. 

2. Sublinierea faptului că atributul substantival se exprimă 
printr-un substantiv comun sau propriu, la unul din cazurile învăţate 
sau printr-o locuţiune substantivală. 

1. Scrierea şi analiza unor exemple în care atributele sunt 
exprimate prin substantive comune sau proprii, la unul din cazurile 
învățate sau printr-o locuţiune substantivală. 

2. Înlocuirea atributelor exprimate prin substantive cu atribute 
exprimate prin pronume. 

3. Scrierea şi analizarea unor exemple în care pronumele 

III. Reflecția 


|. Actualizarea 
II. Structurarea 
conceptului 


III. Reflecția 

determină substantive. Evidenţierea faptului că în aceste situații 
pronumele au funcţia sintactică de atribut. 

4. Definirea atributului pronominal. 

5. Exemplificarea modului în care se analizează atributul 
pronominal. 

6. Exerciţii de recunoaştere şi caracterizare şi exerciţii de 
recunoaştere şi justificare. 

1. Reluarea paşilor lecţiei după modelul: „la început..., 
apoi..., după aceea..., în final...“. 

2. Evidenţierea asemănărilor şi deosebirilor dintre atributul 
pronominal şi cel substantival. Tablou sintetic cu cele două tipuri de 
atribute. 

3. Teme posibile: exerciţii de recunoaştere, exemplificare şi 
înlocuire; exerciţii de recunoaştere şi caracterizare aplicate pe text 
literar; compunere gramaticală. 


d. DEMERS DIALECTIC — „învăţare prin opoziţie” — definirea 
simultană a atributului pronominal şi a celui adjectival: 

1. Actualizarea definiţiei atributului. 

1. Scrierea, pe două coloane, a unor exemple cu atribute 
adjectivale (exprimate prin adjective pronominale), respectiv cu 
atribute pronominale. 

2. Analiza atributelor, arătându-se prin ce sunt ele exprimate 
şi raportarea lor la cuvintele determinate. 

3. Definirea atributului adjectival şi a celui pronominal. 

4. Reluarea unor exemple şi evidențierea atributelor 
adjectivale şi pronominale. 

5. Stabilirea diferenţelor între adjectivele pronominale şi cele 
adjectivale, exprimate prin adjective pronominale. 

6. Serie completă de exerciţii de recunoaştere a atributelor 
pronominale şi adjectivale: recunoaştere simplă, recunoaştere şi 
grupare, recunoaştere şi justificare, recunoaştere şi caracterizare. 

1. Reluarea paşilor lecţiei după modelul: „la început..., 
apoi..., după aceea..., în final...“. 

2. Sistematizarea atributelor şi a tipurilor de atribute studiate. 

3. Temă: analizaţi atributele din textul..., arătând felul lor şi 
părțile de vorbire prin care se exprimă. 


Aşa cum poţi observa din exemplele anterioare, lecţia de limba 
română urmează un anume algoritm, presupune claritate, 
corectitudine şi rigoare. Ea îi oferă elevului posibilitatea de a se 
deprinde cu tehnici ale muncii intelectuale, contribuie la dezvoltarea 
gândirii divergente, libere. 

Cele patru demersuri prezentate îţi oferă posibilitatea de a varia 
modalităţile de lucru în clasă, de a le propune elevilor scenarii 
variate, în funcţie de tipul lecţiei, de obiectivele urmărite şi de 
capacităţile / competențele vizate. De fapt, poți construi fiecare lecţie 
de formare a unor noţiuni de limbă pe oricare dintre cele patru 
demersuri, vei putea utiliza exerciţii care dezvoltă gândirea critică — 
astfel se vor dezvălui tactul pedagogic, flexibilitatea şi competențele 
tale profesionale. 

Cunoscându-ţi bine elevii, vei putea alege demersul potrivit 

pentru înţelegerea unei anume noţiuni de limbă, vei putea face din 
orele de limbă română activităţi plăcute pentru elevi, în care să se 
îmbine armonios exigenta şi dorința de învăţare, formarea teoretică 
a noţiunilor şi, mai ales, aplicarea lor în comunicare. 

Dacă elevii tăi se exprimă corect şi expresiv, folosind topica 
specifică limbii române, aplică regulile de ortografie în textele 
redactate înseamnă că ai ales demersul potrivit, ai utilizat metode 
adecvate înţelegerii fenomenelor gramaticale, ai atins obiectivele 
domeniului limbă. 

Test de autoevaluare 2 


1. Enumeră tipurile de analiză folosite pentru studiul 
nivelurilor limbii. 


2. Arată avantajele folosirii mijloacelor de învățământ. 


3. Precizează care este diferenţa dintre demersul inductiv şi 
cel deductiv, demersuri folosite în învăţarea noţiunilor de 
limbă. 


Completează următoarele enunțuri: 
Pe parcursul secvenţelor 1.2.1., 1.2.2. şi 1.2.3. m-am 
confruntat cu următoarele dificultăți: 


Îmi este încă neclar: 


DISCUTĂ CU TUTORELE ACESTE ASPECTE. 

1.3. Evaluarea achiziţiilor lingvistice ale elevilor şi a aplicării acestora în 
contexte noi 


În evaluarea achiziţiilor lingvistice ale elevilor trebuie să ţinem 
seama de obiectivele de referință, specifice fiecărei clase 
gimnaziale, şi de competențele specifice urmărite în cele două clase 
ale nivelului inferior al liceului. 

De exemplu, în clasa a VII-a, pentru realizarea obiectivului de 
referință 4.3. — să utilizeze corect flexiunea nominală şi verbală în 
textul scris, utilizând corect semnele ortografice şi de punctuație — 
se propun, de către conceptorii programei, următoarele exemple de 
activități de învăţare: 

- exerciţii de utilizare corectă a părţilor de vorbire 
flexibile şi neflexibile; 

- exerciţii de construire corectă şi expresivă a unui text 
din punct de vedere sintactic; 

- exerciţii de utilizare adecvată a formelor verbale în 
raport cu cronologia faptelor relatate; 

- exerciţii de utilizare a conectorilor adecvațţi la nivelul 
propoziției şi al frazei; 

- exerciţii de folosire a unor grupuri verbale şi nominale 
pentru a spori expresivitatea comunicării. 

Pe lângă activităţile de învăţare propuse, profesorul mai 
poate adăuga altele, care vin în sprijinul realizării obiectivului amintit, 
cum ar fi: 

- exerciţii de folosire corectă a semnelor de punctuație 
în textele analizate / elaborate de elevi; 

- compuneri gramaticale care să reflecte ortografierea 
unor părți de vorbire studiate. 

Aşa cum poţi observa, aceste activități de învăţare nu se pot 
realiza în două-trei ore de limba română. Atingerea unui obiectiv de 
referință se poate face pe parcursul mai multor activități, a mai 
multor unităţi de învăţare, combinaţia de exerciţii prezentate anterior 
putând constitui, însă, un valoros test de evaluare a competenţelor 
elevilor la sfârşit de clasa a VIl-a. 

De fapt, utilizarea corectă a flexiunii nominale şi verbale se 
realizează aproape pe întreg parcursul clasei a Vil-a, când se 
sistematizează cunoştinţele de morfologie ale elevilor, capacitatea 
acestora de a opera cu noţiunile de limbă în mod aplicativ-creator. 

De asemenea, exerciţiile menţionate anterior ne dezvăluie 
clar faptul că limba trebuie studiată în funcţiune, pornind de la text, 
de la enunţ — propoziţie sau frază — şi ajungând până la cuvânt. 

Nu trebuie să formăm „roboţi” care să repete mecanic formele 
flexionare ale unor părţi de vorbire, ci elevi care să folosească în 
mod corect şi adecvat forma flexionară potrivită enunţului creat. Este 
una dintre diferențele nete între învățământul tradițional şi cel 
modern, diferențe ce se pot constata la toate cele trei niveluri ale 
procesului educaţional — predare, învăţare, evaluare. 


37 


Didactica limbii române 


LÝ Temă de reflecţie 


Din proza memorialistică a scriitorilor români putem afla detalii despre cum era 
şcoala în perioada copilăriei lor : 


„Ş-apoi carte se învăţa acolo, nu glumă! Unii cântau la psaltichie, colea, cu ifos: 

Ison oligon petasti, 

Două chendime, homili, 
pănă ce răguşeau ca magarii: alţii, dintr-o răsuflare, spuneau cu ochii închişi cele şapte 
taine din catihisul cel mare. Gâtlan se certa şi prin somn cu urieşul Goliat. Musteciosul 
Davidică de la Fărcaşa, pănă tipărea o mămăligă, mântuia de spus pe de rost, răpede şi 
fără greş, toată istoria Vechiului Testament de Filaret Scriban, împărţită în perioade, şi 
pronumele conjunctive de dativ şi acuzativ din gramatica lui Măcărescu: 

— Mi-ţi-i, ni-vi-li, me-te-îl-o, ne-ve-i-le; me-te-îl-o, ne-ve-i-le, mi-ţi-i, ni-vi-li. 

Ce-a fi aceea, ducă-se pe pustiu! Unia dondăneau ca nebunii, pănă-i apuca 
ameţeală; alţii o duceau numai într-un muget, cetind pănă le perea vederea; la unia le 
umblau buzele parcă erau cuprinşi de pedepsie; cei mai mulți umblau bezmetici şi stăteau 
pe gânduri, văzând cum îţi pierd vremea, şi numai oftau din greu, ştiind câte nevoi îi 
aşteaptă acasă. Şi turbare de cap şi frântură de limbă ca la aceşti nefericiţi dascăli nu mi 
s-a mai dat a vedè; cumplit meşteşug de tâmpenie, Doamne fereşte!” 

(lon Creangă — Amintiri din copilărie) 


* 


„Am început cu limba şi literatura română. 

— Poţi să-mi spui evoluţia sufixelor? 

Băiatul privea în gol. Vecinul lui tremura. Îl vedeam că se opreşte cu greu să nu 
ridice degetul. Întrebat, a răspuns, dar a confundat. Aceasta a bucurat pe al treilea vecin, 
pe care — din sadism — profesorul l-a sărit, cercetându-mă pe mine. Am răspuns poate 
prea prompt şi încruntat. 

— Ştii exemple din lexicul bizantin? 

O întrebare stupidă, dar ştiam. Miop şi supărat, zâmbind la răstimpuri prezumțţios, 
profesorul m-a socotit, fireşte, papagal premiant şi mi-a pus alte întrebări, ale căror 
răspunsuri nu se pot memora. Dar a căzut singur în cursă, pentru că înțelegeam pe 
Eminescu şi i-am interpretat mai bine decât se aştepta începutul Scrisorii 1. [...] 

Am avut noroc, am avut şi nenoroc. Dacă voi promova, voi promova mediocru, 
printr-o întâmplare. Păcatele mele n-au fost surprinse, însuşirile mele n-au fost răsplătite. 
Penibil...” 

(Mircea Eliade — Romanul adolescentului miop) 


a. ldentifică modalitățile de evaluare ale cunoştinţelor şi / sau competenţelor 
de limbă română ale elevilor. 

b. Stabileşte avantajele şi / sau dezavantajele acestor modalități de evaluare. 

c. Dacă ai fi fost profesorul elevilor din cele două texte, cum ai fi procedat? 
Redactează răspunsul tău într-un eseu de maximum 20 de rânduri. 


Foloseşte spaţiul liber pentru răspunsurile la cele trei cerințe. 

Evaluarea aplicării achiziţiilor lingvistice ale elevilor în 
contexte noi se poate realiza prin folosirea unor grile de evaluare, 
cum ar fi: 


Grilă de evaluare a transformării vorbirii directe în vorbire indirectă 


Obiective urmărite: 
— elevul să aplice corect achiziţiile lingvistice, 
— să utilizeze adecvat formele flexiunii nominale şi verbale, 
— să folosească semnele de punctuație potrivite textului redactat. 


Criterii Foarte bine Bine Suficient 


morfologice | - trecerea verbelor de la modul 
imperativ la modul conjunctiv 


- transformarea persoanelor | şi a Il-a 
a verbelor în persoana a ll-a 


- folosirea / introducerea unor verbe 
cu sensul de „a zice” 


- eliminarea vocativului substantivelor 
/ substitutelor acestuia sau 
transformarea vocativului în dativ 


- introducerea unor verbe la moduri 
impersonale, în locul interogaţiilor, 
exclamaţiilor 


sintactice - folosirea unor elemente de relaţie 
care să realizeze conexiunea între 
verbul cu sensul de „a zice” şi textul 
transformat la persoana a lll-a 


- folosirea propoziţiilor enunţiative 
propriu-zise sau optative, în locul 
enunțiativelor imperative sau al 
propoziţiilor interogative 


de - eliminarea liniei de dialog 
punctuație | - eliminarea semnelor întrebării şi 
exclamării 


- folosirea punctului la sfârşitul 
enunţurilor din textul transformat 


Grilă de evaluare a conversiunii subordonatelor în partea de propoziție 
corespunzătoare acestora 


Criterii Foarte bine Bine Suficient 


- identificarea elementului regent / propoziției 
regente 


- eliminarea elementului de relaţie 


- transformarea modului personal al verbului 
cu funcţia sintactică de predicat într-un mod 
nepersonal sau substantivizarea verbului 


- păstrarea sensului enunţului 

1.4. Repere pentru autoevaluarea lecţiilor de limbă română 


Îţi oferim în cele ce urmează câteva repere care ar putea face 
parte dintr-o fişă de autoevaluare a activităţii tale didactice în timpul 
orelor de limbă română. 


1. Am folosit demersuri didactice variate pentru înțelegerea noţiunilor de limbă? 
Da / Nu 


De exemplu: 

2. Metodele pe care le folosesc frecvent în orele de limba română sunt: 

a conversaţia catihetică a analiza lingvistică 

a conversaţia euristică a explicaţia 

a demonstrația a învăţarea cu ajutorul calculatorului 
a învăţarea prin (re)descoperire a metoda ciorchinelui 

a prelegerea a joculderol 

a învăţarea prin acţiune (exerciţiile) a compunerea gramaticală 

a metoda studiului cu manualul a alte metode: 


3. Am folosit forme diferite de organizare a clasei? 
Da / Nu 
De exemplu: 


4. Confecţionez materiale grafice sau figurative care să mă ajute în procesul de predare- 
învățare-evaluare? 

Da / Nu 

De exemplu: 


5. Am creat situaţii de învăţare în care elevii să comunice oral, pentru a le putea urmări şi 
corecta eventualele greşeli de accentuare a cuvintelor? 

Da / Nu 

De exemplu: 


6. Situaţiile de învăţare create au favorizat sesizarea relaţiilor de sinonimie, antonimie, 
omonimie, polisemie într-o comunicare orală / scrisă? 

Da / Nu 

De exemplu: 

7. Am acordat atenţia cuvenită respectării normelor de ortografie şi de punctuație? 
a Da, frecvent a Nu, doar când abordam această temă 
a Da, de câte ori s-a ivit ocazia a Nu, elevii au deja formate aceste 
a Da, măcaro dată la fiecare unitate de deprinderi 
învățare a Da, de 2-3 ori pe semestru 


8. Activez consecvent în orele de limbă cunoştinţele elevilor din toate domeniile limbii 
(gramatică, vocabular, fonetică)? 

a Întotdeauna. 

a Uneori, în funcţie de tema abordată. 

a Nu, mă concentrez numai pe domeniul din care face parte tema lecţiei. 

Lucrare de verificare pentru unitatea de învăţare 1, notată de tutore 


1. Defineşte demonstraţia şi formulează o sarcină de învăţare 
care să ilustreze folosirea acestei metode. 
(0,5x2= 1p.) 


2. Construieşte patru sarcini de învățare pentru a evidenția 
aplicarea principiului concentric al predării-învățării în 
abordarea unei părți de propoziție (câte două pentru clasa a 
VIl-a şi, respectiv, a VIil-a). 

(0,5 x4=2p.) 


3. Indică două avantaje ale utilizării mijloacelor didactice în 
formarea competenţelor lingvistice ale elevilor. 
(0,5x2= 1p.) 


4. Realizează un eseu de maximum 200 de cuvinte (10%) în 
care să-ți exprimi părerea cum s-ar putea oglindi, prin orele 
de limbă română, pertinența următoarei afirmații a lui Nichita 
Stănescu: „A vorbi despre limba în care gândeşti, a gândi — 
gândire nu se poate face decât numai într-o limbă - în cazul 
nostru a vorbi despre limba română este ca o duminică. 
Frumusețea lucrurilor concrete nu poate fi decât exprimată în 
limba română.” 

(5 p.) 


Barem de notare 
1 p. - coerenţa viziunii avansate 
2 p. — pertinenţța argumentării punctului de vedere exprimat 
1 p. — coerenţa şi claritatea eseului 
1 p. — respectarea dimensiunii eseului 


1 p. — din oficiu 

Răspunsuri la Testele de autoevaluare 


Pa 


N 
2 
F 


/ 
> 


Testul 1 
Testul 2 


Pentru lucrarea de verificare 


1. În clasele a V-a - a Vill-a - trei domenii: literatură, 


limbă, comunicare. La liceu - două domenii: 
literatură şi limbă şi comunicare. 


. Vezi secvenţa 1.1.2. 
. Consultă programele şcolare pentru învățământul 


gimnazial pe site-ul M.Ed.C. - www.edu.ro 


. Analiza fonetică, lexicală, morfologică, sintactică, 


ortografică, a punctuației, stilistică. 


. Vezi secvenţa 1.2.2. 
. Demersul inductiv propune un parcurs de la 


particular la general, pe când demersul deductiv 
propune un parcurs de la general la particular. 


- Dacă ai avut dificultăţi la itemul 1, revezi secvența 1.2.1. 

- Dacă ai avut dificultăţi la itemul 2, revezi secvenţa 1.1.2. 

- Dacă ai avut dificultăţi la itemul 3, revezi secvenţa 1.2.2. 

- Pentru a redacta un eseu în conformitate cu cerinţele de la 
itemul 4 trebuie să fii atent la: 


enunţul exerciţiului; 

baremul de notare care îți detaliază punctele forte ale 
eseului; 

coerenţa discursului (logica înlănţuirii enunţurilor) şi 
corectitudinea exprimării. 


Sugestii pentru realizarea materialelor din portofoliu 

Alege din proiectul unităţii de învăţare, realizat pentru volumul | al cursului, o 
secvență care s-ar putea constitui într-un scenariu didactic pentru o lecţie de limbă 
română. Criteriile de evaluare a scenariului sunt enunțate la începutul cursului, în 
Introducere. Poţi revedea secvenţa 2.2.5. din unitatea de învăţare 2 (volumul | al cursului) 
şi secvenţa 1.2.3. din această unitate. De asemenea, te vei putea folosi de experiența 
dobândită în conceperea scenariilor pentru lecţiile de comunicare orală şi scrisă. 

Resurse suplimentare 


Pentru aprofundarea problemelor abordate în această 
unitate de învăţare, îţi recomandăm: 


Alina Pamfil, Limba şi literatura română în gimnaziu. 
Structuri didactice deschise, ediția a Il-a, Editura 
Paralela 45, 2004, pp. 68-81 


Vistian Goia — Ipostazele învăţării. Limba şi literatura 
română, Cluj, Editura Napoca Star, 1999 


Constantin Parfene — Metodica studierii limbii şi literaturii 
române în şcoală. Ghid teoretico-aplicativ, laşi, Editura 
Polirom, 1999, pp. 15-112 


loan Nicola — Pedagogie, Bucureşti, Editura Didactică şi 
Pedagogică, 1994 


xxx — Limba şi literatura română. Perspective didactice, 
Editura Universităţii Bucureşti, 2006 

Unitatea de învăţare 2 


DIDACTICA LECTURII 


Conținuturile unității de învăţare 2 
Competenţe specifice 
2.1. Domeniul lecturii 

2.1.1. Scopul lecturii în şcoală 

2.1.2. Lărgirea conceptului de text 

2.1.3. Tipare textuale 

2.1.4. Harta tipurilor de texte studiate în gimnaziu şi în liceu 
2.2. Paradigme şi abordări didactice ale lecturii 

2.2.1. Modele de studiu al literaturii 

2.2.2. Variabilele receptării 

2.2.3. Modalităţi de abordare a textului 

2.2.4. Structurarea lecţiilor de literatură 

2.2.5. Principii ale didacticii lecturii 
Test de autoevaluare 1 
2.3. Repere pentru formarea unor grile de lectură 

2.3.1. Text literar — text nonliterar 

2.3.2. Epic, liric, dramatic 

2.3.3. Concepte dificile; sugestii de abordare la clasă 
Test de autoevaluare 2 

2.3.4. Criteriul tematic 
2.4. Evaluarea competenţelor de lectură ale elevilor 
2.5. Autoevaluarea activităţii profesorului în domeniul lecturii 
Lucrare de verificare pentru unitatea de învăţare 2 
Răspunsuri la testele de autoevaluare 
Sugestii pentru realizarea materialelor din portofoliu 
Resurse suplimentare 


Competenţe specifice 


Selectarea diverselor modalităţi de abordare a textului literar şi nonliterar 
Construirea unor grile de lectură operaţionale pentru textul narativ, liric şi dramatic 
Operarea cu instrumente de evaluare a abilităților de lectură ale elevilor 

Aplicarea principiilor didacticii lecturii în demersurile concepute pentru orele de 
literatură 

Manifestarea interesului pentru perfecţionarea cunoştinţelor specifice domeniului şi 
pentru conceperea unor strategii adecvate de abordare a textelor discutate la clasă 

2.1.1. Scopul lecturii în şcoală 


Prima întrebare pe care e firesc să ţi-o pui este de ce se 
studiază literatura în şcoală, ce ţinte se urmăresc prin 
literatură. Aşa cum spuneam şi în prima parte a acestui curs, 
programele actuale propun o schimbare de viziune. Aceasta 
se reflectă şi în studiul literaturii. Nu se mai pune pe accent pe 
cunoştinţele despre literatură, despre anumite texte, ci pe 
formarea unor competenţe / abilităţi de receptare a unor texte 
diferite şi de practicare a diverse tipuri de lectură: lectura de 
informare (cea care îi ajută pe elevi să găsească informații 
specifice unor domenii de cunoaştere diverse sau privitoare la 
realitatea cotidiană), lectura de plăcere (cea pe care o 
savurează în timpul liber), lectura instituţionalizată (cea 
realizată de critici sau istorici literari sau cea propusă de 
şcoală). Un prim țel este aşadar formarea unor lectori 
competenți. Faptul că programele actuale sunt puse sub 
semnul comunicării are drept consecință conceperea lecturii 
atât ca act de cunoaştere, cât şi ca act de comunicare (lectura 
însemnând dialog al cititorului cu textul, participare activă la 
procesul de reconstruire a sensurilor). Astfel, competențele 
specifice privind receptarea textului (literar sau nonliterar) se 
subsumează competenţei generale de receptare a mesajelor 
scrise şi ele sînt orientate prioritar spre ceea ce, în didactica de 
specialitate, se numeşte reading for meaning (a citi pentru a 
înțelege). Pe de altă parte, şi activităţile de producere a 
mesajelor orale şi scrise pe marginea textelor discutate în 
clasă au o pondere importantă în cadrul orelor de literatură, 
pentru că ele dau seama despre nivelul capacităţilor de 
înţelegere, analiză şi interpretare ale fiecărui elev. 

În plus, şcoala are menirea de a-i ajuta pe elevi să-şi 
formeze gustul şi interesul pentru lectură, să stimuleze 
gândirea autonomă, reflexivă şi critică a elevilor în raport cu 
textul. În fond, ţinta finală a studiului literaturii în şcoală este de 
a forma cititori activi pe tot parcursul vieţii. În acest sens, prin 
studiul literaturii în şcoală, elevii ar putea să înțeleagă mai bine 
lumea şi să se înțeleagă în altă lumină pe ei înşişi, ar putea să-şi 
formeze repere culturale şi estetice şi să valorizeze arta ca pe 
o formă de comunicare şi de cunoaştere care-i ajută să-şi 
dezvolte propria personalitate. 

O noutate a programelor actuale este deschiderea unei 
perspective semiotice mai largi, care cuprinde nu doar texte 
literare, ci şi alte tipuri de mesaje ale lumii contemporane: texte 
nonliterare sau alte forme artistice (teatrul, filmul, pictura sau 
muzica). 


2.1.2. Lărgirea conceptului de text 


Ca atare, conceptul de text a căpătat accepţii mai largi. 

Nu se mai studiază în orele de literatură doar texte literare, ci şi 
texte nonliterare (aparținând domeniilor ştiinţific, jurnalistic, 
administrativ etc.). Motivul acestei lărgiri a noţiunii de text este 
legat de faptul că, în general, înainte de a fi cititori de literatură 
sau concomitent cu această postură, suntem cititori într-un 
sens mai larg. Aceasta nu înseamnă altceva decât faptul că 
şcoala se deschide spre nevoile diverse şi pragmatice ale 
lecturii / ale receptării, incluzând în aria ei de preocupări şi 
formarea de competențe pentru înţelegerea acelui tip de texte 
cu care venim cel mai des în contact: articole din presă, texte 
de popularizare a ştiinţei, publicitate, texte administrative, ca şi 
„texte“ aparţinând altor arte (film, teatru) etc. 

În şcoală se studiază deci trei tipuri de texte: literare, 
nonliterare (pe tot parcursul învățământului obligatoriu) şi texte 
aparținând altor arte (în liceu). 


2.1.3. Tipare textuale 

Care este însă baza comună care face posibilă 
studierea acestor tipuri de texte (literare şi nonliterare) în cadrul 
orelor de literatură? Aşa cum argumentează Jean-Michel 
Adam, în Les textes, types et prototypes (Nathan, 2001), este 
vorba de anumite secvenţe prototipice care apar atât în textele 
literare, cât şi în cele nonliterare. Acestea sunt următoarele: 
secvența narativă, secvența descriptivă, secvența 
argumentativă, secvența explicativă, secvenţa dialogată. 
Prezentăm mai jos, schematic, fiecare dintre aceste tipare 
textuale: 


Secvența narativă 


Situaţie inițială — Transformare / proces — situaţie finală 


(complicaţie — acțiune — rezolvare) 


Putem regăsi acest tip de secvenţă şi în texte literare epice, 
dar şi în relatarea unor fapte diverse în presă sau în prezen- 
tarea unor evenimente din istorie. De asemenea, este un tipar 
pe care-l folosim fiecare dintre noi în mod uzual atunci când 
povestim cunoscuților întâmplări auzite, citite sau trăite de noi. 


Secvența descriptivă 


Tema descrierii 


ancorare 
w 


Aspectualizare Punere în relație 


sn IN 


Părţi proprietăţi timp spaţiu comparaţie 
ale obiectului descris 

Descrierea apare nu doar în texte literare în proză (descrierea 
unui peisaj, a unui loc, a unui interior, portretul unui personaj), 
în poezie (în pasteluri, de pildă) sau în teatru (în indicaţiile 
scenice), ci şi în descrierea ştiinţifică sau în textele de tip 
publicitar. De asemenea, noi înşine facem descrieri atunci când 
facem portretul unui cunoscut, când le prezentăm altora locuri 
sau interioare pe care le cunoaştem. 


Secvența argumentativă 


Teză / premisă — Argumente — Concluzie 


Argumentaţia nu este prezentă, cum am fi poate înclinați să 
credem, doar în pledoariile avocaţilor (deci în stilul juridic), ci şi 
în eseuri sau în texte literare (fie în vorbirea sau în gândurile 
unui personaj, fie în dialogul dintre personaje), în texte 
ştiinţifice sau în editoriale. 


Secvența explicativă 


Precizarea — De ce? — Pentru că — Concluzie/ 


temei evaluare 
Cum? — Astfel 


Şi secvenţa explicativă poate fi găsită în diverse tipuri de texte 
nonliterare (Ştiinţifice, juridice, administrative, publicistice) sau 
literare (în vorbirea naratorului sau a personajelor, în poezie 
etc.). De asemenea, folosim adesea acest tipar, oral sau în 
scris, atunci când oferim diverse explicații. 


Secvența dialogată 


Secvenţă fatică — Secvenţe tranzacționale — Secvenţă fatică 


(deschidere) (închidere) 


Secvența dialogată apare atât în textele literare (în vorbirea 
personajelor) sau în mass-media audio-vizuală (în dezbateri 
televizate), cât şi în experiența noastră cotidiană, când vorbim 
față în faţă cu cineva sau la distanţă (prin telefon). 


Adam evidenţiază, pe de o parte, faptul că aceste tipuri relativ 
stabile de secvenţe se regăsesc în combinaţii infinite în textele 
literare sau nonliterare, iar, pe de altă parte, că o secvenţă, mai 
apropiată sau mai depărtată de tiparul de bază (de prototip) nu 
este decât o exemplificare, o actualizare a narativului, 
descriptivului, argumentativului sau explicativului, putând să fie 
mai mult sau mai puţin tipică. Ce este important de reținut pentru 
perspectiva didactică este ideea că schemele prototipice pot fi 
utile atât în receptarea, cât şi în producerea textelor. 

V Studiu individual 
Identifică, în textele de mai jos, tipurile de secvenţe discursive. 


(1) Oraşul în care mă aflu e lucrat în miniatură pe malul unui lac întins. Cât a fost iarnă, 
zăpada a rămas albă. Ciudat, am avut impresia că Dumnezeul din cerul elvețienilor ninge numai 
pe unde trebuie, pe margini, şi lasă şoselele şi trotuarele libere pentru mers. Mi-am amintit că 
Dumnezeul din cerul bucureştean face pe dos: ninge abundent pe trotuare şi pe străzi, de nu mai 
ai pe unde să calci, nici cu patru roți şi nici cu două ghete. Aici a fost atât de frig încât m-am 
întrebat dacă păsările, care dispăruseră, nu au rămas prinse în gheaţă, zidite de vii, undeva în 
mijlocul lacului. Pe țărm, bărcile oamenilor stau parcate una lângă alta, ca la noi bicicletele. 

k 


Banii se topesc mai repede decât zăpada, deşi încerc eroic să rezist simultaneității ispitelor 
culinare, livreşii, vestimentare şi culturale. Am văzut, în sfârşit, de unde a venit ideea sloganului 
BCR: In lei we trust. Aici există sloganul In Gold we trust. Chiar dacă tot stupid mi se pare, măcar 
din punct de vedere formal, cu Gold care diferă doar cu un insesizabil / de God, reclama de aici e 
mai reuşită. Cu lei se pierde tocmai jocul formal, lăsând la o parte sensul, pe care nu-l mai discut. 
Am mai văzut şi un slogan cu Banii aduc fericirea (Geld bringt Glück) şi mi-am amintit de lulia 
Hasdeu care scria, în jurnalul ei parizian, spre sfârşitul secolului romantic, „Banii nu aduc fericirea 
[...], dar al naibii ce o întrețin“. 


Ei 


Am fost la un cinematograf, botezat, ca mai tot ce există pe-aici, după unul dintre munții din 
jur, Gotthard. Am ales ceva ce s-ar putea numi Amélie reloaded, aceeaşi actriță, acelaşi regizor, 
aproape aceeaşi echipă. Când am ajuns, cu 10 minute înainte de începerea filmului, casierul mi-a 
spus că sunt prima. Am luat un bilet ieftin (vorba vine), dar omul, amabil, mi-a spus să mă aşez 
unde doresc. Cunoscând regula de la noi, am întrebat ce se întâmplă dacă prima-venită va fi şi 
ultima. Filmul se dă oricum, m-a asigurat el, întrucâtva mirat. Au mai venit exact patru persoane. 
Un long Dimanche de fiançailles m-a dezamăgit (încă n-am citit cronicile din gazetele noastre, să 
văd ce spun specialiştii): ce e bun e déjà vu, iar ce nu este déjà vu nu e bun. 


La fel ca lacul cu ţărmuri gălăgioase şi colorate, Elveţia pe care o descopăr este destul de 
departe azi de imaginea livrescă pe care o adusesem cu mine, aceea de loc frumos unde nu se 
întâmplă nimic. Şi îmi place. 

(loana Pârvulescu, Salutări din Schwitzera, în România literară nr. 12 / 2005) 


(2) Cum pătrunde spiritul în lume? Pe ce canale o idee apărută în intimitatea minţii cuiva 
ajunge să cuprindă lumea — să o înalțe sau să o distrugă? 

De aici miracolul cărţilor: cum pot ele, cu inaparenţa lor, să ne mute din locul în care suntem? 

[...] Privite, cărțile par nespus de sfioase. Ele nu vin niciodată spre tine. Ca într-o medievală 
iubire, tu trebuie, întotdeauna, să le cauţi şi să te duci către ele. Fiinţa lor este aşteptare pură. Le 
va deschide cineva pentru a le face, astfel, să înceapă să fie? [...] 

Când privesc peretele unei biblioteci, îmi vine în minte scena balului din Război şi pace. 
Doamnele aliniate, aşteptând, de-a lungul peretelui. Spaima Nataşei că nimeni nu o va invita la 
dans. Expresia încremenită a chipului ei „gata deopotrivă şi de deznădejde, şi de extaz“. lar apoi, 
prințul Andrei care se apropie şi îi propune un „rond de vals“. „De când te aşteptam“, pare că 
spune Nataşa, iar zâmbetul i se iveşte pe faţă „în locul lacrimilor ce stătuseră să o podidească“. ŞI 
„speriată şi fericită“, îşi sprijină mâna pe umărul prinţului Andrei. 

Splendid în scena aceasta este că prințul Andrei o descoperă pe Nataşa din întâmplare, 
pentru că discuţia la care participă îl plictiseşte şi pentru că, în fond, Bezuhov e cel care-l roagă să 
o invite pe Nataşa. Ochii prinţului trecuseră înainte peste ea, fără ca el să o vadă. Ar fi putut tot 
atât de bine, hotărându-se să danseze, să o invite pe verişoara Nataşei, pe Sonia, sau pe cea mai 
frumoasă femeie a Petersburgului, pe contesa Bezuhova, care de altminteri deschide balul. Prinţul 
o alege deci din întâmplare pe Nataşa care aşteaptă tremurând. 

Dar alegând-o şi dansând cu ea, Bolkonski descoperă că, dintre toate femeile care luau 
parte la cel mai strălucitor bal al anului, Nataşa, o fetişcană încă, cu „braţele ei slabe şi urâte“, era 


cea mai frumoasă. Ascunsă până atunci în mulţimea indistinctă a doamnelor din sala de bal, 

frumusețea ei devine dintr-o dată, prin alegerea lui Bolkonski, vizibilă. Prinţul, care era, spune 
Tolstoi, „unul dintre cei mai buni dansatori ai timpului său“, o ridică, prin alegerea lui, pe soclul 
propriei ei splendori. Abia aleasă şi abia dansând, Nataşa devine aparentă în frumuseţea ei. 

Cărţile aliniate, aşteptând, de-a lungul peretelui. Privirea distrată care trece peste ele, fără 
să se hotărască asupra uneia anume. Apoi mâna care se întinde, care scoate o carte din raft, care 
o deschide. Dansul poate începe. Dans cu o carte.[...] 

Splendoarea cărţii este că ea nu se impune de la sine. Alături de foame, de frig şi de somn, 
nu există nevoia irepresibilă de a citi. Cartea nu este „cea de toate zilele“ - ca pâinea, ca apa, ca 
hainele. Nu citeşti aşa cum resimţi nevoia de a mânca atunci când îţi este foame. Întâlnirea cu 
cartea nu are loc în virtutea unui instinct. În fapt, „se poate“ şi fără ea. 

Înseamnă atunci că „nevoia de carte“ e rezultatul unei domesticiri, al unui 6l&vage, al unei 
„crescătorii de oameni“. Cei care ajung să aibă nevoie de carte sunt crescuţi şi antrenați de un 
„Crescător“ şi ei se nasc înăuntrul omenirii aşa cum se naşte o rasă nouă de câini sau de cai. 

(Gabriel Liiceanu, Dans cu o carte, în vol. Declaraţie de iubire, Ed. Humanitas, 2001) 


2.1.4. Harta tipurilor de texte studiate în gimnaziu şi în 
liceu 


Prezentăm mai jos felul în care se repartizează conținuturile 
domeniului literatură în programele de gimnaziu şi liceu. Vei 
observa că în fiecare an programele includ atât texte literare, 
cât şi texte nonliterare. O precizare privind criteriile de grupare 
a textelor literare recomandate pentru studiu este necesară. În 
gimnaziu, se foloseşte clasificarea pe genuri (epic, liric şi 
dramatic), la clasa a IX-a, criteriul de grupare a textelor este 
tematic (aceasta înseamnă că se studiază texte relevante 
pentru temele propuse în programă), iar în clasa a X-a este 
folosită o clasificare mai largă a textelor literare (proză, poezie, 
dramaturgie), care reflectă mai bine evoluţia formelor literare 
spre depăşirea granițelor de gen. Asteriscurile de la clasa a 
X-a indică faptul că textele respective se studiază doar la 
filierele şi profilurile care au patru ore de limba şi literatura 
română pe săptămână. 


Clasa Texte nonliterare Proză Poezie Dramaturgie 


a V-a „utilitare“ (articolul de 
dicţionar, reclama), 
distractive (cuvinte 
încrucişate, jocuri 

a Vl-a „utilitare“ (anunţul, ştirea, 
afişul), distractive 

a Vil-a „Utilitare“ (mersul 
trenurilor, telegrama, 
programul de spectacol) 

a Vill-a „utilitare“ (ziarul, texte 
publicitare, cererea, 
scrisoarea), distractive 
(anecdota, gluma) 


a IX-a 


basmul popular 
legenda, parabola 
biblică, snoava, 
schița, povestirea 


schița, nuvela 


schița, nuvela, 


scrieri S.F., romanul 


poezii 
ceremoniale, 
poezii culte 


fabula, doina, 
balada populară, 
pastelul 

balada cultă, 
poemul eroic, 
imnul, oda 
balada populară 


comedia 


Teme: lubirea / Scene din viața de ieri şi de azi, Adolescenfța / Joc şi joacă, Familia / 


Şcoala, Aventură, călătorie / Lumi fantastice, Confruntări etice şi civice / Personalităţi, 
exemple, modele. Fiecare temă va fi ilustrată prin texte literare şi nonliterare 
(memorialistice, epistolare, jurnalistice, juridic-administrative, argumentative). În plus, 
una dintre teme va fi ilustrată şi printr-un film (sau scenariu cinematografic). 

*critica literară (studiul Proza narativă: Texte poetice Textul 
critic, recenzia / cronica basmul cult, nuvela, | care să ilustreze dramatic şi 
literară), cronica de *povestirea, romanul | aspecte specifice | arta specta- 
spectacol, şi diferite ale ge- | colului 
documente de nului şi ale evo- 

specialitate, informaţia în luţiei acestuia 

mass-media 


LI Temă de reflecţie 


Notează, în spaţiul mai liber de mai jos, avantaje şi dezavantaje ale schimbării 
criteriului de decupare a conţinuturilor în programele de gimnaziu şi de liceu. 
Propune soluțiile tale ca temă de dezbatere pentru activități tutoriale. 

2.2. Paradigme şi abordări didactice ale lecturii 


2.2.1. Modele de studiu al literaturii 

După ce am încercat să răspundem la două întrebări 
importante (De ce studiem literatura? şi Ce anume studiem din 
acest domeniu?), iată-ne ajunşi în situaţia de a ne pune o 
nouă întrebare specifică didacticii, şi anume: Cum abordăm 
literatura sau conținuturile disciplinei? 

De-a lungul timpului, s-au conturat trei modele mari care oferă 
perspective diferite asupra felului în care literatura poate fi 
abordată în şcoală. Fireşte, aceste modele trebuie înțelese în 
special în accentele diferite pe care le pun, pentru că ele nu 
sunt neapărat şi incompatibile. În funcţie de accentele 
dominante în fiecare model, s-au dezvoltat, în timp, şi practici 
didactice specifice. 


PERSONALE 
activă a elevului 


predomină transmiterea de asociat frecvent cu tehnici de predomină valorizarea reacțiilor 
informaţii despre text ca produs | analiză lingvistică personale în receptarea 
cultural textului 
accentul cade pe relaționarea accentul cade pe relaţia dintre | accentul cade pe motivarea 
receptării textului cu ajutorul forma lingvistică şi mesajul elevului pentru lectură prin 
unor cunoştinţe teoretice şi literar şi pe abilităţile de a corelarea temelor şi aspectelor 
istorice (genuri, epoci, curente, | descifra sensuri „ascunse“ întâlnite în textele literare cu 
categorii estetice) experienţa personală a 
acestuia 
are caracter sintetic (este caracter pronunţat analitic abordarea este în principiu 
aplicabil în special la studiul antianalitică şi poate fi relativ 
literaturii ca fenomen global) dificil armonizată cu modelul 
cultural 
are mai puţină eficienţă în dă rezultate în primul rând în este stimulativ pentru a-i 
înțelegerea caracteristicilor evidențierea particularităților determina pe elevi să evalueze 
individuale ale textelor fiecărui text studiat ei înşişi textele citite 


Fiecare dintre aceste modele are avantajele şi dezavantajele 
sale. Ponderea cu care ele sunt folosite diferă de la o cultură 
la alta, în funcţie de tradiţiile didactice respective, de politicile 
educaţionale dominante la un moment dat sau de influența 
unor factori culturali exteriori şcolii - de pildă, autoritatea 
exercitată de critica şi istoria literară „academică“, universitară. 
În învățământul românesc a predominat modelul cultural, 
completat sau concurat, în ultimele decenii ale secolului XX, 
de modelul lingvistic, provenit din dezvoltarea 
structuralismului. Modelul dezvoltării personale începe să intre 
cu paşi mici în practica didactică, fiind mai puţin agreat de 
profesori, în special pentru că este considerat impropriu pentru 
pregătirea elevilor pentru examenele de final de ciclu. 

Actualele programe de limba şi literatura română nu exclud 
Nici unul dintre aceste modele de studiu, mai degrabă încearcă 

să le armonizeze pentru a ajunge la ţintele precizate anterior. 


Poate că accentele se schimbă de la o treaptă de şcolaritate la 
alta, în sensul că în gimnaziu poate fi valorificat mai uşor 
modelul dezvoltării personale, şi, treptat, introdus şi cel 
lingvistic, în vreme ce în liceu se adaugă celor două modele şi 
primul, modelul cultural. 


LI Temă de reflecţie 

Gândeşte-te ce model/ combinaţie de modele dintre cele prezentate ai prefera să 
adopțţi la clasă. Motivează-ţi opţiunea şi pune-o în discuţie în cadrul activităților 
tutoriale 

Foloseşte spaţiul liber de mai jos pentru a-ţi proiecta răspunsul. 


2.2.2. Variabilele receptării! 


Receptarea textului / lectura este determinată de o serie de 
variabile. Enumerăm mai jos câteva dintre acestea: 
e cauzele,  finalitățile, împrejurările şi modul de 
desfăşurare a lecturii (variabile acţionale); 
e loc şitimp (variabile culturale); 
e personalitatea, educaţia, orizontul de aşteptare şi 
motivaţia receptorului (variabile individuale); 


f Secvenţele 2.2. şi 2.3. reprezintă o adaptare a unui material elaborat de Liviu Papadima pentru un curs de 
formare a profesorilor de limba şi literatura română desfăşurat în cadrul Şcolilor de Vară organizate de 
Centrul „Educaţia 2000+“ în anii 2001-2004 la Sinaia. 

e unghiul sau modalitatea de abordare a textului (variabile 
metodologice). 


Importanţa variabilelor diferă în funcţie de tipul de lectură. În 
cazul lecturii de plăcere, din curiozitate, pentru destindere 
contează în primul rând factorii culturali şi cei individuali. În 
cazul lecturii „instituţionalizate“ - cea a specialistului în 
literatură, profesor, cercetător, critic sau istoric literar sau cea 
recomandată în şcoală - creşte importanţa factorilor din prima 
şi ultima categorie, a variabilelor acţionale şi a variabilelor 
metodologice. Didactica lecturii are deci rolul de a oferi 
sugestii de abordare a textelor, care să nu ignore aceste 
variabile şi care să deschidă receptarea spre pluralitatea şi 
personalizarea interpretărilor. 


2.2.3. Modalităţi de abordare a textului 
În şcoală, variabilelor receptării le corespund modalitățile 
didactice de abordare a textului literar. Cu ajutorul acestora, 
profesorul poate transforma textul dintr-un obiect static 
într-unul dinamic. Elevii trebuie ghidaţi să intre într-un dialog 
autentic cu textul şi nu să accepte interpretarea profesorului 
asupra unui text. Oferta de texte trebuie să fie cât mai diversă 
şi mai atractivă. Rolul profesorului este de a-l face pe fiecare 
elev să înțeleagă la ce anume îl ajută să poată citi adecvat 
texte literare sau nonliterare. 
În clasă, profesorul organizează, în fond, o receptare dirijată - 
îi învaţă pe elevi cum să citească un text sau o tipologie de 
texte: literare (narative, dramatice, poetice) sau nonliterare. 
Modalităţile didactice de abordare a textului sunt căile alese 
de profesor în dirijarea receptării. Ca orice parcurs, ele se 
definesc prin: 

> început (de unde pornim investigarea textului) 

> succesiunea etapelor (traseul metodologic) 

> ţintă (încotro îndreptăm demersul didactic, care 

sunt rezultatele aşteptate ale demersului nostru). 

Modalităţile de abordare a textului privesc aspectele (ce-ul) 
textului studiat care vor fi observate şi analizate prioritar, iar 
metodele reprezintă felul în care se desfăşoară (cum-ul) 
demersul didactic. Aceeaşi modalitate de abordare poate fi 
realizată cu ajutorul unor metode diferite. Ca atare, alegerea 
modalității sau a modalităţilor de abordare, a căilor de acces 
spre înțelegerea, analiza şi interpretarea textului e firesc să 
preceadă alegerea metodelor didactice. 
Modalităţile didactice de abordare a textului literar nu se 
confundă nici cu metodele critice - critica hermeneutică, 
tematistă, psihanalitică, structuralistă, deconstructivistă etc. -, 
chiar dacă se inspiră frecvent din acestea. Diferența 
fundamentală constă în adaptarea modalităţilor didactice la 
obiectivele educaţionale şi la capacitatea elevilor de înțelegere 
şi de asimilare. 
Modalităţile de abordare a textului operează, inevitabil, o 

selecţie a problematicii câmpului textual abordat. Este esenţial 
ca, prin folosirea unor modalităţi diferite practicate pe texte 
diverse, elevii să se familiarizeze cu o gamă largă de strategii 
de receptare. Nu a discuta exhaustiv un text este rostul orelor 
de literatură, ci a oferi cât mai multe posibilități de acces spre 
textele studiate, astfel încât aceste căi / modalităţi de abordare 
să poată fi aplicate de elevi în lectura individuală, pe texte noi 

— asemănătoare ca structură, tematică, sensibilitate estetică. 

Aşadar, nu trebuie să dictezi comentarii, ci să îndrumi elevii 

spre a-şi forma competențele de lectură utile pentru 

dezvoltarea personală şi profesională. 

Prezentăm mai jos câteva dintre modalităţile de abordare a 

textului sau căile de acces pe care le poți folosi la clasă, în ora 

de literatură: 

e Abordarea ilustrativă (lectura unui text ilustrativ pentru un 
curent literar, identificarea, împreună cu elevii, a trăsăturilor 
marcante ale textului) 

e Abordarea centrată pe „punctele tari“ ale textului 
(identificarea  elementelor-cheie pentru interpretarea 
textului, opţiuni / alternative interpretative) 

e Abordarea retoric-argumentativă (identificarea elemente- 
lor specifice discursului de tip argumentativ, analizarea 
acestora) 

e Abordarea problematizantă (pornind de la elementele- 
surpriză ale textului, de la obscurităţile acestuia) 

e Abordarea tabulară (identificarea paradigmelor semantice 
ale textului / câmpuri semantice / lexicale), corelaţii în plan 
denotativ / conotativ 

e Abordarea din perspectivă comunicativă (identificarea 
rolurilor de comunicare, interpretarea mesajului ca act de 
comunicare) 

e Abordarea structurală (analiza pe niveluri de organizare a 
textului: fonetic, morfosintactic, semantic etc., corelaţii între 
observaţiile făcute pe diversele paliere ale analizei) 

e Abordarea lineară (la prima lectură şi la relectură - 
progresie textuală, conştientizarea aşteptărilor, anticipări, 
formarea macrostructurilor comprehensive, feed-back-uri) 

e Abordarea afectivă | emoţională (reacții de identificare / 
respingere, corelarea cu experienţe personale) 


V Studiu individual 


1. Asociază fiecare dintre modalitățile de abordare prezentate anterior cu cele 


trei modele de stu 


diu a literaturii (modelul cultural, cel lingvistic şi cel al 


dezvoltării personale). 

2. Propune, pentru fiecare text dintre cele reproduse în continuare, unul sau mai 


multe modalități de abordare posibile. Justifică-ţi opțiunile. 


(a) 

Dormeau adânc sicriele de plumb, 

Şi flori de plumb şi funerar vestmânt — 
Stam Singur în cavou... şi era vânt... 
Şi scârțâiau coroanele de plumb. 


Dormea întors amorul meu de plumb 
Pe flori de plumb... şi-am început să-l strig — 
Stam Singur lângă mort... şi era frig... 
ŞI-I atârnau aripile de plumb. 
(G. Bacovia, Plumb) 


(b) 

Am luat ceasul de-ntâlnire 
Când se turbură-n fund lacul 
Şi-n perdeaua lui subţire 

Îşi petrece steaua acul. 


Câtă vreme n-a venit 
M-am uitat în dor cu zare. 
Orele şi-au împletit 

Firul lor cu firul mare. 


Şi acum c-o văd venind 
Pe poteca solitară, 
De departe, simt un jind 
Şi-aş voi să mi se pară. 
(T. Arghezi, Melancolie) 


Foloseşte spaţiul marcat pentru a-ţi redacta răspunsurile. 
Discută cu tutorele soluţiile pe care le propui. 

2.2.4. Structurarea lecţiilor de literatură 


Pentru a pregăti activităţile unei lecţii de literatură, poţi parcurge 

următorii paşi: 

m revezi proiectul unității de învăţare, pentru a-ți aminti ce 
aspecte ale textului ţi-ai propus să discuţi şi ce OR / CS ţi-ai 
propus să urmăreşti în lecţiile de literatură ale unității 
respective (după cum spuneam, nu trebuie să-ţi propui 
studiul exhaustiv al unui text, ci să focalizezi abordarea pe 
aspectele stabilite deja în unitatea de învăţare); 

m alege modalităţile de abordare potrivite textului propus spre 
studiu; 

m alege metodele şi activităţile didactice care să conducă la 
acoperirea temei şi a OR/ CS; 

E selectează resursele de care ai nevoie pentru desfăşurarea 
lecţiilor; 

m concepe scenariului/ scenariile didactice pentru discutarea 
textului respectiv. 

Este bine să propui un anume algoritm de lucru cu textul, să 

stabileşti altfel spus nişte repere constante în abordarea 

textului, cu care elevii să se obişnuiască. 

O sugestie pe care poţi s-o fructifici în abordarea fiecărui text, 

fie el literar sau nonliterar, este cea oferită de Judith Langer?, 

care vorbeşte despre patru relaţii ce se pot stabili între cititor şi 
text: 

e a păşi din exterior spre interior: intrarea în lumea textului; 

e a fi în interior şi a explora lumea textului; 

e a păşi înapoi şi a regândi datele pe care le avem; 

e aieşi din lumea textului şi a obiectiva experiența. 

Acestor relaţii, care nu se desfăşoară neapărat linear în practica 

lecturii, le pot fi asociate în plan didactic — unde măcar la nivel 

formal trebuie să avem decupaje clare ale demersului — anumite 
etape de abordare a textului. 

Astfel, primului tip de relaţie îi corespunde etapa pe care o 

putem numi, din punct de vedere didactic, Intrarea în text. 

A. Intrarea în text se face prin folosirea unor metode iniţiale 
(de „încălzire“ sau de „spargere a gheții“) care au rolul de a 
motiva elevii pentru lectura / discutarea textului respectiv. 
Plasate înaintea lecturii textului (în cazul textelor scurte) sau 
înaintea începerii discutării acestora (în cazul în care a fost 
recomandată lectura textului acasă), metodele iniţiale sunt 
menite să stârnească interesul elevilor pentru text (temă, 
structură etc.), valorificând în acelaşi timp experiența lor de 
viaţă / de lectură. 

Câteva exemple: 

m prezentarea „vie“ a autorului (imagini comentate de elevi, 
exerciţii de „completare“ a biografiei, de „detectare a 
minciunilor“ dintr-o biografie parțial trucată etc.) 


m anticipări legate de coperta cărţii din care e extras textul, de 


2 Judith Langer, Rethinking Literature Instruction, în J. Langer (coord.), Literature instruction, A Focus on Student 
Response, National Council of Teacher of English, Urbana, Il., 1992. 

titlul textului, de anumite sintagme / enunţuri-cheie din text 
(scurte discuţii, care trebuie să aibă un corespondent în 
finalul secvenţei didactice - în ce măsură anticipările au fost 
corecte). (De exemplu: Elevii pot fi grupaţi sau pot lucra 
individual. Li se cere ca, pornind de la titlul unui text, să facă 
predicții în legătură cu tema acestuia. Răspunsurile vor fi 
redactate pe o jumătate de pagină şi vor fi revăzute după 
parcurgerea textului. Cel / cei care au dat răspunsuri 
apropiate de tema textului, îşi vor prezenta raţionamentul pe 
baza căruia au făcut predicția.) 

m pregătirea pentru „atmosfera“ textului (exerciţii imaginative de 
conturare a unei epoci, a unui peisaj, a unui tip de personaj / 
de situaţie, folosirea de fotografii, desene, picturi care să aibă 
legătură cu tema / atmosfera textului) 

m evocarea unor experiențe /reacții / atitudini personale (amintiri, 
reacţii la stimuli senzoriali, reacţii la cuvinte / sintagme / enunţuri 
corelate cu textul care urmează să fie studiat) 

m redactare de texte (scurte povestiri, argumentări, poezii 
compuse de elevi în relație cu tema textului care urmează a fi 
studiat) 

m brainstorming (Exemplu: La ce vă gândiţi când auziţi / citiţi 
cuvântul „fantastic“, „adolescenţă“ etc.?) Pornind de la 
răspunsurile elevilor, se poate alcătui un ciorchine de idei 
care să grupeze sintetic răspunsurile elevilor şi care să stea 
la baza discuţiilor ulterioare asupra textului. 


Următoarelor două tipuri de relaţii (a fi în interior şi a explora 
lumea textului, a păşi înapoi şi a regândi datele pe care le 
avem) le corespunde, din punct de vedere didactic, etapa pe 
care o numim Discutarea textului şi care este partea cea mai 
consistentă a abordării, la clasă, a textului. 

B. Discutarea textului - se face, de obicei, în trei trepte: 
observarea (plasată la nivelul decodificării corecte a textului: 
cuvinte necunoscute, forme arhaice sau regionale, structuri 
lingvistice deosebite), explorarea (plasată la nivelul analizei de 
conținut şi de structură a textului), interpretarea textului (re- 
construirea semnificaţiilor textului). Fireşte că între explorare şi 
interpretare pragul este fluid, dar, în practica didactică e bine să 
existe ca trepte necesare tocmai pentru a-i ajuta pe elevi să 
înțeleagă că a ajunge la sensurile pe care textul citit le 
dezvăluie fiecăruia este scopul esenţial al lecturii şcolare, ca şi 
al celorlalte tipuri de lectură. În gimnaziu, se recomandă ca 
observarea să fie precedată de lectura cu voce tare a textului 
(făcută de elevi sau de profesor sau şi de unii şi de alții), 
deoarece în acest fel se exersează lectura orală. La liceu vei 
folosi mai mult lectura în gând a elevilor, mai ales pentru că 
amplitudinea textelor propuse nu permite lectura în clasă. 
Totuşi, e bine ca măcar din când în când să propui elevilor şi 
lectura orală a unor fragmente narative, dialogate sau a unor 
poezii propuse pentru studiu. Din felul în care citesc elevii îți poti 
da seama şi de abilităţile de a citi cu voce tare, dar mai ales de 
capacitatea de a înţelege la o primă lectură un text şi de a 
nuanţa prin elemente paraverbale (ton, ritm, pauze, accente 

etc.) sensul celor citite. 

Câteva exemple: 

m refacerea ordinii secvențelor dintr-un text narativ (exerciții de 

tip „puzzle“) 

m indicarea elementelor relevante memorate după o primă 
lectură (cu voce tare) a textului 

m alegerea între mai multe variante posibile cuvinte / sintagme 
din text care li se pare că adună esența textului sau ceva 
relevant despre text 

m rezumarea textelor epice sau dramatice 

E ilustrare (asocierea de imagini desenate / pictate / 
fotografiate etc. cu textul citit) 

m dezbatere privind tema, personajele, semnificaţiile operei etc. 

m lectură anticipativă (vers cu vers, paragraf cu paragraf) 

m identificarea şi analizarea cuvintelor-cheie / a câmpurilor 
semantice 

m caracterizarea personajelor 

m comentarea unor secvenţe 

E alegerea între două sau mai multe variante interpretative 
făcute de critici literari, cu argumentarea opţiunilor pornind de 
la exemple din text 

m re-construirea semnificaţiilor textului citit prin discuţii orale 
sau eseuri 

m discutarea textului prin raportare la alte texte studiate 
(apropieri, deosebiri) sau asocierea acestuia cu lucrări 
plastice, muzicale etc. etc. 


Ultimului tip de relaţie (a ieşi din lumea textului şi a obiectiva 
experiența) îi corespunde etapa pe care o numim, din 
perspectivă didactică, Ieşirea din text. 

C. leşirea din text se realizează prin metode folosite în 
finalul respectivei secvenţe didactice, pentru a-i oferi elevului un 
moment de reflecţie despre ce a învăţat, cum şi unde poate 
aplica cunoştinţele / deprinderile de lectură respective 
Câteva exemple: 

m corelaţii cu producerea de texte nonliterare (reportaj, 
reclame, ştiri, articol, conversaţie etc.) 

m dramatizare, jocuri de rol 

m producerea de imagini ilustrative pentru textul studiat, proiect 
de copertă 

m ipoteze contrafactuale („ce ar fi fost dacă...“) 

m adaptarea textului pentru alt tip de public etc. 

În general, un text se discută în mai multe ore consecutive (de 

la 2 până la 5 ore). După ce ai stabilit pe ce urmează să-ţi 

concentrezi demersul în fiecare oră, vei realiza scenariile 

didactice, pe care le poţi concepe după modelul sugerat în 

primul modul: evocare, constituirea sensului, reflecţie. În acest 

caz, evocarea va avea rolul de a face o legătură cu discuţiile din 

lecţiile anterioare, iar în etapa reflecţiei vei putea evidenția paşii 

parcurşi în abordarea textului discutat în lecţiile precedente 

destinate aceluiaşi text. 

L} Temă de reflecţie 


Exprimă-ţi un punct de vedere față de relaţiile cititor-text identificate de Judith 
Langer şi față de paşii didactici pe care i-am asociat acestor relații. 

(a) Explică de ce crezi că ai putea / nu ai putea aplica aceşti paşi la clasă. 

(b) Etapele prezentate aici pot fi folosite în egală măsură pentru abordarea 
textului literar şi a celui nonliterar. Argumentează pro sau contra această 
teză. 

Foloseşte spaţiul liber de mai jos. 


61 


Didactica lecturii 


62 


2.2.5. Principii ale didacticii lecturii 


Sintetizând cele discutate în capitolele 1 şi 2, putem să 
formulăm acum câteva principii ale didacticii lecturii. 

e Diversitate de texte supuse discuţiei: nu doar textul 
literar - deşi discutarea acestuia are o pondere predominantă, în 
special în liceu -, şi în cadrul acestuia, texte ilustrând genuri, 
specii, curente, epoci literare diverse, ci şi cel nonliterar 
(publicistic, ştiinţific etc.) sau cel aparţinând altor arte. 

e Flexibilitatea grilelor de lectură, a căilor de acces, în 
vederea adecvării acestora la tipul de text. Este evident că nu 
se poate aplica aceeaşi grilă de lectură în abordarea unui text 
narativ sau a unei poezii, a unei poezii romantice sau a unei 
poezii postmoderne. De aceea, adecvarea grilei de lectură la 
tipul de text este în mod esenţial una dintre cheile de lectură 
care prilejuieşte adevărata întâlnire cu textul şi cu posibilele 
semnificaţii ale acestuia. 

e Centrarea asupra unor obiective / competențe de 
lectură şi nu asupra exhaustivităţii interpretării. Actul didactic 
centrat pe elev şi pe obiective / competenţe vizează prioritar 
anumite aspecte recomandate în programă. 

e Pluralitatea receptării: re-construirea sensului în funcţie 
de variabilele individuale. Elevii trebuie încurajați să păşească 
în interiorul textului, să-i înțeleagă țesătura / urzeala, şi să intre 
într-un dialog autentic cu lumea reprezentată de text. Fiecare 
elev intră în această experienţă cu propriile valori, propriile 
repere şi cunoştinţe, chiar cu o anumită stare de moment care 
poate favoriza sau îngreuna receptarea. Este deci firesc ca 
înțelegerea şi interpretarea textului să reflecte personalitatea 
fiecărui cititor în parte. Pluralitatea înseamnă fireşte opinii 
diferite, chiar opuse, dar şi nuanţări sau subtilităţi ale unor 
interpretări apropiate. Încurajează-i pe elevi să-şi exprime 
punctele de vedere, cu condiţia ca ele să poată fi susținute cu 
argumente din textul discutat. 

e Recepiarea dirijată / ghidarea receptării lecturii şcolare. 
Profesorul trebuie să ghideze lectura (să aleagă căile de acces 
spre text, metodele de lucru cu textul, să ofere un demers 
coerent de abordare a textului). La sfârşitul călătoriei în lumea 
textului, fiecare elev ar putea să ajungă la o înțelegere 
personală a textului discutat. Profesorul nu este cel care dă 
verdicte privind cutare sau cutare interpretare pe care elevii o 
dau unui text, ci este cel care încurajează naşterea ideilor, 
împărtăşirea acestora sau confruntarea dintre ele. Doar dacă 
este solicitat în mod expres, profesorul va împărtăşi elevilor 
propria interpretare, dar nu o va impune. La rândul său, 
profesorul este dator să arate argumentele din text pe care se 
bazează propria interpretare. 

V Studiu individual 


Selectează unul dintre principiile didacticii lecturii care ți se pare că este discutabil 


sau care constituie pentru tine o noutate. Comentează.-l, într-un eseu de maximum 
100 de cuvinte. 


Foloseşte spaţiul de mai jos pentru redactarea răspunsului. 

Test de autoevaluare 1 


1. Formulează, cu propriile cuvinte, scopurile lecturii în 
şcoală. 


2. Enumeră cele trei modele de studiu ale literaturii. 


3. Precizează cele trei etape didactice de abordare a 
textului. 


Completează următoarele enunțuri: 
Pe parcursul capitolelor 1 şi 2 m-am confruntat cu 
următoarele dificultăți: 


Îmi este încă neclar: 

2.3. Repere pentru formarea unor grile de lectură 


2.3.1. Text literar — text nonliterar 

În principiu, citim textele literare şi pe cele nonliterare cu 
aceeaşi grilă de lectură: dacă e vorba de o naraţiune — fie ea 
literară sau nonliterară -, vom încerca să stabilim împreună cu 
elevii care sunt participanţii la acţiune, care sunt circumstanţele 
(când, unde, cum) în care se petrec evenimentele relatate, care 
sunt cauzele faptelor prezentate, desfăşurarea şi urmările 
acestora. Totuşi, diferenţele dintre textul literar şi cel nonliterar 
există şi ele derivă în primul rând din raportul pe care aceste 
texte le întreţin cu realitatea. Din acest punct de vedere, textul 
literar construieşte o lume posibilă, asemănătoare în mai mare 
sau mai mică măsură cu cea reală, o realitate de hârtie, în 
vreme ce textele nonliterare se referă la întâmplări, oameni sau 
obiecte care există în realitate. Orice text literar este o ficțiune 
(lat. fictio - închipuire, născocire), adică o reprezentare a lumii 
într-un mod particular, o creaţie care prezintă fapte, personaje 
imaginare. Totuşi, nu orice ficţiune (păcăleala, visul etc.) este şi 
un text literar. 


Pentru ca elevii să înțeleagă distincţia dintre realitate şi ficțiune, 
poți discuta, în paralel cu textele literare, texte de inspiraţie 
istorică, texte publicistice sau ştiinţifice sau orice alte texte care 
oferă posibilitatea de a evidenția raporturile de concordanţă - 
neconcordanţă pe care ficţiunea / nonficţiunea le întreţine cu 
realitatea. 


Heinrich F. Plett, pentru a defini literaritatea (formă de text 
specifică esteticului), se referă la patru categorii fundamentale: 
mimesis-ul (relaţia dintre text şi realitate; textul nu e o copie a 
realităţii, ci reprezintă mai curând o „realitate posibilă”, de tip 
estetic), expresivitatea (subiectivitatea viziunii artistice, 
originalitatea — o operă literară reprezintă o transfigurare 
subiectivă a realităţii), receptivitatea (impactul pe care un text îl 
produce asupra receptorului şi care, în cazul literaturii, e de tip 
estetic) şi retorica (forma particulară în care e construit 
discursul). Un text îşi dovedeşte „literaritatea” numai în măsura 
în care este validat din perspectiva fiecărui criteriu, dar şi a 
tuturor laolaltă. La fel, un text este nonliterar dacă unul dintre 
criteriile literarităţii nu este îndeplinit. 


Criteriul care diferenţiază cel mai puternic textele literare de cele 
nonliterare pare a rămâne totuşi cel al referentului. Din acest 
punct de vedere, textele literare au referent fictiv, iar cele 
nonliterare au ca referent un obiect, o persoană, un fapt care 
are corespondent în ordinea realităţii. De aceea, este preferată 
adesea opoziţia text ficțional / text nonficţional, deşi, aşa cum 
observam, nici această clasificare nu este lipsită de nuanţări: în 
interiorul textelor ficționale pot intra şi texte nonliterare (miturile, 


* Heinrich F. Plett, Ştiinţa textului şi analiza de text, Editura Univers, 1983. 

visul, minciuna, păcăleala), iar în categoria textelor nonficţionale 
intră şi texte aflate la graniţa literaturii (memorii, aforisme, 
jurnale, eseuri etc.). 


Discuţiile şi analizele comparative ale unor texte literare şi 
nonliterare pot forma un cititor avizat, care să identifice şi să 
înțeleagă: 

(a) convențiile diferite ale textului literar şi ale celui nonliterar 
(să ştie că atunci când citeşte literatură nu trebuie să se 
raporteze la realitate, ci la universul ficțional autonom în 
care intră, iar atunci când citeşte texte nonliterare 
referentul se află în realitate); 

(b) expresivitatea de tip diferit a textelor literare şi a celor 
nonliterare (exprimarea unei viziuni originale asupra lumii 
în primul caz, în primul caz; comunicarea, de regulă, a 
unor adevăruri factuale, obiective în al doilea caz); 
scopurile diferite ale celor două tipuri de texte (stimularea 
unor emoții estetice, în cazul literaturii; transmiterea unor 
informaţii, a unor opinii, a unor sisteme de gândire 
ştiinţifică bazate pe fenomene din realitate, încercarea de 
a convinge cititorii în cazul unor texte de tip publicitar sau 
al unor pledoarii argumentative); 
retorica specifică unor texte literare sau nonliterare 
(discurs individual, fie că reprezintă o asumare a unor 
convenţii de gen / curent literar, fie că este liber de 
constrângeri — în cazul literaturii; formalizare în cazul 
limbajului administrativ; discurs argumentativ, precizie şi 
rigurozitate în cazul limbajului ştiinţific; convenții 
structurale în cazul genului epistolar etc.). În ciuda 
prejudecăţii că literatura este o vorbire frumoasă, o 
abatere de la norma lingvistică comună, trebuie să 
spunem că ambele tipuri de texte pot apela atât la tropi, 
cât şi la limbajul cotidian. Sigur că există anumite forme 
preferate de operele literare (de pildă versificația în 
poezie), dar acestea pot fi împrumutate şi de texte 
nonliterare (publicitatea apelează şi ea la enunţuri 
rimate). În plus, secvențele prototipice despre care 
aminteam în 1.3. apar deopotrivă în textele literare şi în 
cele nonliterare. 
contextul în care apar textele literare sau nonliterare 
(anumite documente, texte de epocă, pot fi incluse în 
scrieri literare pentru a le conferi un grad mai mare de 
autenticitate; de asemenea, fragmente / citate literare, 
trimiteri la opere ficționale pot fi inserate în texte 
nonliterare, cu scopul de a sublinia o idee, o situaţie 
tipică, o analogie). 


(c 


— 


(d 


— 


(e 


— 


2.3.2. Epic, liric, dramatic 

Vom încerca să sistematizăm, într-un tabel comparativ, 
asemănările şi deosebirile ce se pot stabili între cele trei genuri, 
pornind de la câteva criterii notate în stânga tabelului. 


Didactica lecturii 


Criterii avute în 
vedere 


Genul epic 


Genul liric 


Genul dramatic 


Forme de realizare 


proză (legendă, schiță, 
povestire, nuvelă, 
roman), versuri 
(fabulă, legendă, basm) 


versuri (pastel, 
elegie, meditaţie, 
rondel, imn), proză 
(proză poematică) 


proză (comedie, dramă, 
tragedie), versuri (aceleaşi 
specii). 


Moduri de expunere | naraţiune descriere, dialog, monolog 
predominante monolog 

instanţe ale narator, personaje eu liric autor (în didascalii), 
comunicării personaje-actori 
Tipul comunicării mediată mediată combinată (directă şi 


mediată, în cazul lecturii), 
mediată (în cazul 
spectacolului teatral) 


Tipul reflectării 
lumii 


reflectare mimetică a 


autoreflectare 


reprezentare scenică a 
reflectării mimetice a lumii 


Obiectul reflectării 


relatarea unui 
eveniment / şir de 
evenimente la care 
participă un număr de 
personaje 


sugerarea | 
reprezentarea 
unei stări de 


suflet, a unei idei 


relatarea unui eveniment, 
a unei acțiuni prin 
intermediul actorilor- 
personaje 


Cele câteva diferențe prezentate mai sus determină abordări 
didactice diferite ale textelor aparținând celor trei genuri. De 
aceea, grilele de lectură pe care le vei construi împreună cu 
elevii pentru aceste tipuri de texte vor avea accente diferite. 
Vom încerca să le punem şi pe ele într-un tabel comparativ. 


Grilă de lectură pentru 
texte aparținând genului 
epic 


Grilă de lectură pentru 
texte aparținând genului 
liric 


Grilă de lectură pentru 
texte aparținând genului 
dramatic 


Date despre autor şi despre opera 


studiată. 


Care sunt evenimentele 
relatate? Cum sunt prezentate 
în text (în ce succesiune, care 
e distanţa dintre planul poveștii 
şi cel al discursului? 


Ce idei / stări sufleteşti sunt 
comunicate în text? 


Care sunt evenimentele 
textului? Cum sunt ele 
prezentate în texi? 


Care sunt circumstanțele 
evenimentelor prezentate 
(spaţiu, timp)? Cum sunt ele 
conturate în text? 


Care este configuraţia 
imaginarului poetic? (câmpuri 
lexicale prin care se dezvoltă 
ideile, stările comunicate) 


Care sunt circumstanțele 
evenimentelor prezentate 
(spaţiu, timp)? Cum sunt ele 
conturate în didascalii? 


Care sunt personajele care 
participă la acţiune? Cum sunt 
ele prezentate în text? 


Care sunt „personajele” lirice 
prezente în text? 


Care sunt personajele şi ce 
relaţii se stabilesc între ele? 
Cum sunt ele construite? 


Cine narează evenimentele? 
Din ce perspectivă? Cui i se 
povesteşte? 


Care sunt instanţele de 
comunicare ale textului: cine 
vorbeşte şi cui i se adresează? 


Care sunt instanţele de 
comunicare ale textului? 


Cum se povesteşte (moduri de 
expunere folosite, ritmul 
întâmplărilor, particularităţi 
stilistice: umorul, ironia, 
patetismul etc.)? 


Cum se comunică? (felul în 
care sunt exprimate ideile şi 
sentimentele, tonul general; 
particularităţi stilistice, 
versificaţie) 


Cum se realizează 
comunicarea (moduri de 
expunere folosite, particularități 
stilistice). 


Care este tema textului? 


Care sunt semnificaţiile generale pe care le poate atribui cititorul textului? Ce viziune despre lume 


se desprinde din text? 


Ce specie literară / curent literar ilustrează textul ? 

Poţi ghida abordarea textului la clasă în funcţie de aceste 
repere menţionate în tabelul de mai sus. Fiecare text poate 
însă provoca discuţii mai consistente pe o anumită dimensiune 
(de exemplu, perspectiva în romanele lui Camil Petrescu sau 
personajele în romanele lui Rebreanu). De aceea, vei 
accentua diferit demersul de fiecare dată, în funcţie de 
particularităţile textului studiat. 

Oglinda sintetică a abordării textelor este importantă pentru că 
ea familiarizează elevii cu perspectivele globale şi permite, în 
acelaşi timp, evidenţierea unor constante ale lecturii. Aceste 
constante se pot transforma, cu timpul, în grile de lectură 
operaţionale, cu condiţia ca prezenţa şi recurenţa lor să fie 
subliniată. Momentele de reflecţie de la sfârşitul unei lecţii / set 
de lecţii constituie o altă metodă de a face vizibili paşii 
parcurşi, de a pune în evidenţă întrebările care i-au orientat pe 
elevi în discutarea textelor şi rezultatele la care au condus 
demersurile respective. 


V Studiu individual 


Consultă felul în care sunt abordate textele literare şi nonliterare într-o unitate de 
învăţare din setul de manuale pentru o anumită clasă la care crezi că vei preda. 
Notează mai jos observaţiile pe care le poți face confruntând lecţiile analizate cu 
grilele de lectură propuse aici. 

Comentează-le în cadrul activităților tutoriale. 

2.3.3. Concepte dificile; sugestii de abordare la clasă 


0 Instanțele comunicării 


Autor — persoană care concepe şi care scrie o operă (literară, ştiinţifică, publicistică 
etc.). Autorul şi cititorul există în spaţiul din afara textului, fiind entităţi aflate la capetele 
opuse ale procesului semiotic. Primul este cel care a creat şi a semnat opera, cititorul 
este cel care o receptează şi o interpretează în funcţie de individualitatea proprie (bagaj 
cultural, referinţe şi capacităţi de înțelegere). Reflexul autorului într-un text narativ este 
naratorul, delegat să relateze faptele / întâmplările universului ficțional. Atât naratorul / 
naratorii, cât şi personajele sunt mânuite / dirijate de autor, în scopul dorit de acesta şi 
în conformitate cu propria viziune asupra veridicității, autenticităţii relatării. În poezie, 
reflexul autorului este eul liric, voce delegată să exprime stări, sentimente, idei 
imaginate de autor. Atât naratorul, cât şi eul liric sunt realități de hârtie, abstracții ale 
convenției textului beletristic, cu roluri diverse în economia operei, care mediază 
contactul dintre autor şi cititor. În textul dramatic, autorul comunică direct cu cititorul prin 
didascalii (indicaţiile scenice). Având însă în vedere că textul dramatic este menit a fi 
pus în scenă, autorul pare a comunica mai degrabă cu regizorul, căruia îi oferă diferite 
sugestii privind decorul, mişcarea actorilor în scenă, jocul acestora. Singura situaţie în 
care autorul îşi asumă integral rolul de a povesti în nume propriu este cea a jurnalului, a 
memoriilor sau a autobiografiei. Numai în acest caz se poate pune semnul egalităţii între 
autor, narator şi personajul central. 

Naratorul - cel care povesteşte istoria, instanţă intermediară între autor şi istoria 
romanescă. Naratorul este o figură creată, care aparține operei literare: „în arta 
povestirii naratorul nu este niciodată autorul, deja cunoscut sau încă necunoscut, dar un 
rol inventat este adoptat de către autor“ (Kayser). Naratorul este, deci, o figură autonomă, 
creată de autor ca şi personajele romanului. Naratorul şi personajele sunt „ființe de 
hârtie“, expresie a imaginaţiei autorului. Actul narării poate fi asumat de către (a) o 
instanță narativă anonimă care nu participă la acţiunea romanescă (autorul omniscient) 
sau (b) de către un personaj care joacă un rol în lumea narată (personaj-narator). 

Cititor — persoana care citeşte un text, o „instanță producătoare de sens“. Pentru a 
înţelege / descifra un text, cititorul trebuie să dispună de codul estetic, moral, social, 
ideologic al autorului, nefiind însă obligat să-l împărtăşească integral. Estetica receptării 
(Jauss, de ex.), arată că „autorul poate modifica orizontul de aşteptare al cititorului, la fel 
cum cititorul, la rândul său, poate influența asupra producţiei literare printr-o receptare 
activă, critică sau aprobatoare“. 

Naratar - reflexul cititorului într-un text, cel care apare numit explicit sau, mai ales, 
implicit ca destinatar al unor mesaje transmise de narator şi care au în mare parte rolul 
de a-i menţine şi stimula atenţia. „Cititorul unei ficțiuni în proză sau în versuri şi naratarul 
în această ficţiune nu trebuie confundați. Unul este real, celălalt fictiv; şi dacă se 
întâmplă ca primul să semene surprinzător de mult cu cel de-al doilea, este o excepție, 
şi nu regulă“ (Prince, apud Jaap Lintvelt, Punctul de vedere). lată ce concretizări ale 
naratarului imaginează autorul anonim al Catastihului amorului (roman românesc 
publicat în 1865, cu o construcţie şi o scriitură foarte moderne) pentru a exemplifica un 
incipit de roman în „stil humoristic“: În acea zi, mi-era urât. Ți-e urât ție, scumpul meu 
lectore? nu este aşa că nu citindu-mă? Aşa dar, urâtul este o boală în contra căriia 
singurul remediu este locomoţiunea. Mi-aprinsei dar o țigară. Fumezi dumneata? O! 
frumoasa mea lectrice, nu roşi! Pe dumneata nu voi avea indiscreţiunea să te întreb 
aseminea lucruri. După ce aprinsei ţigara, mă coborâi şi mă aruncai în stradă. O, 
viziune!... încântare!... Tocmai în această minută, acea stradă era străbătută de o 
pereche de botine cari... etc. 

Simplificând schema lui Jaap Lintvelt (Punctul de vedere, Editura Univers, 1994), putem 
figura instanţele de comunicare ale textului literar narativ astfel: 

Univers real 


Autor 


Univers ficțional 


narator fictiv personaje naratar fictiv Cititor 


Fig. 1.1. Instanţele textului narativ (adaptare după Lintvelt) 


Pentru a înţelege diferenţa dintre autor şi narator, poţi propune 
următorul joc de rol, în care elevii vor interpreta rolurile de 
autor, narator şi personaj: 

Etapele activității: 

m profesorul alege un fragment cu acţiune unitară, citeşte şi 
discută cu elevii conţinutul 

m profesorul distribuie elevilor rolurile de autor, de narator şi 
de personaje (se pot alcătui mai multe grupe, astfel încât să 
fie antrenată întreaga clasă) 

m profesorul explică rolul autorului (prezintă un proces de 
creaţie: autorul va gândi cu voce tare istoria, va decide 
rolurile personajelor, va alege ordinea evenimentelor, va 
hotărî cine şi cum va povesti întâmplările) 

m profesorul explică rolul naratorului (la indicaţia autorului, 
acesta va intra în scenă şi va povesti cele întâmplate) 

m profesorul explică rolul personajelor (vor interpreta replicile 
indicate de autor şi vor mima comportamentul relatat de 
narator) 

m autorul, naratorul şi personajele îşi vor juca rolurile în faţa 
clasei 

m elevii vor fi ghidaţi să ajungă la concluziile activităţii: autorul 
există în afara textului, el fiind mai degrabă un regizor, aflat 
în spatele cortinei, dincolo de universul propriu-zis al 
textului. El imaginează întreaga desfăşurare epică, alege 
decorurile, decide perspectiva din care va fi spusă povestea 
(va alege un narator), imaginează personajele, dar nu apare 
în scenă etc. 

O altă activitate pe care o poţi propune pentru a-i ajuta pe elevi 

să înțeleagă că planul căruia îi aparţine naratorul este cel 

ficțional este lectura unui text în care naratorul este 
neverosimil. „Cărţile scrise la persoana întâi îl fac pe cititorul 
ingenuu să creadă că cel care spune Eu este autorul. Evident 
că nu este, ci este Naratorul, altfel spus Vocea-care-narează, 
iar faptul că vocea narantă nu este neapărat autorul ni-l spune 

P.G. Wodehouse, care a scris la persoana întâi memoriile unui 

câine.“ (Umberto Eco, Şase plimbări prin pădurea narativă) 


71 


Didactica lecturii 


0 Perspectiva narativă 

Se referă la relaţia pe care naratorul o întreţine cu povestirea şi aceasta poate fi 
observată, după Lintvelt, pe două coordonate distincte: (a) perceperea lumii romaneşti 
de către un subiect-perceptor (narator sau personaj) şi (b) profunzimea perspectivei 
narative în raport cu obiectul percepţiei. 

Din punctul de vedere al raportului cu subiectul percepţiei, cel care constituie centrul de 
orientare al cititorului, pot exista trei tipuri de perspectivă narativă: 

m tipul narativ auctorial: perspectiva narativă a unui narator; 

m tipul narativ actorial: perspectiva narativă a unui personaj / actor; 

m tipul narativ neutru: perspectiva narativă a unei camere. 

Din punctul de vedere al profunzimii perspectivei, putem distinge între: 

m percepţia externă, care poate fi limitată sau ilimitată 

m percepţia internă, care poate fi limitată sau ilimitată 

Corelarea celor două coordonate este sintetizată în tabelul următor: 


percepţie externă percepție internă percepție externă percepţie internă 
limitată limitată limitată limitată 


Tipul omnisciență omniscienţă internă 
narativ externă (naratorul omniscient 
auctorial | (naratorul auctorial dispune de o 
este omniscient şi percepţie internă 
percepe totalitatea limitată şi infailibilă a 
lumii romaneşti vieţii interioare şi chiar 
exterioare) a inconştientului 
tuturor actorilor 


Tipul 
narativ 
actorial 


extrospecţia 
(adoptând perspectiva 
unui personaj, naratorul 
e limitat la extrospecţia 
acestui personaj, astfel 
încât el nu poate oferi 
decât o prezentare ex- 
ternă a celorlalţi actori) 


introspecția 
(adoptând pespectiva 
unui personaj, narato- 
rul e limitat la intros- 
pecţia personajului- 
perceptor, ignorând 
viaţa interioară a 
celorlalţi actori) 


Tipul 
narativ 
neutru 

înregistrarea 
(„camera“ se limitează 
la o înregistrare a 
lumii romaneşti 
perceptibile 


Tipul narativ auctorial poate fi asociat cu viziunea „din spate“, 
în care naratorul cunoaşte mai mult decât personajele (cf. 
Pouillon, Todorov) sau cu focalizarea zero, absenţa focalizării 
(cf. Genette) sau cu viziunea omniscientă, în care naratorul 
ştie mai mult / totul despre personaje. Persoana a lll-a este 
caracteristică. (Casele par pentru el fără acoperişuri, 
distanțele nu există, depărtarea în vreme de asemeni nu. În 
timp ce pune să-ţi vorbească un personaj, el îţi spune în 
acelaşi alineat unde se găsesc şi celelalte personaje, ce fac, 
ce gândesc exact, ce plănuiesc. - Camil Petrescu, Noua 
structură şi opera lui Marcel Proust). În viziunea „din spate“, 
acest izvor [care luminează opera] nu se află în roman, ci în 
romancier, aşa încât el îşi susține opera fără a coincide cu 
unul din personajele ei. el o susţine fiind în spatele ei; el nu 
este în lumea descrisă de aceasta, ci „în spatele“ acestei lumi, 
fie ca un demiurg, fie ca un spectator privilegiat care cunoaşte 

dedesubtul problemei. (Pouillon) 

Tipul narativ actorial poate fi asociat cu viziunea „cu“, în care 
naratorul cunoaşte tot atât cât personajele (cf. Pouillon, 
Todorov) sau cu focalizarea internă (cf. Genette). Persoana | 
este caracteristică, dar nu obligatorie în acest tip de viziune. 
Specifică literaturii care pune preț pe autenticitate (Să nu 
descriu decât ceea ce văd, ceea ce aud, ceea ce 
înregistrează simţurile mele, ceea ce gândesc eu. - Camil 
Petrescu, ibidem). Alegem un singur personaj care va fi 
centrul povestirii. Împreună cu acesta îi vedem pe ceilalți 
protagonişti, abia „cu“ el vedem evenimentele povestite. Fără 
îndoială, noi vedem bine ceea ce se întâmplă în el, însă 
numai în măsura în care ceea ce se petrece în cineva îi 
apare acestui cineva“ (Pouillon). 

Tipul narativ neutru poate fi asociat cu viziunea „din afară“, în 
care naratorul cunoaşte mai puţin decât actorul (cf. Pouillon, 
Todorov) sau cu focalizarea externă (cf. Genette). 

Pouillon foloseşte conceptul de viziune în dublul sens, de 
perspectivă narativă (viziune „din spate“ şi viziune „cu“), şi de 
profunzime a perspectivei narative (viziune „din afară“, opusă 
viziunii „din lăuntru“). La fel, Todorov. Focalizarea externă 
(Genette) nu desemnează subiectul-perceptor, ci percepția 
externă a  obiectului-perceput. Nu e vorba, deci, de 
perspectiva narativă, ci de profunzimea perspectivei 
narative. 

Distincția între perspectiva narativă şi profunzimea 
perspectivei narative este aşadar utilă pentru analiza 
narativă a textului literar. 


Sugestii pentru activități de învățare care vizează 
perspectiva: 

Repovestirea unei narațiuni din altă perspectivă, pentru a 
sesiza implicațiile ce decurg din modificarea unghiului din 
care sunt privite evenimentele. De exemplu, la gimnaziu, poți 
să le ceri elevilor să repovestească schițele Vizită... sau D-I 
Goe din perspectiva personajului-copil (lonel sau Goe). La 
liceu, poţi să le propui elevilor să repovestească un roman 
dintr-o perspectivă diferită față de cea adoptată în text (de 
ex., repovestirea romanul lui Mircea Eliade Maitreyi din 
perspectiva personajului feminin). 

Pentru identificarea perspectivei într-un text narativ, poți 
propune selectarea pronumelor personale şi corelarea 
acestora cu vocea care narează sau cu protagonişiii 
întâmplărilor, precum şi identificarea verbelor de opinie care 
indică o percepţie subiectivă a faptelor prezentate. Pentru 
observarea profunzimii perspectivei, poţi să concepi activități 
care să lărgească sau, dimpotrivă, să limiteze perspectiva, în 
funcţie de tipul de perspectivă ilustrat de textul studiat. 

Rolul activităţilor de învăţare privitoare la perspectivă nu este 
doar de a identifica în mod corect unghiul / unghiurile din 
care se povesteşte o întâmplare, din care se prezintă o lume, 
ci de a observa rolul pe care-l are perspectiva în conturarea 

universului ficțional creat şi a viziunii despre lume propuse. 


0 Personajul 


Aparent, personajul constituie unul dintre cele mai simple 
elemente de acces în universul ficțional. Totuşi, personajul 
constituie, în acelaşi timp, şi cel mai probabil factor de risc 
pentru confuzia dintre realitate şi ficțiune. De aceea, 
clarificarea relaţiei persoană / personaj este un demers ce se 
impune realizat la clasă. Suprapunea personajului cu o 
persoană reală poate decurge dintr-o serie de situaţii asupra 
cărora e bine să insistaţi pentru a dezvolta la elevi 
capacitatea de a recepta nuanţat categoria personajului. 
Persoana ţine de lumea reală, iar personajul de lumea 
ficțională. Calitatea de personaj a unei persoane decurge din 
trecerea actelor sau a evenimentelor la care participă în 
ordinea ficțională. 

Studiu de caz - Distincția între persoană şi personaj în 

Amintiri din copilărie de Ilon Creangă“ 

m poți pleca de la premisa că personajul principal din 
Amintiri, Nică, e declarat de autor persoană reală 
corespunzătoare propriei persoane la vârsta copilăriei; 

m solicită-le elevilor să pună în relaţie evenimentele pe care 
le trăieşte Nică cu propria lui copilărie şi chiar să relateze 
ei înşişi evenimente asemănătoare celor citite 

m propune-le elevilor o temă de investigat: continuitatea 
persoanei | exprimă de fapt o discontinuitate (relatarea 
evenimentelor pe care le trăieşte Nică, din perspectiva 
acestuia, dar şi din aceea a maturului); cere-le elevilor să 
ilustreze cu secvenţe din text această discontinuitate 

m oferă-le elevilor următoarea temă de reflecţie: Personajul 
principal este proiecția copilului Nică, dar această 
persoană reală nu este reductibilă la ceea ce aflăm 
despre ea în Amintiri; în schimb, personajul Nică se 
reduce la ceea ce prezintă autorul în legătură cu el. Ce se 
întâmplă însă cu personajul unei povestiri nonficţionale? 
Dacă, de exemplu, un elev povesteşte colegilor poznele 
pe care le-a făcut în vacanţă, acel elev există şi în 
realitate, nefiind reductibil la imaginea sa rezultată din 
povestirea reală. 

m formulează o concluzie pe care să o supui atenției 
elevilor: sub formele gramaticale ale persoanei | sunt 
deghizate două ipostaze ale autorului (cea de narator - 
om matur şi cea de personaj-copil); această delimitare nu 
este uşor de sesizat, dar se poate face printr-o analiză 
atentă a nivelurilor limbii şi a atitudinilor exprimate. 
Solicită-le elevilor argumente extrase din text. 

m reformulează concluzia, accentuând pe clarificarea con- 
ceptului de narator: Dacă ţinem cont că, pe parcursul cărții, 
vocea maturului se interferează adesea cu vocea copilului, e 
limpede că ambele sunt modalităţi prin care autorul 


4 Am preluat concluziile prezentate de Rodica Zane în articolul „Cheile” lecturii (autor, narator, personaj 
literar — câteva consideraţii), în Limba şi literatura română, nr. 3, 1999. 

comunică. Între autor şi cititor se interpune un narator, un 

mediator care întâmpină cititorii în pragul lumii ficționale. 
Enunţarea la persoana | în Amintiri şi în Vizită... de |. L. 
Caragiale. Prin compararea celor două texte poţi evidenția o 
diferenţă privind relaţia narator-personaj; în primul text 
naratorul este, în acelaşi timp, actor, protagonistul 
evenimentelor povestite, în cel de-al doilea, el are un rol 
secundar în naraţiune. Statutul autorului în aceste opere: 
aparent, autorul e însuşi naratorul şi acest nivel „ingenuu“ al 
observaţiei se traduce prin formulări de genul: Creangă îşi 
aduce aminte de copilăria sa sau Caragiale povesteşte ce i 
s-a întâmplat într-o vizită...sau chiar Creangă prinde pupăza, 
iar lonel îi toarnă lui Caragiale dulceaţă în şoşoni. Autorul nu 
trebuie confundat însă cu naratorul; este vorba de un act de 
simulare pe care îl comit autorii: ei se „prefac“ a povesti ca şi 
cum ar fi vorba de evenimente nonficționale. Wayne C. 
Booth notează că „prin narator se înțelege în general eul 
lucrării, dar eul este rareori, ca să nu spunem niciodată, 
identic cu imaginea implicată a artistului“. Singurul exemplu 
de suprapunere între autor, narator şi personaj îl constituie 
autobiografia. 


9 Eu liric 


În şcoală este vehiculată foarte des definirea genului liric ca o comunicare 
directă, nemediată între autor şi cititor. De fapt, ca şi în cazul epicului, genul liric 
propune o comunicare mediată de voci distincte de cea a autorului. 

Eul liric este o instanță a comunicării specifică textului liric, asemănătoare cu 
naratorul care povesteşte în textul epic. Persoana | dintr-un text poetic nu desemnează 
pe autorul textului, ci este o convenție textuală, un construct ficțional, o ființă de hârtie. 
Confuzia dintre eul gramatical al enunțării şi eul enunţului a întreţinut multă vreme 
prejudecata că în lirică poetul îşi exprimă direct, nemediat sentimentele. Enunţătorul 
presupus al unui text literar nu este niciodată o persoană reală, ci fie (în ficţiunea 
narativă) un personaj fictiv, fie (în poezia lirică) un eu nedeterminat. 

Ipostazele ficționale ale persoanei | sunt numeroase nu doar în textul narativ, ci şi 
în cel poetic: îndrăgostitul, poetul (în calitate de construct ficțional, de personaj simbolic, 
disociat de Autor, care — aşa cum am observat în schema instanțelor comunicării în 
textul narativ după Lintvelt — este o instanță extratextuală), copilul, adolescentul, 
biciclistul ş.a.m.d.” 

Aducerea în scenă a unor astfel de „voci" presupune, evident, interiorizarea 
ficțională a unor psihologii, a unor mentalități ori a unor limbaje. Acest proces introduce 
în ecuaţie un alt concept: autenticitatea. Aceasta este cu atât mai pregnantă, cu cât 
„distanțarea" dintre instanţa care „scrie" şi instanţa „scrisă" (eul enunțat) e mai mare. 

Eul liric nu este, în ciuda denumirii, reducitibil la persoana | singular (e vorba nu 
de „eu" ca pronume gramatical, ci de „eu'" ca alter-ego, mască a autorului, sau pur şi 
simplu ca o individualitate autonomă. El poate fi desemnat şi prin persoana a Il-a („La 
patruzeci de ani — în aşteptare / vei umbla ca şi-acum printre stele triste şi 
ierburi...", L. Blaga, Cetire în palmă). Eul liric poate fi desemnat alternativ prin persoana 


5 O discuţie foarte interesantă privitoare la eul liric propune George Ardeleanu în articolul „Actantul intră în 
Pădurea Cedrilor, în timp ce eul liric adormi sub vechiul salcâm”, apărut în revista Limba şi literatura română, 


nr. 1, 2003. Preluăm în cele ce urmează câteva exemple din acest articol. 

| şi a Il-a („Afară-i toamnă, frunză-mprăştiată, / lar vântul zvârle-n geamuri grele picuri, / 
Şi tu citeşti scrisori din roase plicuri... // Şi eu astfel mă uit din jeţ pe scânduri, / Visez la 
basmul vechi al zânei Dochii...", M. Eminescu, Afară-i toamnă). De asemenea, eul liric 
poate fi desemnat şi prin persoana a Ill-a („Lucian Blaga e mut ca o lebădă. / În patria 
sa zăpada făpturii ţine loc de cuvânt...", L. Blaga, Autoportret). 

În discutarea textului la clasă trebuie evitată folosirea conceptelor abstracte în 
contexte improprii: „Eul liric se întâlneşte cu iubita sara pe deal" e un enunţ care 
amalgamează planurile concret şi abstract, la fel cum, în loc de a spune „Copilul 
mănâncă un măr" am spune „Subiectul mănâncă un măr" sau „Copilul mănâncă un 
complement direct". La fel de inadecvat e şi un enunţ de tipul „Eminescu se întâlneşte 
cu iubita sara pe deal", unde nu se face distincţia între planul real (extratextual în care 
se situează autorul) şi cel ficțional (imaginarul poetic). Atunci când vorbim sau scriem 
despre un text liric e mai adecvat să numim chiar „personajele" lirice aduse în fața 
noastră de text: îndrăgostitul, poetul (în calitate de construct ficțional, neidentificabil cu 
autorul), adolescentul etc. Putem spune deci: „Îndrăgostitul se întâlneşte cu iubita seara, 
pe deal" sau „Textul ne oferă o perspectivă obiectivată asupra eului liric / o perspectivă 
dinăuntru a eului liric" etc. 

Dacă revezi grila de lectură a textului liric, o să găseşti acolo şi o întrebare legată 
de instanţele comunicării: Cine comunică în text şi cui i se adresează? Pornind de la 
acest reper, poţi construi activități în care elevii să se concentreze tocmai pe 
identificarea categoriei umane pe care o ilustrează eul liric şi pe profunzimea viziunii 
oferite în text (eul liric apare obiectivat, ca individualitate indeterminată — tu impersonal — 
sau ca individualitate autonomă, sau perspectiva este dinăuntrul eului liric). Cel mai la 
îndemână este să le propui elevilor texte ale aceluiaşi autor, în care elevii să poată 
identifica voci diferite (la Eminescu, de pildă, îndrăgostitul, omul de geniu, misoginul, 
iubitorul de natură, poetul etc.) tocmai pentru a înţelege că vocea care spune „eu' 
aparţine de fiecare dată altui „personaj' liric. 


0  Lirism obiectiv şi lirism subiectiv 


Lirismul obiectiv este discursul liric în care autorul comunică cu cititorul prin 
intermediul unor măşti şi al unor personaje lirice. Rezultatul este suspendarea, într-o 
anumită măsură, a subiectivităţii lirice şi propulsarea în prim-plan a subiectivității 
personajelului / personajelor lirice aduse în scenă. Cele două forme de manifestare a 
lirismului obiectiv sunt „lirica măştilor" şi „lirica rolurilor”, care reflectă grade diferite de 
disimulare a subiectivităţii sau de autonomie a „personajelor lirice" în raport cu eul 
poetic. În lirica măştilor, „poetul exprimă sentimentele sale de sub o mască străină" (T. 
Vianu, Atitudinea şi formele eului în lirica lui Eminescu). În Rugăciunea unui dac, de 
pildă, poetul îşi ascunde „vocea" lirică sub masca unui personaj oarecare pentru a-şi 
comunica ideile despre existenţă. Interesantă este şi masca sub care se ascunde eul 
liric în Glossa eminesciană. Aici nu mai putem identifica „masca" sau personajul liric 
imaginat, tocmai pentru că avem a face cu o indeterminare şi obiectivare a eului liric: 
vocea care comunică este impersonală şi, ca atare, obiectivată (Nu spera când vezi 
mişeii / La izbândă făcând punte/ Te-or întrece nătărăii, / De ai fi cu stea în frunte...). De 
altfel, evoluţia liricii moderne a mers dinspre subiectivitatea romantică expansivă, care la 
Eminescu este temperată prin viziunea dramatică (în sensul de reprezentare scenică), 
în direcția  impersonalizării („Jest un autre", spunea Rimbaud), pentru ca 
postmodernismul să recupereze asumarea subiectivității (revenirea în forță la 
biografism, la „personalizarea" discursului liric) în creaţie. În lirica rolurilor, care apare 
îndeosebi în poezia de tip narativ, T. Vianu observă că „poetul, asimilându-se cu un 
personaj felurit, aşa cum face totdeauna creatorul de caractere dramatice şi epice, 

exprimă sentimente care nu sunt propriu-zis ale sale, deşi energia generală a sufletului 
său le susţine şi pe acestea" (art.cit.). Cel mai tipic exemplu de lirică a rolurilor în poezia 
noastră este oferit de versurile lui G. Coşbuc. Acesta preferă un lirism reprezentabil, o 
poezie teatrală (observă G. Călinescu în Istoria literaturii române de la origini până în 
prezent), în care personajele lirice întruchipează tineri şi tinere de la sat. Toate aceste 
„personaje" lirice, care par a vorbi în nume propriu, sunt reflexe ale concepţiei lui 
Coşbuc despre iubirea naivă, rurală. Diferenţa între „măşti" şi „roluri" nu e întotdeauna 
uşor de făcut, pentru că depinde de gradul în care eul poetului se suprapune peste 
„măştile" sau „rolurile" pe care le joacă. Elementul comun este tocmai substanţa lirică a 
discursului, indiferent de „vocea" delegată a-l rosti. Relevant în acest sens este poemul 
Luceafărul, în care Nicolae Manolescu vedea o „sinteză a vocilor lirice esenţiale ale 
autorului" şi definea aceste voci drept „vorbirea poetului însuşi în diverse registre lirice" 
(Vocile lirice ale „Luceafărului", în Contemporanul, 16 ianuarie 1970). Trăiri latente ale 
poetului, antitetice sau complementare, capătă expresie, sunt obiectivate în replicile 
Demiurgului sau ale Cătălinei, ale lui Cătălin sau ale Luceafărului însuşi. Şi Mircea 
Scarlat (Istoria poezie româneşti, vol. Il, Bucureşti, Editura Minerva, 1984, p. 113) 
conchide în aceeaşi idee: „Eroii sunt, aşadar, voci ale poetului. Toate îi aparţin, nici una 
nu îl implică afectiv”. Pornind de la constatarea că viziunea dramatică este „inerentă 
fanteziei eminesciene", Mircea Scarlat citează versurile poemului Melancolie, care 
revelează faptul că viaţa poetului „era încorporată într-una mult mai cuprinzătoare, cea a 
Universului, ceea ce făcea posibilă repovestirea ei de o străină gură". 

Lirismul subiectiv sau lirica eului este tipul de discurs liric în care „primim 
oarecum mărturisirea directă a poetului" (T. Vianu, art.cit.), rostită cel mai adesea la 
persoana | (cum se întâmplă, de pildă, în Mai am un singur dor). Este discursul de tip 
confesiv, specific poeziei începuturilor şi poeziei romantice. O nuanţă merită adusă în 
discuţie. Discursurile lirice în care eul liric este ascuns, impersonal, marcate gramatical 
de persoana a lll-a, sunt şi ele lirică subiectivă, pentru că transmit, chiar dacă indirect, o 
percepţie subiectivă asupra „realităţii', o autoreflectare a eului (în pastelurile lui 
Alecsandri sau în poeziile bacoviene ce descriu un tablou de natură), în care peisajul 
devine reflexul unei stări sufleteşti. În poezia modernă, chiar atunci când vocea lirică 
este marcată gramatical de persoana | (ca în psalmii arghezieni), aceasta nu trebuie 
confundată cu un eu individual empiric, ci cu un eu tipic, capabil a mărturisi situaţii 
tipice, comune ale experienţei umane. „Poetul nu vorbeşte niciodată în numele eului său 
individual, empiric, ci în numele unui eu tipic cu care oricine poate intra în relaţii de 
simpatie" (T. Vianu, art.cit.). 

Sintetizând, putem spune că, în poezie, comunicarea poate fi realizată prin trei 
modalități: o lirică a eului, o lirică a măştilor şi o lirică a rolurilor, în care gradul de 
obiectivitate a lirismului creşte de la prima spre ultima, dar care exprimă, toate, în mod 
esenţial, un lirism de substanţă, care aparține literaturii în genere, pentru că dezvăluie 
un eu creator (viziunea, sistemul de idei, concepţia estetică, stilistica proprie) dincolo de 
universul de cuvinte pe care-l alcătuieşte. 


Activităţi de învăţare pe care le poţi construi la clasă nu trebuie realizate fireşte cu 
metalimbajul folosit aici. Nu este atât de important ca elevii să diferenţieze între tipurile 
de lirism, cât să ajungă la semnificaţiile textelor studiate, iar instanţele comunicării oferă, 
fără îndoilă, chei de lectură esenţiale pentru înțelegerea textelor narative sau lirice. 
Realizarea unor sarcini precum identificarea vocii / vocilor lirice dintr-un text şi a 
modalităţilor prin care ele sunt exprimate în text, corelarea acestora cu anumite 
„personaje" lirice pot conduce la o mai bună înţelegere a textului. De asemenea, 
activități care să propună formularea concepţiei / viziunii despre lume exprimată de 
vocile lirice prezente în text sunt menite să conducă elevii spre sensurile poeziilor 
studiate. 

9 Textul dramatic 


În şcoală există o tendință generală de a aborda textul 
dramatic prin aceeaşi grilă de lectură care se aplică şi 
textului narativ. O astfel de abordare e doar parţial 
corectă. Textul dramatic are în comun cu textul epic mai 
multe elemente: acțiune, personaje, timp şi spaţiu ficțional. 
Diferenţele specifice nu se limitează însă la opoziţia 
naraţiune - dialog. Totuşi, o precizare este necesară. 
Opera dramatică se compune din: 
textul dialogat (reprezentat de replicile personajelor) 
sau monologul unui personaj şi din indicaţiile autorului 
(text în care se aude vocea celui care scrie). 
Este important ca elevii să înțeleagă şi o altă diferenţă, 
care vizează modul de receptare specific textului dramatic. 
Spre deosebire de naraţiune, care este scrisă pentru a fi 
citită, textul dramatic este scrisul cu scopul de a fi 
reprezentat pe scenă. 
De aici decurge şi necesitatea reorientării activităţilor 
didactice propuse cu ocazia studierii textelor dramatice în 
două sensuri: 
= referirea, în cadrul discuţiilor la clasă, la ambele 
componente specifice textului dramatic: textul dialogat 
şi indicaţiile autorului 
= deschiderea discuţiilor asupra caracterului „scenic“ al 
textului dramatic. 


indicaţiile autorului cuprind: 

(a) lista numelor personajelor, aşezată la începutul piesei 

(b) numele înscrise în faţa fiecărei replici 

(c) datele despre timpul şi locul acţiunii 

(d) delimitarea secvenţelor textului (act, scenă) 

(e) indicaţiile scenice (didascaliile) - indicaţii destinate 
actorilor sau regizorului în vederea realizării 
spectacolului 

Funcţia esenţială a didascaliilor în text este de a 

dezambiguiza contextul evenimentelor prezentate prin 

adaosuri explicative: 

(a) precizează cine vorbeşte în cadrul dialogurilor şi cui se 
adresează atunci când în scenă se află mai multe 
personaje; 

(b) situează contextul în care se desfăşoară dialogurile şi, 
în general, acțiunea dramatică; 

(c) descrie anumite acțiuni nonverbale care însoțesc, 
întrerup ori substituie dialogurile. 

Lectura indicaţiilor autorului pune în evidenţă faptul că 

textul a fost scris pentru a fi reprezentat (precizări 

referitoare la gesturi, mişcare), iar destinatarul presupus 
este spectatorul, nu cititorul. 

Pentru evidenţierea finalităţii textului dramatic se pot 
concepe activităţi precum: 


dramatizarea unor scene 
realizarea unor teme legate de aspectele tehnice ale 
montării unui spectacol (decoruri, costume, lumini etc.). 


Dramatizarea unor secvenţe de text poate fi pregătită prin 
următorii paşi: 


1. 


2. 


3. 


4. 
5. 


alegerea unor secvenţe scurte, secvențe cu replici uşor 
de memorat; 

lectura atentă a secventțelor, lectură urmată de discuții 
ce urmăresc să pună în evidență: locul şi importanța 
scenei în şirul evenimentelor; spaţiul unde are loc 
schimbul de replici; starea de spirit a personajelor; 
raportul dintre personaje; 

împărţirea elevilor pe grupe şi distribuirea rolurilor în 
cadrul fiecărei grupe de elevi; profesorul poate opta şi 
pentru distribuirea unor „roluri“ de observatori / 
evaluatori; activitatea lor va consta în observarea şi 
notarea modului în care actorii pregătesc, în cadrul 
grupelor, spectacolul; informaţiile astfel culese vor fi 
citite şi comentate în cadrul etapei de reflecţie; 
susţinerea mini-spectacolelor de fiecare grupă în parte; 
evaluarea grupelor şi reflecţie asupra activității. 


O altă modalitate de evidenţiere a caracterului „scenic“ al 
textului dramatic o reprezintă realizarea, de către elevi, a 
unor descrieri de decoruri, de costume sau desenarea / 
construirea unor decoruri / costume. 


La liceu, se poate aprofunda şi o didactică a spectacolului 
de teatru, prin următoarele activități: 


1 


. Analiza spectacolului (care se face după ce toată clasa 


a văzut un anumit spectacol şi a citit piesa respectivă). 
E bine ca această analiză să fie ghidată de profesor 
printr-o grilă de evaluare, care poate avea următoarele 
repere: 

viziunea regizorală: concordanța dintre piesă şi lectura 
regizorală propusă (respectarea datelor esenţiale ale 
acţiunii, procedee de modernizare / actualizare a 
subiectului, propunerea unei lecturi clasice sau a uneia 
originale a piesei montate, respectarea textului sau 
intervenţii operate asupra acestuia etc.) 

jocul actorilor 

decorul 

costumele 

luminile 

muzica 

impresia de ansamblu (lectură „corectă“ a textului, 
lectură „originală“ a textului, lectură acceptabilă sau nu 
din punctul de vedere al spectatorului) 


. Cronica de spectacol. Activitatea poate fi începută cu 


79 


Didactica lecturii 


propunerea unui model / sau a mai multora de cronică 
de spectacol. Lectura cronicilor alese de profesor va 
viza identificarea punctelor discutate de autorul / autorii 
respectivi. Pornind de aici, se va alcătui un punctaj cu 
datele care sunt conţinute într-o astfel de cronică (titlul 
piesei şi al autorului, date legate de montarea analizată: 
regizor, distribuţia actorilor, locul reprezentării, decor, 
muzică, costume etc., analiza viziunii regizorale, a 
jocului actorilor etc.; interpretarea viziunii regizorale din 
punctul de vedere al cronicarului. Abia apoi se va trece 
la redactarea, de către elevi, a unei cronici de 
spectacol. Evaluarea se poate realiza pe baza unei grile 
de evaluare fie ca autoevaluare, fie ca evaluare 
reciprocă între elevi. 


. Jurnalul de spectator vizează în special impresiile din 


timpul spectacolului şi nu presupune neapărat o analiză 
detaliată a spectacolului. Elevii pot fi lăsaţi să-şi 
construiască liber jurnalul sau pot fi ghidaţi prin câteva 
repere simple: Ce mi-a plăcut, Ce nu mi-a plăcut. 


YV Studiu individual 


Revezi grilele de lectură propuse pentru textele epice, lirice şi dramatice. 
Aşază, în dreptul întrebărilor potrivite din grilă, conceptele de teorie literară 
explicate în această secvenţă a cursului. 

Notează schematic, mai jos, corelațiile pe care le-ai realizat. 

Test de autoevaluare 2 


1. Menţionează două aspecte care diferenţiază textele 
literare de cele nonliterare. 


2. Precizează diferenţele care particularizează textele epice 
şi pe cele lirice din punctul de vedere al tipului reflectării 
artistice şi al obiectului acestei reflectări. 


3. Arată ce elemente ale textului dramatic trebuie abordate 
la clasă în plus față de reperele abordării textului epic. 


Completează următoarele enunțuri: 
Pe parcursul capitolului 3 m-am confruntat cu următoarele 
dificultăți: 


Îmi este încă neclar: 

2.3.4. Criteriul tematic 


Programa clasei a IX-a are ca miză importantă formarea 
gustului pentru lectură, a plăcerii de a citi. De aceea, criteriul 
tematic a fost considerat adecvat acestei ţinte. În planul 
conceptelor de teorie literară se aprofundează cele deja 
însuşite pe parcursul gimnaziului, fără să fie recomandate, prin 
programă, concepte noi pentru această clasă. Temele propuse 
pentru studiu fac parte din universul de referinţă al 
adolescenților. 

În primul rând, trebuie să te asiguri că manualul pe care l-ai 
ales propune pentru unitatea respectivă: 

e texte literare şi un text nonliterar pe tema respectivă (de 
pildă, texte care să trateze tema Joc şi joacă sau 
Adolescenta, teme la alegere în programă); eventual un 
film sau un scenariu cinematografic pe aceeaşi temă; 

e probleme de cultivare a limbii legate de textele selectate 
pentru studiu; 

e probleme de comunicare ce pot fi discutate în legătură cu 
textele din domeniul literatură; 

e probă de evaluare finală pentru unitate respectivă. 


Cum construieşti o unitate de învăţare în jurul unei teme? 

alegi căile de acces adecvate textelor propuse pentru 
studiu; 

alegi metodele de lucru prin care poţi realiza discutarea 
textului; 

stabileşti corelaţiile pe care le poţi face între textele literare 
şi cele nonliterare; 

adaptezi la grupul-țintă (clasa de elevi) exerciţiile de 
cultivare a limbii pe care le poţi asocia textelor studiate; 
concepi activitățile de comunicare orală sau scrisă 
adecvate textelor studiate şi nivelului clasei; 

propui sau adaptezi metodele şi instrumentele de evaluare 
pe care le consideri adecvate acestei unităţi 


ao Zao ā A á €A a 


Cum poti aborda textele grupate tematic? 

E important ca, după ce discuti fiecare text în parte, să poți 

ghida elevii, într-o lecție finală, spre descoperirea unor 

puncte comune şi diferite ale acestora. Poţi realiza acest 

lucru prin: 

= activitate frontală vizând reacţiile personale ale elevilor 
față de textele citite: Care dintre textele studiate pe 
tema x ti-a plăcut mai mult / mai puţin? De ce? Pornind 
de la o astfel de întrebare, poţi realiza pe tablă o 
schemă care să sintetizeze răspunsurile elevilor şi pe 
baza căreia să punctezi apoi interesele pentru lectură 
ale elevilor; 

= activitate pe grupe vizând capacitatea elevilor de a 
identifica structurile textuale învăţate: Ce tipare textuale, 
ce genuri / specii literare ilustrează textele studiate? O 
astfel de activitate are rolul de a actualiza cunoştinţele 


Didactica lecturii 


achiziționate de elevi încă în gimnaziu; 

= activitate în perechi vizând compararea ideilor şi 
atitudinilor diferite în dezvoltarea aceleiaşi teme: 
Analizați comparativ textele studiate, referindu-vă la: 
sfera semantică asociată jocului / adolescenței în 
fiecare text studiat; subtemele jocului / adolescenței 
prezente în textele studiate; atitudinea faţă de joc, joacă 
/ adolescență exprimată în textele studiate; procedeele 
de expresivitate ce evidențiază această atitudine, 
stabiliți aspectele comune şi pe cele particulare ale 
textelor studiate în această unitate. 

= activitate individuală vizând lectura personalizată a 
elevilor: Ce viziune despre lume credeţi că este 
exprimată, prin tema x, în textele studiate? 

= activitate pe grupe: Numiţi tipuri de texte nonliterare sau 
alte texte literare ori aparţinând altor arte (film, muzică, 
arta spectacolului, arte plastice etc.) ce ilustrează temă 
x (Joc sau joacă / Adolescenta). 


Pentru evaluarea sumativă de la sfârşitul unităţii de învăţare 
poţi alege, pentru partea de literatură, între: 
= selectarea unui text /fragment de text la prima vedere 
pe aceeaşi temă, pe baza căruia să soliciţi răspunsuri 
vizând felul în care este dezvoltată tema respectivă (la 
nivel compozițional şi ideatic), felul în care elevii înțeleg 
textul dat (poți formula întrebări punctuale sau 
solicitarea de a rezuma textul, dacă acesta e narativ) şi 
felul în care elevii interpretează textul dat sau 
raportează acel fragment la cele studiate în clasă; 
= elaborarea unui eseu în care elevii să-şi prezinte 
propriile idei şi atitudini privind tema dezbătută; 
= elaborarea unui eseu în care elevii să prezinte felul în 
care apare tema respectivă în alte texte citite de ei în 
lectura lor particulară etc. 
De asemenea, poți să propui, pornind de la textul dat sau de la 
alte exemple, şi câteva exerciţii de limbă care să-i pună pe 
elevi în situaţia de a transfera achiziţiile din acea unitate în 
contexte noi. Pentru partea de comunicare scrisă, poţi încerca 
să îmbini cerințele de la literatură cu cele de redactare. Dacă 
acestea nu pot fi combinate, atunci vei propune şi o temă de 
comunicare studiată în unitatea respectivă. 


Abordarea filmului şi a ştirilor radio-TV 

Mulţi profesori spun că şcolile în care lucrează nu deţin 
mijloacele tehnice necesare desfăşurării unor activităţi de 
proiectare a unor filme (conform recomandărilor din programa 
clasei a IX-a). Există însă şi alte soluţii. Poţi să alegi un film pe 
o temă din programă din cele programate pe un post TV care 
se prinde în localitatea în care predai şi să le ceri elevilor să-l 
urmărească pentru a-l putea apoi discuta la clasă. Dacă nu 
reuşeşti să găseşti un film pe tema respectivă sau dacă elevii 
tăi nu au posibilitatea de a vedea filmul, poţi recurge şi la un 


83 


Didactica lecturii 


84 


scenariu cinematografic (vezi şi propunerile manualelor). Tot 
referitor la modulul Literatură şi alte arte, unii profesori îl ignoră 
în practica didactică, motivând că nu au pregătirea necesară 
pentru a ghida discuţiile pe marginea unui film sau a unei 
montări dramatice şi că, oricum nu se dă la bacalaureat un 
astfel de subiect. Programa însă nu vizează competenţe de 
specialitate ale profesorilor în acest domeniu, ci abordarea 
filmului sau a teatrului din perspectiva codurilor pe care le 
folosesc şi de a compara felul în care se realizează 
comunicarea în literatură şi în celelalte arte. Din acest punct 
de vedere, nu e dificil pentru un profesor să-i ajute pe elevi să 
observe că filmul foloseşte, pe lângă codul verbal (cuvintele 
rostite de actori), şi alte coduri (vizual, sonor, kinestezic). De 
asemenea, o punere în temă cu ceea ce înseamnă realizarea 
unui film (ce atribuţii au regizorul, scenaristul, autorul coloanei 
sonore, cei care realizează montajul, actorii ş.a.). O discuţie 
despre felul în care literatura şi filmul pot spune în mod diferit o 
aceeaşi poveste poate fi antrenantă şi motivantă pentru elevi. 
Faptul că la bacalaureat nu sunt subiecte privind filmul nu 
trebuie să conducă profesorii spre ideea că acest modul nu 
merită abordat la clasă. 

Şi ştirile din presa audio-vizuală (conţinut recomandat în 
programele de clasa a IX-a şi a X-a) pot fi discutate la clasă pe 
acelaşi model ca orice text literar. Se poate porni de la 
aşteptările elevilor față de o anumită temă, trecându-se la 
prima lectură, urmată de descifrarea textului, identificarea şi 
analizarea structurii acestuia. După ce se analizează felul în 
care sunt realizate şi comunicate ştirile TV sau radio (e vorba 
din nou de un coduri diverse de comunicare), li se poate cere 
elevilor, în etapa ieşirii din text să construiască ei înşişi ştiri 
radio sau TV pe o anumită temă. 

2.4. Evaluarea competențelor de lectură ale elevilor 


A 


În literatura de specialitate există o dezbatere destul de 
complicată privitoare la ce înseamnă competenţa de lectură şi 
la felul în care aceasta poate fi evaluată. larăşi, accentele pot 
fi puse diferit în funcţie de dominanta unuia sau a altuia dintre 
cele trei modele de studiu a literaturii: modelul cultural are în 
vedere formarea unei competențe culturale a elevilor, modelul 
lingvistic vizează formarea unei competențe analitice a 
elevilor, în vreme ce modelul dezvoltării personale creează 
mai curând oportunităţi pentru formarea unei atitudini deschise 
şi dezinhibate faţă de text. Cum spuneam, programele actuale 
nu mizează pe competiţia între aceste trei modele, ci tocmai 
pe posibilitatea de a găsi elementele valoroase din fiecare şi 
care pot contribui la dezvoltarea autonomiei de gândire a 
elevilor şi la formarea unor cititori pe termen lung. Ca atare, ni 
se pare că toate cele trei modele propun, în fond, dimensiuni 
esenţiale ce compun competenţa de lectură şi că, în măsura 
în care scopul esenţial al lecturii în şcoală este a citi pentru a 
înțelege, e benefic pentru elevi ca această înţelegere să se 
poată constitui pe mai multe paliere (cultural, analitic şi 
interpretativ sau atitudinal). 

Să detaliem componentele importante ale competenţei de 
lectură: 

e abilitatea de a adopta un mod de lucru cu textul (lectura, 
relectura,  problematizarea, raportarea la propria 
experiență); 

e folosirea unor instrumente de lucru care să conducă la 
întelegerea textului (dicționare, notite, lucrări de teorie 
sau de istorie literară); 

e capacitatea de a descifra şi analiza textele citite 
(identificarea informației esențiale din textele citite, 
observarea structurii textuale şi a rolului ei în 
comunicarea ideilor, analiza procedeelor expresive care 
contribuie la constituirea semnificaţiilor) 

e capacitatea de a interpreta textele citite în mod personal 
(configurarea semnificaţiilor textului, formularea viziunii 
despre lume descoperite într-un text citit, asocierea cu 
alte texte, formularea unor opinii referitoare la propria 
înţelegere asupra textului) 

e capacitatea de a integra într-un gen literar / nonliterar, 
într-un context cultural / ideologic un text sau de a face 
legături între texte aparţinând literaturii române şi celei 
universale sau între texte literare şi texte aparținând altor 
arte 

e capacitatea elevilor de a intra într-un dialog personal cu 
textul, de a avea reactii, întrebări, atitudini fată de ceea 
ce citeşte. 

În plus, este important să descoperi şi atitudinea elevilor faţă 
de lectură (cum se raportează la ea, ce înseamnă lectura 
pentru ei, de ce le place / nu le place să citească, ce le place / 
ce nu le place să citească, de ce preferă un anumit gen / 

anumite teme altora etc.). Scopul observaţiilor privind 
atitudinea elevilor faţă de lectură nu este desigur evaluarea, ci 
conceperea unor strategii care să-i ajute pe copii să-şi 
dezvolte o atitudine pozitivă faţă de lectură. 

Competenţele de lectură pot fi evaluate prin probe orale 
(prezentarea unei cărți, a unui text, răspunsul la întrebări) sau 
scrise (eseuri, analize, comentarii literare, răspunsuri 
punctuale la întrebările puse de profesor pe marginea unui 
text). Competenţele şi atitudinile vizate prin lectură pot fi 
dezvoltate prin atât prin metode tradiționale, cât şi prin metode 
complementare de evaluare: investigația, referatul, proiectul, 
portofoliul sau autoevaluarea. 

Este important să le faci cunoscute elevilor criteriile după care 
vei evalua de fiecare dată competențele lor de lectură. Pentru 
exemple de grile pentru prezentări orale, vezi şi unitatea de 
învățare 3, Didactica oralului din primul modul al cursului, 
secvența 3.3.8. 

Pentru un eseu structurat, tip de subiect propus atât la 
testarea naţională, cât şi la examenul de bacalaureat, baremul 
de evaluare cuprinde două dimensiuni distincte: 

A. Conţinut (unde sunt punctate aspectele precizate în 
cerință; dacă lucrarea nu urmăreşte cerințele 
subiectului, nu se acordă nici un punct pentru conţinut) 

B. Redactare (unde sunt punctate: unitatea compoziției; 
coerenţa textului; registrul de comunicare adecvat 
conţinutului; ortografia; punctuaţia; aşezarea corectă a 
textului în pagină, lizibilitatea). 


LI Temă de reflecţie 


Lectura este cu precădere un proces ce implică subiectivitatea receptorului. A vorbi 
de competenţe de lectură poate părea nepotrivit pentru acest domeniu ce implică 
putere imaginativă, creativitate, reflecţie. 

(a) Motivează de ce este totuşi important pentru profesor să evalueze 
competențele de lectură a elevilor. 

(b) Compară evaluarea informaţiilor pe care le dețin elevii cu evaluarea 
competențelor acestora şi menționează avantajele şi | sau dezavantajele 
fiecărui tip de evaluare. 

Foloseşte spaţiul liber de mai jos pentru răspuns. 

2.5. Autoevaluarea activităţii profesorului în domeniul lecturii 


Ca şi în cazul domeniului comunicării orale şi scrise, îţi oferim 
mai jos câteva sugestii pentru autoevaluarea felului în care ai 
conceput, monitorizat şi evaluat activităţile în domeniul lecturii. 


1. Îi încurajezi pe elevi să se concentreze asupra semnificației unui text ca prim obiectiv al 
lecturii? 


a  Organizezi activităţi în care să aveţi discuţii premergătoare lecturii? 
a Discuţiile pe marginea textului conduc la construirea semnificaţiilor globale ale 


acestuia? 
a Încurajezi lectura independentă? 
a Le oferi elevilor grile de lectură adecvate unor tipuri diferite de texte? 
2. Încurajezi lectura de plăcere? 
a Îi laşi pe elevi să-şi aleagă singuri cărţile pe care vor să le citească? 
a Faci din biblioteca şcolii un loc agreabil? 
a Le recomanzi cărţi cu grade diferite de dificultate? 
a  Discutaţi şi într-un mod informal despre cărţile pe care le citesc elevii? 
a  Respecţi opiniile şi gusturile elevilor? 
3. Le propui elevilor o gamă variată de texte? 
a romane a cărți cu desene, albume de pictură 
a antologii de texte literare a materiale documentare 
a afişe sau reclame a ziare sau reviste 
a texte memorialistice a poezie, dramaturgie 


4. Te asiguri că elevii exersează diferite tipuri de lectură? (în special în gimnaziu) 

a lectură în gând a lectură corală 

a lectură pe roluri a lectură în perechi 

5. Îi pui pe elevi să lucrezi în diferite forme de organizare a clasei? 

a individual a cu întreaga clasă 

a în grupuri mici a în perechi 

a în grupuri autoselectate a în grupuri mari 

6. Îi încurajezi pe elevi să folosească strategii variate când găsesc în text un cuvânt 
necunoscut? 

a să deducă din context sensul acestuia a să-l pronunţe 

a sătreacă mai departe a să caute cuvântul în dicţionar 

7. Discuţi cu elevii despre lecturile lor? 

a Eşti un ascultător interesat 

a Te concentrezi pe sensul comunicării, nu pe corectitudinea exprimării 

a fi ajuţi să aprofundeze înțelegerea textului 

8. Pui întrebări care acoperă o gamă largă de capacităţi de înţelegere a textului? 

a Recunoaşterea informaţiei esenţiale a  Anticipări ale acţiunii, ale tipului de text 
a Elaborarea de ipoteze a Înțelegerea cauzei şi a efectelor 

a Formularea unor opinii a  Distingerea între adevărurile facutale şi 
a Caracterizarea de personaje cele de opinie 

a Observarea detaliilor a Asocierea literaturii cu propria 

a  Asocieri cu alte texte experienţă 

a Identificarea câmpurilor lexicale m Plasarea textului într-un context cultural 
9. Îi stimulezi pe elevi să realizeze o varietate de activităţi legate de textele citite? 

a Discuţii a  Reflecţie 

a Redactări a Dramatizări 

a Repovestiri a Desene, scheme 


10. Încerci să observi atitudinile față de lectură ale elevilor tăi? 

a discuți cu elevii despre ce le place şi ce nu le place să citească 

a îi provoci să reflecteze asupra felului în care lectura îi poate îmbogăţi 
a faci un profil de cititor al fiecărui elev din clasă 


Autoevaluarea poate fi realizată şi printr-un jurnal de 
reflecţie pe tema lecturii. Ținerea unui jurnal didactic ajută la 
conştientizarea problemelor dificile, la încercarea de a găsi 
soluții pentru îmbunătăţirea propriei activităţi. Jurnalul poate 
cuprinde reacții ale elevilor față de textele propuse, preferințele 
acestora de lectură, strategiile pe care elevii le-au aplicat cu 
plăcere şi cu rezultate bune în receptarea textelor, gândurile 
voastre privind plusurile şi minusurile constatate în felul în care 
ați pregătit lecţiile de literatură sau aţi reuşit să aprofundaţi o 
anumită temă mai dificilă. De asemenea, jurnalul poate fi locul 
în care să notezi nevoile de informare pe care constaţi că le ai, 
precum şi impresiile despre cărţile pe care le-ai parcurs în 
acest sens. 

Lucrare de verificare pentru unitatea de învăţare 2, notată de tutore 


1. Precizează trei căi de acces pe care le consideri adecvate 
atât pentru textul epic, cât şi pentru textul liric. (0,5 p.x 3=1p.) 


2. Explică pe scurt (maximum 1 pag)rolul pe care-l are Intrarea 
în text ca etapă didactică premergătoare discutării textului. (1 


p.) 


3. Indică o componentă a competenţei de lectură şi precizează 
la ce se referă aceasta (1 pag.). (0,5 + 1 = 1,5 p.) 


4. Scrie un eseu de maximum 200 de cuvinte (+10%) în care să 
arăţi care dintre genurile literare (epic, liric şi dramatic) crezi 
că este mai dificil de abordat la clasă şi să prezinți 
argumentele care să-ți susțină punctul de vedere. (5 p.) 


Barem de notare 
1 p. - coerenţa viziunii avansate 
2 p. — pertinenţa argumentării punctului de vedere exprimat 
1 p. — coerenţa şi claritatea eseului 
1 p. — respectarea dimensiunii eseului 


1 p. — din oficiu 

Răspunsuri la Testele de autoevaluare 


Testul 1 
1. Familiarizarea elevilor cu o diversitate de texte 
literare şi nonliterare în scopul formării unor 
competențe de lectură utile pe tot parcursul vieții; 
formarea gustului pentru lectură. 
2. Modelul cultural, modelul lingvistic şi modelul 
dezvoltării personale. 
3. Intrarea în text, discutarea textului, ieşirea din text. 
Testul 2 


1. Raportarea la realitate (specificul ficțional al 
textelor literare vs. specificul nonficțional al 
textelor nonliterare) şi scopul textelor în raport cu 
receptorul (miză estetică, în cazul textelor literare, 
scopuri pragmatice în cazul textelor nonliterare). 

2. Tipul reflectării: reflectare mimetică a lumii / 
sugerarea unor idei, stări sufleteşti (vezi tabelul din 
secvenţa 3.2). 

3. Didascaliile, arta spectacolului. 


Pentru lucrarea de verificare 


- Dacă ai avut dificultăți la itemul 2, revezi secvenţa 2.2.3. 
- Dacă ai avut dificultăți la itemul 1, revezi secvenţa 2.2.4. 
- Dacăai avut dificultăți la itemul 3, revezi secvenţa 2.5. 
- Pentru a redacta un eseu în conformitate cu cerinţele de la 
itemul 4 trebuie să fii atent la: 
= enunţul exerciţiului; 
= baremul de notare care îţi detaliază punctele forte ale 
eseului; 
= coerenţa discursului (logica înlănţuirii enunţurilor) şi 
corectitudinea exprimării. 


Sugestii pentru realizarea materialelor din portofoliu 

După ce ai parcurs această unitate, poţi să începi să-ţi pregăteşti cele trei scenarii 
didactice pentru orele de literatură. Scenariile vor face parte din aceeaşi unitate de 
învăţare pentru care ai realizat şi proiectul pentru prima parte a cursului. Criteriile de 
evaluare a scenariului sunt cele enunțate la începutul primei părţi a cursului. Poţi lăsa 
deocamdată partea de evaluare deoparte, pentru că vei avea mai multe informaţii după ce 
vei parcurge unitatea despre evaluare din acest volum. 

Resurse suplimentare 


Pentru aprofundarea temelor prezentate în această 
unitate, poţi consulta următoarele numere ale revistei 
Perspective, publicaţie a ANPRO (Asociaţia naţională a 
profesorilor de limba şi literatura română „loana Em. 
Petrescu“, Cluj-Napoca: nr. 1 / 2001, cu tema Lectura, nr. 
2 / 2004, cu tema Literar — nonliterar, nr. 1 / 2005, cu 
tema Textul epic. 

Pentru cei care doresc să-şi clarifice anumite concepte 
de teorie literară, recomandăm: 


Umberto Eco, Şase plimbări prin pădurea narativă, 
Editura Pontica, 1997 


Alain Vaillant, Poezia, Cartea Românească, colecţia 
Syracuza, 1998 


Anne Ubersfeld, Termenii cheie ai analizei teatrului, 
Institutul European, colecția Memo, 1999 


Paul Cornea, Introducere în teoria lecturii, Editura 
Polirom, 1998 


Silviu Angelescu, Personajul literar, în Limba şi literatura 
română, nr. 1, 1998, p. 13-15 


George Ardeleanu, „Actantul” intră în Pădurea Cedrilor, 
în timp ce „eul liric" adormi sub vechiul salcâm, în Limba 
şi literatura română, nr. 1, 2003, p. 13-21 


Florentina Sâmihăian, Text literar, text nonliterar, în 
Limba şi literatura română, nr. 2, 2003, p. 28-33 


Rodica Zane, „Cheile” lecturii (autor, narator, personaj 
literar — câteva considerații), în Limba şi literatura 
română, nr. 3, 1999, p. 23-25; În construcţia unei opere 
în proză, în Limba şi literatura română, nr. 3, 2001, p.21- 
26 


X X X — Limba şi literatura română. Perspective didactice, 
Editura Universităţii Bucureşti, 2006, articole referitoare 
la lectură. 

Unitatea de învăţare 3 


INSTRUMENTE ŞI METODE DE EVALUARE 


Conținuturile unității de învăţare 3 93 
Competenţe specifice 93 
3.1. Evaluarea la limba şi literatura română 94 
3.1.1. Funcţiile evaluării 94 
3.1.2. Etapele evaluării 97 
3.1.3. Tipuri de evaluare folosite la orele de limba şi literatura română 98 
Test de autoevaluare 1 102 
3.2. Tipuri de itemi adecvaţi celor trei domenii ale disciplinei 103 
3.2.1. ltemi obiectivi 103 
3.2.2. ltemi semiobiectivi 106 
3.2.3. ltemi subiectivi 108 
3.3. Metode tradiționale şi metode alternative de evaluare care se pot 
aplica la disciplina limba şi literatura română 115 
3.3.1. Metode tradiţionale de evaluare 115 
3.3.2. Metode alternative de evaluare 121 
Test de autoevaluare 2 127 
Lucrare de verificare pentru unitatea de învăţare 3 128 
Răspunsuri la testele de autoevaluare 129 
Sugestii pentru realizarea materialelor din portofoliu 129 
Resurse suplimentare 130 


Competenţe specifice 
Pe parcursul acestei unităţi de învăţare, vei putea să-ţi dezvolți următoarele competenţe: 
e Elaborarea de teste iniţiale, formative şi sumative în funcţie de obiectivele sau de 
competențele vizate; 
e Selectarea şi aplicarea unor metode de evaluare adecvate obiectivelor sau 
competenţelor vizate; 
e Manifestarea interesului pentru îmbunătăţirea propriilor strategii de realizare a 
lecţiilor de limbă română 

3.1. Evaluarea la limba şi literatura română 


obiective 


3.1.1. Funcţiile evaluării 


„Evaluarea reprezintă totalitatea activităţilor prin care se 
colectează, se organizează şi se interpretează datele obținute în 
urma aplicării unor instrumente de măsurare în scopul emiterii unei 
judecăţi de valoare pe care se bazează o anumită decizie pe plan 
educaţional.” — se precizează în capitolul | din Ghidul de evaluare — 
Limba şi literatura română — elaborat de Serviciul Naţional de 
Evaluare şi Examinare .! 

În procesul de învățământ, activităţile de predare, învăţare şi 
evaluare sunt într-o strânsă legătură, ele trebuie proiectate 
împreună, fiindcă se influențează una pe cealaltă; ele nu sunt 
consecutive, ci simultane. 

Aşa cum ai putut remarca încă din volumul | al cursului de 
Didactica limbii şi literaturii române, întreaga activitate desfăşurată 
în clasă trebuie bine gândită, pentru ca obiectivele propuse în 
proiectare să devină finalităţi a căror atingere să se poate verifica 
prin evaluarea elevilor, dar şi autoevaluarea profesorului. 

Pentru a înțelege mai bine legătura strânsă dintre 
proiectare, predare, învăţare şi evaluare, îți propunem schema 
următoare, realizată de R.Glasser (1962) şi reprodusă de lon T. 
Radu (2000):7 


situaţii de rezultate 


plecare 


proceduri 


YV Studiu individual 

Identifică raporturile / relațiile care se pot stabili între cele patru componente 
supuse evaluării, pornind de la unul dintre următoarele obiective de referință, din 
programa clasei a VIII-a: 


La sfârşitul clasei a VIII-a, elevul va fi capabil: 
e 3.1. să dovedească înțelegerea unui text literar sau nonliterar, pornind de la cerinţe 


date; 


e 3.2. să sesizeze valoarea expresivă a categoriilor morfosintactice, a mijloacelor de 
îmbogăţire a vocabularului şi a categoriilor semantice studiate; 

e 4.1. să redacteze texte diverse, adaptându-le la situaţia de comunicare concretă; 
4.2. să utilizeze în redactarea unui text propriu cunoştinţele de morfo-sintaxă, 
folosind adecvat semnele ortografice şi de punctuație; 


' Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p. 6 
? lon T. Radu — Evaluarea în procesul didactic, Bucureşti, Editura Didactică şi Pedagogică, 2000, p. 20 

texte. 


dezbaterilor tutoriale. 


procesul didactic, Bucureşti, EDP, 2000, pp. 20-25. 


e 4.3. să identifice efectele expresive ale construcției lingvistice utilizate în diferite 


Utilizează spaţiul liber pentru redactarea unui posibil răspuns pe care să-l propui 


În vederea elaborării răspunsului, vei putea consulta cartea lui Ilon T.Radu, Evaluarea în 

Ghidul de evaluare, elaborat de S.N.E.E., evidenţiază patru 
funcții generale ale evaluării — diagnostică, prognostică, de 
certificare, de selecție — şi două funcţii specifice — motivaţională, de 
orientare şcolară şi profesională. 

Analizând aceste funcții din punctul de vedere al disciplinei 
limba şi literatura română: 

- funcţia diagnostică scoate în evidenţă punctele tari şi 
punctele slabe în pregătirea elevilor, ajutându-ne să stabilim 
posibilele modalităţi de îmbunătăţire / remediere / corectare a 
neajunsurilor semnalate — această funcţie îşi justifică valoarea mai 
ales cu ocazia testelor inițiale, când dorim să ne formăm o imagine 
despre competențele pe care le posedă elevii pe care îi preluăm 
dintr-un alt ciclu de învățământ (primar sau gimnazial), dar şi la orice 
tip de test pe care îl dăm elevilor noştri pe parcursul anului şcolar; 

- funcţia prognostică este complementară funcţiei 
diagnostice şi contribuie la stabilirea demersurilor didactice în 
vederea atingerii unor performanţe viitoare ale elevilor; 

- prin funcţia de certificare stabilim competențele şi 
capacităţile elevilor, performanţele la care au ajuns într-un timp dat, 
la final de unitate de învăţare, la final de semestru sau de ciclu de 
învățământ; 

- prin funcţia de selecţie se realizează accesul elevilor într-o 
treaptă superioară de învățământ sau obținerea unor clasificări / 
ierarhizări la diferite concursuri şcolare (olimpiada de limba şi 
literatura română, concurs de recitări, concursuri de tipul „Cel mai 
bun povestitor”, concursuri de redactare etc.); 

- funcţia motivaţională este decisivă în cadrul orelor de 
limbă şi literatură română, prin ea se urmăreşte motivarea elevilor, 
trezirea interesului lor pentru studiul acestei discipline, formarea 
unei atitudini pozitive faţă de învăţare şi evaluare; 

- prin funcţia de orientare şcolară şi profesională 
evaluarea elevilor şi a performanţelor acestora ajută cadrul didactic 
în obţinerea unor informaţii despre aptitudinile elevilor, despre 
interesul lor față de această disciplină — oferă posibilitatea 
descoperirii şi cultivării talentelor. 

De fapt, prin înseşi funcţiile sale, evaluarea poate fi privită din 
mai multe perspective, ea oferă informaţii elevului, profesorului, 
părintelui, şcolii — fiind o oglindă a activităţii desfăşurate în clasă (şi 
nu numai) de profesor în colaborare şi împreună cu elevii. 


LÍ Temă de reflecţie 
Stabileşte ce fel de informaţii poate oferi evaluarea la limba şi literatura română: 


- elevului: 


- profesorului: 

- Şcolii: 


Foloseşte spaţiul marcat pentru redactarea răspunsurilor. 


Evaluarea are şi trebuie să aibă un caracter stimulator, ea 
trebuie să încurajeze elevul, îndemnându-l să descopere propriile 
valori, să se bucure de progresul realizat şi să îi ofere multiple 
posibilități de ilustrare a capacităţilor şi competenţelor dobândite în 
timpul efectuării sarcinilor de învăţare şi/ sau a evaluării. 


3.1.2. Etapele evaluării 

Activitatea de evaluare la limba şi literatura română cuprinde 
trei etape“: 

e măsurarea rezultatelor obținute prin metode de 
evaluare variate, specifice scopului urmărit; 

e aprecierea rezultatelor pe baza descriptorilor de 
performanţă, a baremelor de corectare şi notare; 

e formularea concluziilor desprinse în urma 
interpretării rezultatelor obţinute, în vederea adoptării 
deciziei educaţionale adecvate. 

După unii specialişti (Constantin Cucoş)”, actul evaluării 
cuprinde doar două momente distincte: măsurarea şi aprecierea 
rezultatelor şcolare. Prin măsurare, Constantin Cucoş înţelege 
„operaţia de cuantificare a rezultatelor şcolare, respectiv de 
atribuire a unor simboluri exacte unor componente achiziționale, 
prin excelenţă calitative. Măsurarea presupune o determinare 
obiectivă, prin surprinderea riguroasă a unor achiziţii şi nu implică 
emiterea unor judecăţi de valoare. [...] Aprecierea şcolară sau 
evaluarea propriu-zisă constituie emiterea unei judecăţi de valoare, 
semnificarea unui rezultat observabil sau măsurabil într-un cadru de 
referință axiologic.” De fapt, profesorul universitar ieşean consideră 
aprecierea şi formularea concluziilor un singur moment distinctiv, 
pentru că — dacă analizăm cu atenţie aceste etape (aprecierea şi 
formularea concluziilor) — ne putem da seama că este destul de 
dificil să facem departajarea lor. În momentul în care apreciem 
rezultatele elevilor, folosindu-ne de baremele de corectare sau de 
descriptorii de performanţă, deja începe să se contureze o strategie 
pe care o vom adopta în vederea îmbunătăţirii performanţelor 
elevilor. 


3 cf. Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p. 6 

4 Constantin Cucoş (coord.) — Psihopedagogie pentru examenele de definitivare şi grade didactice, Curs 
elaborat în tehnologia învățământului deschis la distanţă, Editura Polirom, laşi, 1998, p.173 


> idem, p. 173 

€ ibidem, p. 180 
98 


Fiecărei etape trebuie să-i acordăm atenția cuvenită, elevul 
să devină un partener al profesorului în evaluare, să înțeleagă şi să 
aprecieze evaluarea ca o modalitate de evidențiere a 
performantelor la care a ajuns la un moment dat. 

Trebuie să lămurim termenul performanță — în Dicţionarul 
explicativ al limbii române este definit „realizare deosebită într-un 
domeniu de activitate”; pentru noi, profesorii, constituie orice 
progres înregistrat de elev pe parcursul orelor. De exemplu, 
considerăm performanță faptul dacă un elev, care nu reuşea să 
dezvolte ideile principale pentru a realiza, treptat, rezumatul unui 
text citit, izbuteşte — după explicațiile şi îndrumările noastre — să 
întocmească fără ajutor rezumatul cerut. 

Atunci când evaluăm trebuie să ne lămurim în primul rând 
nouă înşine ce dorim să evaluăm -— rezultatele obținute de elev la 
un moment dat, evoluţia acestuia, produsul muncii elevului sau 
procesul (paşii pe care îi parcurge până ajunge la acel produs), 
modul în care obţine un anumit rezultat. 

În funcţie de scopul urmărit, vom putea stabili tipul de 
evaluare pe care îl vom utiliza. 


3.1.3. Tipuri de evaluare folosite la orele de limba şi 
literatura română 

Se pot identifica mai multe tipuri de evaluare, în funcţie de 
diferite criterii. 

a. După „cantitatea de informaţie sau experiență 
încorporabilă de către elevi, [...] analiştii au stabilit două tipuri: 

e evaluarea parţială, în care se verifică elemente 
cognitive sau comportamente secvențiale (prin ascultare curentă, 
extemporale, probe practice curente); 

e evaluarea globală, în care se verifică o cantitate mare 
de cunoştinţe şi deprinderi obţinute prin cumulare (prin examene şi 
concursuri)."$ 

b. După momentul când se desfăşoară evaluarea / modul în 
care se integrează în procesul didactic, deosebim: 

e evaluare predictivă sau inițială — realizată la 
începutul unui nou ciclu curricular, la începutul anului şcolar sau 
când o clasă este preluată de un alt profesor — urmăreşte stabilirea 
nivelului de pregătire a elevilor. Informaţiile obținute îl ajută pe 
profesor să identifice nivelul achiziţiilor elevilor în materie de 
competenţe, abilități şi cunoştinţe, îi oferă un sprijin în planificarea 
activităților de predare şi învăţare viitoare, chiar în realizarea unor 
programe diferenţiate în funcție de capacităţile elevilor; 

e evaluare formativă sau continuă — însoţeşte întregul 
parcurs didactic, îi oferă profesorului posibilitatea de a se raporta la 
obiectivele / competențele programei, de a urmări progresul elevilor; 

e evaluarea sumativă sau finală — se realizează, de 
obicei, la sfârşitul parcurgerii unei unități de învăţare, la sfârşit de 
semestru, de an şcolar, de ciclu curricular. 

lon T. Radu” evidenţiază caracteristicile celor trei tipuri de 
evaluare, fiecare din acestea presupunând atât avantaje, cât şi 

dezavantaje.  Adaptând  constatările profesorului universitar 
bucureştean la disciplina limba şi literatura română, putem stabili 
următoarele caracteristici: 

v Evaluarea iniţială (predictivă) oferă posibilitatea cunoaşterii 
potenţialului de învăţare al elevilor, identificării „stării de fapt” care va 
conduce la stabilirea unor strategii pe care să le adoptăm în funcţie 
de rezultatele obținute în fiecare clasă testată. De exemplu, la 
începutul clasei a V-a, acelaşi test, aplicat în două colective, poate 
duce la rezultate diferite, ceea ce va necesita abordări variate, 
selectarea unor metode potrivite nivelului clasei cu care lucrăm. Prin 
funcția diagnostică a evaluării vom putea: 

> identifica lacunele în pregătirea elevilor; 

> stabili capacităţile de comunicare (orală şi scrisă) şi 

abilitățile fiecăruia; 

> depista eventualele deficienţe de pregătire şi dificultăţi de 

învăţare. 

Pe baza „diagnosticului” stabilit, vom putea identifica cele mai 
potrivite demersuri didactice, pentru a putea realiza o bună 
proiectare în timp a activităţilor didactice de limbă şi literatură 
română. Astfel, dacă în urma testării elevilor se constată ezitări în 
scrierea corectă a unor cuvinte, vom proiecta activități de învăţare în 
care să urmărim transcrierea unor pasaje, completarea unor 
enunţuri cu ortograme şi explicarea utilizării lor. Deci, pe lângă 
obiectivele de referință din programă, vom pune accentul şi pe 
obiectivele rezultate în urma  diagnosticării capacităților şi 
aptitudinilor elevilor. 

Pentru a realiza o evaluare iniţială eficientă, trebuie să fii un 
bun cunoscător al programelor şcolare, nu numai al nivelului la care 
predai, ci şi al nivelurilor anterioare. De aceea, înainte de a prelua o 
nouă clasa a V-a, îţi recomandăm să parcurgi programa de clasa a 
IV-a, urmărind cu atenţie standardele curriculare de performanţă 
(capacităţile pe care trebuie să le aibă elevii la sfârşitul clasei a IV- 
a), să participi la câteva activităţi de limba şi literatura română la 
clasa a IV-a, pentru a te familiariza cu metodele folosite de învăţător 
/ institutor şi pentru a putea întocmi, adecvat particularităţilor de 
vârstă ale elevilor şi nivelului lor de pregătire, testul de verificare 
iniţială. Nu trebuie să uiţi că, de fapt, acest test este şi o oglindă a 
ta, elevii încă nu te cunosc, iar modul în care vei formula cerinţele, 
felul în care vei aborda problemele diverse cu care se confruntă ei 
pe parcursul testului pot avea urmări (pozitive / negative) în relaţia ta 
cu elevii. 

„În concluzie, evaluarea iniţială este indisociabilă construcţiei 
unui demers didactic riguros. Funcţia ei dominantă, prognostică, 
este asigurată numai în măsura în care resursele şi elementele 
necesare activității următoare sunt stabilite, proiectate şi utilizate în 
concordanţă cu potenţialul de învăţare al elevilor pe care l-a pus în 
evidenţă. Constituind o acţiune pedagogică esenţială pentru reuşita 
activităţii, se cere ameliorată în sensul de a identifica mai bine, în 
folosul profesorului şi al elevilor, care sunt premisele cognitive, 
motivaţionale şi atitudinale indispensabile abordării cu şanse de 


” în Evaluarea în procesul didactic, Bucureşti, Editura Didactică şi Pedagogică, 2000, pp. 135-179 
è lon T. Radu — Evaluarea în procesul didactic, Bucureşti, Editura Didactică şi Pedagogică, 2000, p. 145 

reuşită a activităţii care urmează.” 


{y Evaluarea formativă (continuă) are efecte reglatoare nu 
numai asupra învăţării, ci asupra întregului proces didactic, 
verificând sistematic progresele elevilor. Evaluarea, pentru a fi 
formativă, trebuie să îndeplinească următoarele condiţii: să fie 
continuă, să fie analitică şi completă, aprecierea rezultatelor să se 
facă în raport cu obiectivele urmărite şi cu propriile rezultate 
anterioare, nu cu rezultatele altor elevi. 

Secvenţe de evaluare formativă putem insera în orice 
moment al lecției, în funcţie de obiectivele / competențele urmărite. 
Astfel, dacă dorim să urmărim capacitatea elevilor de a identifica 
mesajul textului citit la prima vedere, putem introduce un moment de 
verificare a cunoştinţelor imediat după lectura textului; dacă vrem să 
urmărim capacitatea elevului de a identifica raporturile de 
subordonare dintr-un text dat, inserăm un moment de verificare — 
orală sau scrisă — după predarea-învăţarea raporturilor care se pot 
stabili la nivel de propoziţie sau frază. 

„Prin urmare, evaluarea formativă însoţeşte activitatea pe 
toată durata ei, vizând obținerea de informaţii referitoare la ecartul 
dintre rezultatele şi obiectivele vizate. Ea contribuie la îmbunătăţirea 
performanţelor elevilor în măsura în care permite să fie reconstruită 
continuu acțiunea de instruire / învăţare, reglarea acesteia 
raportând-o la obiectivele vizate.”? Evaluarea formativă impune o 
altă atitudine faţă de procesul de predare-învăţare-evaluare, atât 
profesorul, cât şi elevul se manifestă activ, profesorul îndrumând 
elevul, motivându-l pentru învăţare, elevul dobândind încredere în 
sine, în forțele proprii. 

{y Evaluarea finală (cumulativă, sumativă) este sintetică, 
globală, îndeplineşte funcţii de certificare a competențelor dobândite 
şi de ierarhizare a elevilor. Evaluarea finală trebuie să acopere 
obiectivele de referință / competențele specifice urmărite pe 
parcursul unei unități de învăţare, a unui an şcolar sau de-a lungul 
unui ciclu curricular, ea trebuie să fie „pluridimensională, în sensul 
cerinţei ca mijloacele utilizate să ia în evidenţă efectele instruirii / 
învăţării asupra elevilor, capacităţile şi competențele formate, dar şi 
procesele şi mijloacele de lucru folosite pe parcursul activităţii.”19 

Prin evaluare finală se constată progresul înregistrat de elevi 
pe parcursul unor trepte de şcolaritate, examenele de testare 
naţională şi examenul de bacalaureat fiind examene de certificare, 
ele trebuie sprijinite prin evaluarea continuă, profesorul având 
datoria de a-i obişnui pe elevi cu modalităţile diverse de evaluare, 
aplicând diferite instrumente şi metode de evaluare, asemănătoare 
celor elaborate de Serviciul Naţional de Evaluare şi Examinare. 

c. După „autorul” evaluării, distingem: 

e evaluarea internă — efectuată de aceeaşi persoană 
care este implicată în mod direct în activitatea de predare-învăţare; 

e evaluarea externă — realizată de persoane / instituții, 
altele decât cele care au asigurat desfăşurarea procesului didactic. 

Prin evaluarea internă, profesorul de limba şi literatura 


9 idem, p. 161 
1 ibidem, p. 175 

română care predă într-o anume clasă măsoară, prin diferite 
modalități de evaluare, rezultatele obţinute de elevi prin studiul 
acestei discipline, apreciază aceste rezultate, folosindu-se de 
baremul de corectare întocmit şi formulează concluzii care îl vor 
ajuta să găsească soluția optimă de îmbunătăţire / ameliorare a 
rezultatelor. Se pot evalua competențele, abilităţile, cunoştinţele 
dobândite de elevi atât în cadrul orelor de limba şi literatura română 
(curriculum nucleu, dar şi curriculum extins în gimnaziu, trunchi 
comun, dar şi curriculum diferențiat, la nivelul inferior al liceului), cât 
şi în cadrul opţionalelor . 

Prin evaluarea externă la limba şi literatura română 
înțelegem, în primul rând, examenele naţionale — testarea naţională 
şi examenul de bacalaureat — ale căror subiecte şi bareme de 
corectare sunt elaborate de specialiştii Serviciului Naţional de 
Evaluare şi Examinare; totodată înțelegem şi evaluarea efectuată — 
în cadrul inspecțiilor — de către metodişti ai inspectoratului şcolar 
judeţean, inspectori şcolari de specialitate şi inspectori generali din 
M.Ed.C. — evaluarea externă se bazează pe trunchiul comun / 
curriculum nucleu. 

Test de autoevaluare 1 


1. Enumeră funcţiile evaluării. 


2. Precizează care este diferența dintre măsurare şi 
apreciere. 


3. Explică rolul evaluării finale, externe. 


Completează următoarele enunțuri: 
Pe parcursul secvențelor 3.1.1., 3.1.2. şi 3.1.3. m-am 
confruntat cu următoarele dificultăți: 


Îmi este încă neclar: 

3.2. Tipuri de itemi adecvaţi celor trei domenii ale disciplinei 


Ghidul elaborat de S.N.E.E., propune următoarea definiţie de 
lucru a itemului: 

Item = <întrebare>+<formatul acesteia>+<răspunsul aşteptat>!! 

În teoria şi practica evaluării sunt menţionate mai multe criterii 
de clasificare a itemilor, dar criteriul cel mai des utilizat este cel al 
gradului de obiectivitate a corectării. Conform acestui criteriu, itemii 
pot fi obiectivi, semiobiecitivi şi subiectivi. 

3.2.1. ltemii obiectivi — testează rezultate ale învăţării situate 
la nivelurile cognitive inferioare: cunoştinţe, priceperi, capacităţi de 
bază. Se caracterizează prin obiectivitate ridicată, prin urmărirea 
capacităţii elevului de a identifica, de a recunoaşte şi de a selecta 
răspunsul corect. Baremul de corectare şi notare se construieşte 
foarte uşor, punctajul se acordă sau nu, în funcţie de marcarea 
răspunsului corect. Fiecare item construit are un singur răspuns 
corect, elevul fiind pus în situaţia de a alege dintr-o listă de variante 
plauzibile. 

a. ltemul cu alegere duală este o sarcină de lucru care 
probează capacitatea celui examinat de a identifica valoarea de 
adevăr a unei afirmaţii, obiectivitatea ei sau raportul dintre cauză şi 
efect al celor două afirmaţii conţinute.!? 

În construirea itemului, trebuie să ţinem seama de 
următoarele aspecte: 

- indicaţiile să fie clar formulate — „Încercuieşte litera 
corespunzătoare răspunsului corect (A= adevărat, F= 
fals)”, „Bifează căsuţa corespunzătoare răspunsului 
potrivit (m corect , o incorect)”; 

- enunţul itemului să conţină explicaţii clare privind tipul 
de judecată pe care trebuie să o facă elevul — 
asocierea unui enunţ dat cu una dintre componentele 
următoarelor grupuri de alternative: adevărat/fals, 
da/nu, corect/incorect (greşit), acord/dezacord etc.; 

- evitarea  enunţurilor cu caracter general, cu 
ambiguităţi, a enunțurilor prea lungi sau complexe, 
precum şi a enunţurilor negative. 

Adrian Stoica!“ stabileşte avantajele şi limitele acestui item. 
Avantaje: 


- testează, într-un interval de timp redus, un volum 
mare de rezultate ale învăţării; 

- poate verifica una sau mai multe unităţi de conţinut; 

- se construieşte relativ uşor; 

- are fidelitate ridicată; 

- este uşor de cuantificat. 


“1 Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p. 17 

1? Notă. Definiţiile itemilor sunt preluate din Ghid de evaluare. Limba şi literatura română, Serviciul Naţional 
de Evaluare şi Examinare Bucureşti, Mihai Stan (coord. ), Ed.Aramis, 2001, pp. 18-66 

13 Adrian Stoica (coord.) — Ghid practic de evaluare a itemilor pentru examene — document de lucru. Unitatea 
Tranzitorie de Evaluare. Componenta Evaluare a Proiectului de Reformă, Bucureşti, 1996 

Limite: 

- răspunsurile pot fi „ghicite”; 

- identificarea de către elev a unui răspuns ca fiind 
neadevărat / incorect, nu implică neapărat 
cunoaşterea de către acesta a soluției adevărate; 

A. Stoica propune ca soluţii pentru eliminarea acestor 
inconveniente itemii de înlocuire a unui cuvânt-cheie sau itemii 
de modificare a variantei false — în cazul marcării enunțului fals, 
elevului i se cere să schimbe parţial enunţul, astfel încât acesta să 
devină adevărat. Rezolvarea unei astfel de sarcini de lucru implică 
mai mult elevul, el fiind pus în situaţia de a-şi demonstra capacitatea 
de a modifica (ceea ce e mai mult decât a identifica, a recunoaşte 
sau a selecta) un enunţ pentru a-l face adevărat. 


Exemple: 
s CLASA A V-A 
Citeşte cu atenţie afirmaţiile următoare. Încercuieşte litera corespunzătoare răspunsului 
corect (A = adevărat; F = fals): 
1. Substantivul este o parte de vorbire flexibilă. A/F 
2. Toate substantivele din seria următoare sunt de genul feminin: haine, vârste, sate, cifre, 
cabane, mormane. A I F 
3. În enunţul „Cartea Mariei este pe masă”, substantivul subliniat este la cazul dativ. 
4. Substantivul în cazul vocativ nu are funcţie sintactică. A / F 
5. În enunţul „Mihai este elev în clasa a cincea.”, substantivul subliniat are funcţia 
sintactică de nume predicativ. A / F 


% CLASA A IX-A 
Citeşte cu atenţie afirmaţiile următoare. Bifează căsuţa corespunzătoare răspunsului 
potrivit: 
1. a corect / a incorect Narațiunea şi descrierea sunt moduri de expunere. 
2. o corect / o incorect Metafora şi monologul sunt figuri de stil. 
3. o corect / o incorect Autorul şi naratorul sunt aceeaşi persoană în opera epică scrisă la 
persoana întâi. 


b. ltemul de tip pereche presupune, ca sarcină de lucru, 
recunoaşterea elementelor (cuvinte, propoziţii, fraze, numere, litere, 
diferite simboluri etc.) aflate într-o relație dată. 

Tehnica  perechilor este potrivită măsurării rezultatelor 
învăţării prin asociere, elevii fiind puşi, în orele de limba şi literatura 
română, în situaţia de a recunoaşte relaţii de tipul: 

o autori — opere; 
personaje — tipuri de personaje; 
curente literare — caracteristici; 
figuri de stil — exemple; 
termeni — definiții; 
perechi de sinonime / antonime etc. 

ltemii de tip pereche sunt dispuşi pe două coloane, elevii 
asociind premisele (cuvintele / termenii / enunţurile din prima 
coloană) cu răspunsurile (termeni / cuvinte / enunţuri potrivite din 
coloana a doua). În Ghidul de evaluare al S.N.E.E. se recomandă 


O 0 00 o 

să se prevadă mai multe răspunsuri decât premise, pentru că, în caz 
de paritate, rezolvarea poate fi sugerată. De asemenea, se atrage 
atenția asupra  omogenităţii materialului folosit,  aranjării 
răspunsurilor într-o ordine logică, precum şi asupra problemelor de 
redactare a acestor itemi — coloana din stânga să conţină cuvinte / 
enunțuri scurte, coloana din dreapta — elemente mai multe. 


Exemple: 


% CLASA A VI-A 
Citeşte cu atenţie cuvintele din cele două coloane. Uneşte cuvintele din coloana A cu 
antonimele lor din coloana B. 


A B 
posomorât apărare 
duşman trist 
acesta înapoi 
înainte puțină 
atac vesel 
numeroasă acela 

prieten 


s CLASA A X-A 
Scrie în spaţiul punctat din dreptul fiecărui autor din coloana A, litera corespunzătoare 
titlului operei literare studiate în clasa a X-a: 


A B 

lon Creangă Pădurea spânzuraților 

Mihail Sadoveanu lon 

Mihai Eminescu Moromeţii 

Liviu Rebreanu Dănilă Prepeleac 

Camil Petrescu Baltagul 

Marin Preda Făt-Frumos din Lacrimă 
Patul lui Procust 


c. ltemul cu alegere multiplă este o sarcină de lucru a cărei 
soluţie se va alege de către elev, dintr-o listă de răspunsuri 
alternative. 

În construirea itemilor cu alegere multiplă trebuie să ținem 
seama de următoarele aspecte: 

- respectarea, cu strictețe, a structurii: un enunț (premisa sau 
baza), o listă de alternative (răspunsuri sau opţiuni), din care elevul 
va alege răspunsul corect (cheia), celelalte răspunsuri fiind 
distractorii — fac parte din aceeaşi sferă de interes ca şi răspunsul 
corect, sunt plauzibili şi paraleli; 

- premisa trebuie să fie bine construită, respectând nivelul de 
vârstă şi capacităţile de învăţare ale elevilor; 

- se recomandă utilizarea a trei-cinci alternative — de obicei, 
de aceeaşi întindere / lungime, din care una singură să fie răspunsul 
corect; 

- se poate verifica o gamă largă de rezultate ale învăţării: de 

la cunoaşterea unor date şi principii până la interpretarea relaţiilor 
cauză-efect, de la aplicarea unor cunoştinţe până la interpretarea, 
argumentarea unor enunţuri, depăşind, astfel, nivelurile cognitive 
inferioare prin măsurarea unor rezultate ale învăţării de nivel 
superior. 

ltemii cu alegere multiplă sunt utilizaţi cu precădere în 
construirea testelor standardizate. 


Exemple: 


s CLASA A VII-A 
Încercuieşte litera corespunzătoare răspunsului corect. 
În fraza „De bună seamă că i s-a urcat la cap ceea ce a aflat despre sine.”, succesiunea 
propoziţiilor este: 
a. PP, CD, CD 
b. PP, SB, SB 
c. PP, SB, CD 


% CLASA A VIII-A 
Încercuieşte litera corespunzătoare răspunsului corect. 
Se dă textul „lar se citea în ochii lui o mare nelinişte”. 
1. Cuvântul „lui” este: 
a. pronume posesiv 
b. pronume personal 
c. articol nehotărât 
2. Adjectivul din text este: 
a. invariabil, la cazul nominativ 
b. variabil, la cazul acuzativ 
c. variabil, la cazul nominativ 
3. Verbul din text este: 
a. predicativ, personal, la diateza reflexivă 
b. predicativ, impersonal, la diateza activă 
c. predicativ, impersonal, la diateza reflexivă 
4. Cuvântul „iar” este: 
a. adverb de mod 
b. conjuncție copulativă 
c. conjuncție adversativă 


3.2.2. Itemii semiobiectivi — presupun răspunsuri mai 
elaborate, prin care pot fi testate variate capacități intelectuale. 

a. ltemii cu răspuns scurt presupun formularea unui 
răspuns (scurt) în totalitatea lui. 

ltemii cu răspuns scurt au următoarele caracteristici: 

- solicită rezultate ale învăţării, de obicei, de nivel superior, 
impunând coerenţă în realizarea răspunsului; 

- permit evaluarea priceperilor, deprinderilor, cunoştinţelor; 

- cerința este o întrebare al cărei răspuns nu trebuie să 
implice problematizarea, fiind foarte scurt; 

- răspunsul elevului este limitat, ca formă şi conţinut, de 
structura întrebării; 

- obişnuieşte elevii cu elaborarea unor răspunsuri concise. 

Exemple: 
* CLASA A VI-A 
După parcurgerea textului literar Mezul iernei de Vasile Alecsandri, putem formula 
întrebări de tipul: 
1. Care anotimp este descris în poezie? 
2. ldentifică două epitete din strofa |. 
3. Stabileşte rima versurilor. 


b. ltemii de completare presupun formularea unei părți 
componente a unei afirmaţii, astfel încât aceasta să capete sens şi 
valoare de adevăr. 

Ca şi itemii cu răspuns scurt, itemii de completare: 

- solicită rezultate ale învăţării, de obicei, de nivel superior, 
impunând coerenţă în realizarea răspunsului; 

- permit evaluarea priceperilor, deprinderilor, cunoştinţelor; 

- dar cerința este o afirmaţie incompletă. 

Se recomandă ca spaţiile punctate să fie în interiorul sau la 
sfârşitul enunţului, pentru ca în gândirea elevilor, pe măsură ce 
citesc afirmaţia, să se contureze varianta corectă de răspuns. 


Exemple: 
s CLASA A V-A 
Numeralul poate fi . Bta . Şİ. m doua 
În exemplul „Cinci e au i sosit | mai i devreme”, cinci i este numeral PRE e A şi are funcţia 


sintactică de ..................cc.. 


c. Întrebările structurate (cf. A. Stoica) sunt sarcini 
formate din mai multe subîntrebări, de tip obiectiv sau semiobiectiv, 
legate între ele printr-un element comun. Întrebările structurate se 
situează la graniţa dintre itemii cu răspuns scurt şi eseul cu răspuns 
liber. 

La baza elaborării întrebărilor structurate stă textul, urmat de 
sarcinile formulate sub forma subîntrebărilor, ele pot fi continuate de 
date suplimentare şi de alte subîntrebări. 

În elaborarea întrebărilor structurate trebuie să avem în 
vedere următoarele aspecte: 

- cerinţele de la început trebuie să fie mai simple, crescând 
dificultatea lor treptat; 

- fiecare întrebare va fi autoconţinută, nu depinde de 
răspunsul la întrebarea anterioară şi nu va influența răspunsul la 
întrebarea următoare; 

- concomitent cu elaborarea întrebărilor se întocmeşte şi 
baremul de corectare şi notare; 

- se recomandă acordarea aceluiaşi număr de puncte pentru 
fiecare item din care este alcătuit testul cu întrebări structurate. 

În Ghidul de evaluare elaborat de S.N.E.E. se fac precizări 
clare în legătură cu acordarea punctajului: 


14 A. Stoica (coord.) — Evaluarea curentă şi examenele, Bucureşti, Editura Prognosis, 2001, pp. 111-113 

„1. De exemplu, dacă itemul cere identificarea într-un text a 
unor cuvinte care să conţină patru diftongi diferiţi, punctajul se 
acordă: 4 puncte = 1+1+1+1; dacă itemul vizează selectarea a 
două cuvinte utilizate cu valoare expresivă (epitete, comparații etc.), 
punctajul se acordă: 4 puncte = 2+2. 

2. De exemplu, la itemii vizând interpretarea unor texte 
literare sau redactarea unor texte funcţionale, punctajul se poate 
acorda astfel: 4 puncte pentru răspuns corect şi complet, 
argumentat; 2 puncte pentru un răspuns relativ corect, dar cu o 
argumentare insuficientă; 1 punct pentru un răspuns aproximativ 
corect, lipsit de o argumentare. Este de la sine înțeles faptul că nu 
se poate acorda punctajul maxim dacă apar greşeli de ortografie." 


Exemple: 
% CLASA A IX-A 
Citeşte cu atenţie textul următor: 
„Şi dacă ramuri bat în geam 
Şi se cutremur plopii, 
E ca în minte să te am 
Şi-ncet să te apropii. 
Şi dacă stele bat în lac 
Adâncu-i luminându-l, 
E ca durerea mea s-o-mpac 
Înseninându-mi gândul. 
Şi dacă norii deşi se duc 
De iese-n luciu luna, 
E ca aminte să-mi aduc 
De tine-ntotdeauna.” (Mihai Eminescu — Şi dacă...) 
Redactează, pe baza textului de mai sus, răspunsuri pentru fiecare dintre următoarele 
cerinţe: 
1. Precizează tema poeziei. 
2. Indică patru elemente ale cadrului natural. 
3. Selectează, din text, două structuri conținând termeni din câmpul semantic al 
fanteziei / imaginaţiei. 
4. Transcrie două pronume sau adjective pronominale, mărci ale prezenţei vorbitorului 
în textul poetic / indici ai locutorului. 
5. Precizează ritmul, rima şi măsura versurilor. 
6. Stabileşte sentimentul de ansamblu pe care textul îl transmite cititorului. 


3.2.3. ltemii subiectivi — cunoscuți şi sub denumirea de itemi 
cu răspuns deschis, vizează nivelurile superioare cognitive, 
creativitatea şi originalitatea elevilor. ltemii subiectivi sunt relativ 
uşor de construit, însă elaborarea baremului de corectare şi notare 
necesită o foarte mare atenţie, deoarece se întâmpină dificultăți în 
obiectivitatea evaluării. 

a. Eseul cu răspuns restrâns conţine cerințe prin care se 
evaluează mai ales abilități, deprinderi, elemente de competenţă 
etc., vizând capacităţi de receptare a mesajului scris, dar şi de 
exprimare scrisă; se precizează numărul de cuvinte, de paragrafe 


1 Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p.41 

sau de rânduri din care se construieşte răspunsul. În grila de 
corectare şi de evaluare a acestui tip de eseu, este recomandabil să 
introducem repere vizând respectarea normelor de ortografie şi de 
punctuație, precum şi respectarea încadrării în numărul de cuvinte, 
de paragrafe sau de rânduri cerut. 


Exemple: 
% CLASA A IX-A 
Citeşte poezia Şi dacă... de Mihai Eminescu. 
1. Explică, în două enunţuri, semnificaţia structurii „E ca durerea mea s-o-mpac / 
Înseninându-mi gândul.” 
2. Comentează, în maximum 6 rânduri, efectul stilistic al reluării cuvintelor „şi dacă”. 


b. Eseul structurat sau semistructurat implică tot evaluarea 
capacităţii de exprimare scrisă, dar cu un grad ridicat de relevanţă. 
Cerinţa de bază constă în redactarea unei compoziţii cu cerințe 
prestabilite (specifice fiecărui tip de subiect) şi un reper general, 
vizând respectarea normelor de ortografie şi de punctuație. 

Prin redactarea eseului structurat sau semistructurat, elevul 
capătă deprinderea de a-şi „ordona” ideile, de a construi un fir logic 
al argumentării, valorificându-şi abilităţile analitice şi critice formate 
în orele de limba şi literatura română. 

Este utilizat în examenele naţionale, fie pentru argumentarea 
apartenenţei unor texte la diverse genuri şi/sau specii literare sau 
încadrarea lor în anumite curente literare, fie pentru caracterizarea 
unui personaj, pentru interpretarea unui fragment de text 
literar/nonliterar. 

Cerinţa de bază — „redactează o compunere / un eseu de 1-2 
/ 3-4 pagini” — este urmată de oferirea unor repere (4-5), a căror 
ordine nu este obligatorie în eseul redactat, dar este absolut 
necesară integrarea fiecăruia în lucrarea realizată. 

În vederea bunei pregătiri a elevilor pentru susţinerea 
examenelor naţionale, vă recomandăm utilizarea acestui tip de eseu 
în realizarea unor teme pentru acasă sau a lucrărilor scrise 
semestriale, în clasele a Vil-a şi a VIIl-a, precum şi în cele două 
clase ale nivelului inferior al liceului (în recomandarea noastră am 
ținut seama de tipul de clase existente la nivelul învățământului 
rural). 


Exemple: 
% CLASA A VIII-A 
Alege o nuvelă studiată de tine la şcoală. Redactează, în 1-2 pagini rezumatul 

acesteia. În redactarea compunerii, vei avea în vedere: 

e stabilirea secvențţelor narative, pe baza ideilor principale; 

e precizarea personajelor implicate în acţiune; 

e respectarea succesiunii întâmplărilor la care participă personajele; 

e respectarea convențiilor specifice rezumatului. 
Notă. Respectarea, în lucrare, a ordinii cerințelor de mai sus nu este obligatorie. Vei primi 
16 puncte pentru conţinut (câte 4 puncte pentru fiecare cerință rezolvată) şi 18 puncte 
pentru redactare (unitatea compoziției — 3 p.; coerenţa textului — 3 p.; registrul de 


comunicare, stilul şi limbajul adecvate conţinutului compunerii — 3 p.; ortografia — 4 p.; 

punctuaţia — 3 p.; aşezarea corectă a textului în pagină, lizibilitatea — 2 p.). În vederea 
acordării punctajului pentru redactare, compunerea trebuie să aibă cel puţin o 
pagină. 


C. Eseul liber / nestructurat este un tip de eseu care se 
adresează elitelor, pentru că presupune din partea elevilor 
stăpânirea şi valorificarea adecvată a aparatului critic şi capacitatea 
de a elabora un discurs argumentativ / demonstrativ cu înalt grad de 
persuasiune — se specifică în Ghidul de evaluare elaborat de 
S.N.E.E. 

Specificul acestui tip de eseu constă în faptul că elevul 
primeşte foarte puţine indicaţii, în schimb îi sunt solicitate mai multe 
operaţii de gândire, scrierea va fi imaginativă, creativă. Construirea 
baremului de corectare şi de notare este foarte dificilă, iar, de multe 
ori, în timpul citirii unui astfel de eseu, putem aluneca foarte uşor pe 
panta subiectivităţii, a interpretării afirmațiilor elevului. 


Exemple: 

se CLASA A X-A 
Dacă în cadrul orelor de limbă şi literatură română s-a studiat romanul lui Liviu Rebreanu Pădurea 
spânzuraţilor, le putem propune elevilor redactarea următorului eseu liber, al cărui enunţ, precum şi baremul 
de corectare şi notare au fost preluate din Ghidul de evaluare'S: 


Analizează particularităţile analizei psihologice în romanul Pădurea spânzuraților de Liviu 
Rebreanu. 


Barem de corectare şi notare 
1. Contextul în care se adoptă procedeul analizei psihologice — coordonatele analizei psihologice, în 
contextul influențelor culturale ale momentului; cel puţin două repere, de tipul: reinterpreiarea analizei 
psihologice practicată de scriitorii ruşi ai secolului al XIX-lea, influențe ale curentelor filosofice ale 
momentului, întemeierea psihanalizei, curente culturale / literare specifice epocii etc. (5p.+5p.) 
10 puncte 

2. Principalele repere ale tipului de intelectual (cel puţin patru); referire la mărturisirile autorului despre 
geneza romanului / personajului, despre relaţia realitate — ficţiune şi formularea principalelor caracteristici ale 
personajului, aşa cum reies ele din roman: predispoziţie spre martiriu, sensibilizare excesivă prin educație şi 
cultură, imaturitate, personaj cervantesc, propensiune spre victimizare etc. (5p.+5p.+ 5p.+5p.) 

20 de puncte 
3. Tehnica realizării personajului principal — patru elemente, de tipul: enunțarea mijloacelor de realizare a 
tipului de portret; caracterizare comportamentală în trei secţiuni / trepte, elemente romantice şi realiste în 
portretizare, observarea fluxului gândirii / „notația organică”, folosirea laitmotivelor, a imaginilor cu valoare de 
simbol etc. (5p.+5p.+ 5p.+5p.) 

20 de puncte 
4. Alterarea modelului dostoievskian — compararea elementelor de asemănare şi diferenţiere: metoda de 
investigare este analiza psihologică; analiza sentimentelor / stărilor este mijloc de cunoaştere nu scop în 
sine etc. (5p.+5p.) 10 puncte 
5. Utilizarea argumentelor științifice, de tipul: construirea unui model de comportament uman prin analiza 
fluctuaţiilor de conştiinţă, proiecția conflictului dintre individ şi societate la scară transcendent existenţială, 
fixarea dilemei naţional-universal într-un cadru analitic modern etc. (2p.+2p.+ 2p.+2p.+2p.) 


10 puncte 
6. Susținerea afirmațiilor prin exemple (referire la două scene semnificative: execuţia sublocotenentului 
Svoboda şi propria execuţie, din finalul romanului etc.) 10 puncte 
7. Elemente de originalitate în abordarea temei — două idei / conexiuni inedite (5p.+5p.) 10 puncte 
8. Claritatea prezentării (logica expozeului, pertinența argumentării, proprietatea folosirii termenilor, 
dexteritate în aparatul critic etc.) 10 puncte 


tê Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p. 65 

V Studiu individual 


Sarcina de lucru: Pornind de la exemplele de mai jos, stabileşte corectitudinea/ 
incorectitudinea tipurilor de itemi întâlniți; în cazul incorectitudinii, reformulează itemul. 


ITEMI OBIECTIVI 
a. ltemi cu alegere duală 
1. Alege titlul operei căreia îi aparţin personajele: 
Nică: - Bubico 

- Amintiri din copilărie 
lonel: - Legende istorice 

- Vizită 
Zahei: - Făt-Frumos-din-Lacrimă 

- Amintiri din copilărie 


b. ltemi de tip pereche 

1. Asociază numeralele la substantivele potrivite: 
douăsprezece copii 
doisprezece ore 


2. Completează spaţiile libere cu adjectivele potrivite din coloana din stânga, făcând 
acordul cu substantivul: 


Zglobiu Câţiva nori ........... erau pe cerul primăvăratic. O 
hazliu dată cu primele raze de soare, .............. copii încep 
cenuşiu aeaa LOT jocuri. Veselia ............. vârstei îi face să 
grijuliu uite de sfaturile ................... ale părinţilor. 

propriu 


c. ltemi cu alegere multiplă 

1. Nică din Amintiri din copilărie este: 
personaj principal 

personaj secundar 

personaj episodic 

personaj fantastic 

personaj central 

2. Stabileşte răspunsul corect: 

a. Copacul în care a găsit Nică pupăza era: 

- stejar 

- fag 

- tei 

b. Stânca ce a dărâmat casa lrinucăi s-a oprit în: 
- Bistriţa 

- Ozana 

- Borca 


ITEMI SEMIOBIECTIVI 

a. ltemi cu răspuns scurt 

1. Despre ce anotimp este vorba în poezie? (larna pe uliţă de George Coşbuc) 
2. Cine face larmă şi de ce? 


b. ltemi de completare 

1. Scrie, în locul cuvintelor subliniate, cuvinte folosite în poezie: 
Stupul este acoperit de zăpadă. 
larna a căzut ca o țesătură albă. 
Țesătura are chenar albastru strălucitor. 


2. Completează spaţiile punctate, formând propoziţii: 


Gelu nacen Ea aie tat e ee MAT 

În fata........... s-au adunat... ... a ze ec 
eea COpacilor sunt e atei asa 
E EE (CO 1 E EEEE EFE 

3. Alcătuieşte propoziții dezvoltate, punând în locul spaţiilor punctate cuvintele potrivite: 


Apa ..........ce ceea... a iZVorului cade printre stânci. 
Zăpada ...................... a acoperit crângul. 

Elevii ....................... Primesc note .......... 

Stele .................. apar pe bolta ................ 


c. Întrebări structurate 

Citeşte cu atenţie poezia Stupul lor de Tudor Arghezi şi răspunde la următoarele întrebări: 
Cine trăieşte în stup? 

Ce fel de broboadă înveleşte stupul? 

Cine păzeşte stupul de pe vâlcea? 

Ce fac albinele în timpul iernii? Dar în celelalte anotimpuri? 

Ce puteţi spune despre viaţa albinelor? 


ITEMI SUBIECTIVI 
a. Eseul cu răspuns restrâns 
1. Cum trebuie să se poarte copiii pentru a merita darurile lui Moş Crăciun? 


2. De ce ne mândrim cu strămoşii noştri? 
3. Alcătuieşte textul unei invitaţii adresate primarului localității unde domiciliezi, de a 


participa la sărbătorirea a douăzeci şi cinci de ani de la construirea noului local al şcolii 
voastre. 


b. ltemi de tip eseu structurat/semistructurat 

1. Alcătuieşte o scurtă compunere, continuând începutul dat. Găseşte titlul potrivit. 

„Poarta de aur a anotimpurilor s-a deschis făcând loc Primăverii. Pământul se trezeşte la 
atingerea paşilor ei sfioşi. O însoţeşte soarele ce încălzeşte cu putere pământul.............. 
Folosiţi expresiile: 

„primăvara aduce veselie şi frumusețe” 

„iarba a prins colţ fraged şi nou” 

„livezile s-au pavoazat în alb” 

„păsările s-au reîntors în adevărata lor ţară”. 

2. Comentaţi următoarea observaţie referitoare la natura descrisă în opera lui Mihail 
Sadoveanu: „Natura are un suflet care vibrează ascuns.” 


c. ltemi de tip eseu liber/nestructurat 
1. Găseşte un final povestirii, închipuindu-ţi că elevul vinovat nu şi-ar fi cerut iertare. 
(Invățătorul nostru de Edmondo de Amicis) 


2. Cum ţi se pare în general lumea basmului? 


Notă. Enunţurile au fost preluate din diferite manuale alternative şi încadrate forțat într-un 
anumit tip de item, cu intenţia de a-ţi putea clarifica şi sistematiza informaţiile despre itemi. 

3.3. Metode tradiţionale şi metode alternative de evaluare care se pot 
aplica la disciplina limba şi literatura română 


3.3.1. Metode tradiționale de evaluare 


Printre metodele tradiționale de evaluare se numără probele 
orale, scrise şi practice; la disciplina limba şi literatura română 
folosim, cu precădere, probele orale şi cele scrise. 


3.3.1.1. Proba / Evaluarea orală 


Prin specificul său, limba şi literatura română vizează şi 
formarea competenţei de comunicare verbală a elevului, de aceea 
evaluarea (proba) orală este o metodă frecvent utilizată. 

Ca orice metodă, întruneşte numeroase avantaje, dar şi 
anumite limite: 


Avantaje Limite 
- un mijloc util de verificare a - este consumatoare de timp, 
competențelor de comunicare elevii fiind evaluațţi individual; 
orală a elevilor; 


- oferă o conexiune inversă - fidelitatea şi validitatea sunt 
imediată, asigurând reduse — evaluatorul nu are 
posibilitatea clarificării şi posibilitatea de a „revedea” 
corectării eventualelor greşeli; răspunsul, iar răspunsul nu 


poate oferi o imagine completă 
a obiectivelor sau 
competenţelor parcurse; 


- evaluatorului i se oferă - gradul diferit de dificultate al 
posibilitatea de a trata întrebărilor nu permite 
diferențiat elevii, adecvând compararea performanțelor 


gradul de dificultate, precum şi | elevilor, prin urmare, o evaluare 
ritmul întrebărilor / solicitărilor la | obiectivă; 

nivelul / capacităţile de 
înțelegere ale elevilor; 


- elevul îşi poate manifesta - elevul timid sau cel care are 
originalitatea, capacitatea de nevoie de o perioadă mai 
argumentare, de convingere a | îndelungată de timp pentru 
auditoriului, însoţind elaborarea răspunsului nu 
comunicarea verbală cu forme | agreează această formă de 
ale comunicării nonverbale şi evaluare. 

paraverbale. 


Pornind de la aceste considerente, putem stabili câteva 
cerințe de care trebuie să ţinem seama în elaborarea şi 
desfăşurarea evaluărilor orale ale elevilor: 

v identificarea şi stabilirea prealabilă a obiectivelor evaluării, a 
tipului de evaluare promovat, a numărului elevilor evaluaţi, a 
timpului disponibil, a resurselor materiale alocate, a tipului de 
informaţie pe care profesorul doreşte să o obţină prin 

răspunsurile elevilor, a naturii şi specificului disciplinei!”; 

v selectarea obiectivelor evaluării în funcţie de situaţia concretă 
ce urmează a fi evaluată, în funcţie de nivelul şi de specificul 
clasei; 

v folosirea unor forme variate — evaluare frontală, în grup, 
individuală; 

Y elaborarea unor grile de evaluare (stabilirea unor descriptori 
de performanță) pentru eliminarea  subiectivităţii notării 
elevilor. 

Evaluarea orală se poate realiza folosind diferite tehnici şi 
procedee!€, printre care putem aminti: 

e conversaţia de verificare — un grupaj de întrebări şi 
răspunsuri, în care profesorul evaluator coordonează 
activitatea prin structurarea întrebărilor şi dirijarea elevului; 

e interviul — o discuţie relativ liberă, în care profesorul poate 
alterna rolul emiţătorului şi al receptorului, oferindu-i 
elevului posibilitatea de a decide, la un moment dat, 
traseul discuţiei; 

e verificarea orală realizată pe baza unui suport vizual — 
este folosită mai ales în clasele mai mici, elevul fiind pus în 
situaţia de a explica, de a descrie, de a comenta imaginile 
(schemele) intuite; se recomandă utilizarea acestei tehnici 
pentru a-i ajuta pe elevii mai timizi să se exprime oral sau 
pentru a scurta elaborarea răspunsului de către elevii cu 
un timp de gândire mai lent; 

e redarea (repovestirea) unui conţinut, a unui ansamblu de 
informaţii, evenimente, fapte, situaţii etc. prezentate oral, în 
scris, înregistrate audio sau video — se utilizează tot în 
clasele mai mici, oferă posibilitatea unor abordări şi 
interpretări diferite, în funcţie de particularităţile de vârstă şi 
psihopedagogice ale elevilor; 

e completarea dialogurilor lacunare -— constă în 
prezentarea unui dialog în care au lipsit replicile unuia 
dintre interlocutori; presupune un timp de pregătire a 
răspunsului: elevul citeşte dialogul incomplet, caută replica 
cea mai potrivită, apoi se poate prezenta răspunsul în fața 
clasei (în perechi sau chiar individual). 

Vă recomandăm să pregătiți evaluarea orală printr-o discuție 
introductivă, prin care să se stabilească un climat de încredere şi de 
colaborare, de deschidere a elevilor, de stimulare şi motivare a 
acestora pentru activitatea care va urma. 

Evaluarea orală este folosită în cadrul orelor de limbă şi 
literatură română, putând constitui un moment distinctiv al celor trei 
tipuri de evaluare -— iniţială, continuă, finală; prin folosirea ei 
pregătim elevii inclusiv pentru susținerea examenului naţional de 
bacalaureat. 

Capacităţile, deprinderile, abilitățile şi elementele de 
competență de care trebuie să dea dovadă un absolvent de liceu 


1 Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p. 91 
15 cf. Ilon T. Radu — Evaluarea în procesul didactic, Bucureşti, Editura Didactică şi Pedagogică, 2000, pp. 

sunt enumerate în Ghidul de evaluare a S.N.E.E., precum şi în 
ghidurile de bacalaureat, elaborate de aceeaşi instituţie: 

v abilitatea de a citi cu acuratețe, fluent şi făcând dovada 
înțelegerii celor citite; 

v deprinderea de a formula şi exprima oral, succint şi 
clar, răspunsul solicitat de cerințele cuprinse în biletul 
de examen; 

y abilitatea de a utiliza, în comunicarea orală, un 
vocabular divers, şi sugestiv al limbii literare, potrivit 
vârstei şi adecvat contextului comunicaţional şi 
educaţional; 

Y deprinderea de a-şi adapta expunerea orală (limbajul, 
exprimarea, prezentarea etc.) la cerinţele formulate în 
biletul de examen; 

v competenţa comunicaţională activată de susținerea şi 
argumentarea ideilor (citite, auzite sau a propriilor 
idei). 

În unitatea de învăţare 3 din volumul întâi al cursului de 
Didactica limbii şi literaturii române ai întâlnit exemple de evaluare a 
comunicării orale, precum şi diferite grile de evaluare, în continuare 
îţi vom prezenta posibile subiecte pentru evaluări orale prin care poți 
forma capacitățile, deprinderile, abilităţile şi elementele de 
competenţă ale viitorului absolvent de liceu: 


= Citeşte textul x. Povesteşte oral conţinutul acestuia, respectând succesiunea logică a 
evenimentelor. 
= Ascultă emisiunea x. Prezintă oral tema emisiunii şi principalele probleme abordate. 
= Descoperă în secvenţa proiectată (secvenţă de film artistic, documentar etc., n.ns.) 
motivul central. Realizează o prezentare a motivului într-o scurtă expunere (5-6 
enunţuri). 
= Citeşte textul următor: 
„În martie 1972, redacţia revistei „Argeş” mi-a propus să-i iau un interviu scriitorului 
Marin Preda. l-am amintit interlocutorului meu că interviurile pe care le semnasem până 
atunci fuseseră aproape fără excepţie textele unor discuţii cu scriitori din aceeaşi generaţie 
cu mine. l-am spus de asemenea că am, faţă de Marin Preda, o dragoste îndepărtată, de 
cititor adolescent pentru autorul «său» şi că acest sentiment poate să exercite asupra mea 
un efect paralizant, transpunându-mă fie într-o iritantă stare de umilinţă, fie într-una de 
închidere ursuză în sine. lar amândouă aceste stări sunt neprielnice unei adevărate 
comunicări. «Dar dialogul între scriitori nu e, în mod obligatoriu, comunicare», a observat 
interlocutorul meu. Aceasta era, de fapt, şi convingerea mea ascunsă. Un bun interviu e, 
într-un sens, o dovadă a neputinței de a comunica. Chiar dacă nu e tabloul unei înfruntări 
violente de spirite (şi uneori este!), el se bizuie pe existenţa unei tensiuni care îi leagă şi în 
acelaşi timp îi desparte net pe convorbitori. Nu e nimeni gata să spună de bunăvoie lucruri 
esenţiale despre el şi despre ceilalţi. De ce să-ţi împărtăşească secretele lui, ție, un străin? 
Trebuie, deci, neapărat, să-l aduci într-o stare prielnică mărturisirilor.” (Florin Mugur, 
Convorbiri cu Marin Preda) 
1. Fragmentul face parte din Argument. Precizează şi motivează din ce parte a 
Argumentului a fost extras. 
2. Stabileşte stilul funcţional în care a fost redactat textul citat şi prezintă trei 
caracteristici ale acestuia. 


2 cf. Mihai Stan (coord.), Serviciul Naţional de Evaluare şi Examinare — Ghid de evaluare. Limba şi literatura 
română, Bucureşti, Ed.Aramis, 2001, p. 93 

3. Menţionează două motive pentru care ai dori să citeşti / nu ai dori să citeşti 


întreaga carte. 
sau: 


1. Fragmentul face parte din articolul introductiv, intitulat Argument. Stabileşte două 
motive pentru care consideri că a fost necesară redactarea lui. 

2. ldentifică, în textul citat, două caracteristici ale interviului. 

3. Imaginează un schimb posibil de 6-8 replici între Florin Mugur, intervievatorul şi 
Marin Preda, intervievatul. În construirea replicilor ţine seama de specificul comunicării 


orale dialogate. 

În construirea grilelor de evaluare a răspunsurilor orale poți 
ține seama de recomandările specialiştilor de la Serviciul Naţional 
de Evaluare şi Examinare, care, în fiecare an, construiesc pentru 
subiectele probelor orale bareme de corectare, având la bază trei 
criterii de apreciere: 

v cunoştinţe (adecvarea la subiect; organizarea ideilor, 
corectitudinea răspunsului); 

Y utilizarea limbajului (corectitudine, expresivitate); 

v competenţe de analiză şi de interpretare personală). 

Aceste criterii pot fi detaliate, fie urmând recomandările 
amintite mai sus, fie construind detalieri care ţin seama de 
obiectivele de evaluare urmărite şi de specificul clasei cu care 
lucrezi. 


3.3.1.2. Proba scrisă 


Ca şi proba orală, proba scrisă poate fi folosită în toate 
tipurile de evaluare şi la toate nivelurile de şcolaritate. Astfel, putem 
elabora probe scrise pentru evaluările curente (extemporalele), 
pentru evaluările de la sfârşitul unităţilor de învăţare (evaluările 
periodice) sau pentru evaluările semestriale (tezele). 

Marea majoritate a specialiştilor consideră că proba scrisă 
are o valoare formativă mai mare decât celelalte modalităţi de 
evaluare, ceea ce, însă, nu ne îndreptățește să o considerăm unica 
formă de evaluare: 


Avantaje Dezavantaje 
- elevii au şanse egale, ei - eventualele erori ale elevilor 
trebuie să rezolve acelaşi nu pot fi corectate imediat; 


subiect, iar profesorul are 
posibilitatea de a compara 
rezultatele obținute; 

- sunt evaluate capacități, - conexiunea inversă nu se 
deprinderi şi abilităţi pe care produce imediat; 
evaluarea orală nu le poate 
pune totdeauna în evidenţă; 
- răspunsul poate fi reevaluat - nu pot fi dirijaţi elevii în 
(probele scrise se păstrează un | elaborarea răspunsurilor. 
timp dat); 

- comparativ cu probele orale, 
sunt evaluaţi mai mulţi elevi 

într-un timp relativ mai scurt (în 
1-2 ore o clasă întreagă); 

- este o metodă agreată de 
elevii timizi şi de cei care 
necesită o perioadă mai mare 
de timp pentru elaborarea 
răspunsului. 


Elaborarea unei probe scrise necesită o foarte mare atenţie 
din partea profesorului. i-am oferit, în cele două volume ale 
cursului nostru, diferite sugestii de probe scrise (vezi unitatea de 
învățare 4 din volumul I, unităţile de învăţare 1 şi 2 din volumul al 
doilea de Didactica limbii şi literaturii române), iar în această unitate 
de învăţare ţi-am prezentat sugestii pentru elaborarea itemilor de 
evaluare, elemente constitutive ale probelor scrise. 

Îţi recomandăm să îi obişnuieşti treptat pe elevi cu 
modalitățile de evaluare folosite la examenele naţionale, prin 
elaborarea unor probe de evaluare curentă, periodică (la sfârşitul 
unei unități de învățare) sau semestrială (lucrarea scrisă 
semestrială) în care să incluzi tipuri de itemi, formulări de sarcini 
care ar putea constitui subiecte posibile de examen. De asemenea, 
în clasa a VIil-a cerinţele lucrării scrise semestriale ar putea să fie 
constituite din elemente asemănătoare cu cerinţele de la testarea 
naţională. 

Dacă timpul ne permite, putem să le oferim elevilor 
posibilitatea unei simulări, redactând răspunsurile în două ore sau 
putem să organizăm simularea în două etape — într-o oră să se 
rezolve partea | — cerinţele legate de înțelegerea textului şi de limba 


română şi partea a ll-a — redactarea textului cu destinaţie 
funcțională, iar în a doua oră — partea a Ill-a — elaborarea eseului 
structurat: 


PRIMA ORĂ 
Partea | (46 de puncte) 
Citeşte cu atenție textul de mai jos. 


„Colinde, colinde! Se bucur copiii, 

E vremea colindelor, Copiii şi fetele, 
Căci gheaţa se-ntinde De dragul Mariei 
Asemeni oglinzilor. Îşi piaptănă pletele, 
Şi tremură brazii De dragul Mariei 
Mişcând rămurelele, Ş-a Mântuitorului 
Căci noaptea de azi-i Luceşte pe ceruri 
Când scânteie stelele. O stea călătorului.” 


(Mihai Eminescu — Colinde, colinde) 
Răspunde la fiecare dintre cerinţele: 
A. Înțelegerea textului: 
1. Transcrie, din text, câte două cuvinte care prezintă elemente ale naturii terestre, 


respectiv elemente cosmice. 2 puncte 
2. Explică, într-un enunţ, semnificaţia versurilor „Colinde, colinde! / E vremea 
colindelor”. 2 puncte 
3. Identifică, în text, o comparaţie şi comenteaz-o /explic-o. 2 puncte 
4. indică modul de expunere folosit în prima strofă a poeziei. 2 puncte 

5. Precizează ce atmosferă se degajă din text şi indică elementele care contribuie la 
crearea acesteia. 2 puncte 


B. Limba română: 


6. Transcrie din text patru cuvinte care conţin diftongi. 4 puncte 
7. Desparte în silabe cuvintele: „asemeni”; „oglinzilor”; „noaptea”; „Mântuitorului”. 
4 puncte 
8. Formează familia lexicală a cuvântului „noaptea” (patru derivate). 4 puncte 
9. Transcrie din text două substantive în cazul genitiv şi două substantive în cazul 
dativ. 4 puncte 
10. Transcrie verbele aflate la moduri personale, din prima strofă a poeziei, folosind 
modul indicativ, timpul imperfect. 4 puncte 
11. Stabileşte funcţia sintactică a cuvintelor din ultimele două versuri ale poeziei. 
4 puncte 
12. Descoperă în text două complemente directe exprimate prin substantive comune. 
4 puncte 
13. Transcrie propoziția subordonată din primele patru versuri şi stabileşte felul 
acesteia. 4 puncte 
14. Stabileşte felul propoziţiilor din ultima strofă a poeziei. 4 puncte 


PARTEA A II-A (10 puncte) 

Te numeşti lonel/lonela Matei, locuieşti la Alba-lulia. Doreşti să organizezi o 
petrecere cu ocazia zilei tale de naştere (18 aprilie), la care să-ţi inviţi colegii de clasă la 
cofetăria „Boema” din localitate (la ora 17,00). Redactează, pe o pagină distinctă, o 
invitaţie adresată colegilor. Vei avea în vedere: 

e respectarea convențiilor acestui tip de compunere 4 puncte 

e expunerea clară şi concisă a conţinutului invitaţiei 4 puncte 

e respectarea normelor de ortografie, de punctuație şi de exprimare corectă 2 puncte 
Atenţie! Nu folosi alte nume şi date, decât cele indicate în cerință! Data redactării 
invitaţiei este 12.03.2006. 


% A DOUA ORĂ 
PARTEA A III-A (34 de puncte) 
Redactează o compunere de 1-2 pagini, în care să prezinţi personajul principal 
dintr-o comedie studiată de tine la şcoală. În redactarea compunerii, vei avea în vedere: 
e evidențierea, cu exemple, a patru mijloace / procedee de portretizare existente în 
text; 
e precizarea a patru trăsături ale personajului; 
ilustrarea acestor trăsături prin referire la întâmplări semnificative; 
e prezentarea relațiilor dintre personajul principal şi alte două personaje ale 
comediei. 
Notă. Respectarea, în lucrare, a ordinii cerințelor de mai sus nu este obligatorie. Vei primi 
16 puncte pentru conţinut (câte 4 puncte pentru fiecare cerință rezolvată) şi 18 puncte 
pentru redactare (unitatea compoziției — 3 p.; coerenţa textului — 3 p.; registrul de 
comunicare, stilul şi limbajul adecvate conţinutului compunerii — 3 p.; ortografia — 4 p.; 
punctuaţia — 3 p.; aşezarea corectă a textului în pagină, lizibilitatea — 2 p.). În vederea 
acordării punctajului pentru redactare, compunerea trebuie să aibă cel puţin o 
pagină. 

3.3.2. Metode alternative de evaluare 

În procesul evaluării, utilizarea metodelor tradiţionale este 
foarte importantă, îndeosebi în evaluarea realizării obiectivelor 
performative cognitive. Totuşi, obiectivele performative afective, 
care contribuie decisiv la formarea personalității elevului, sunt mai 
puţin măsurabile cu aceste metode, de aceea se impune 
cunoaşterea şi folosirea metodelor alternative. O multitudine de 
comportamente hotărâtoare în formarea elevului nu pot fi măsurate 
cu metodele clasice, prin urmare Serviciul Naţional de Examinare şi 
Evaluare a propus următoarele metode alternative de evaluare: 

e observarea sistematică a comportamentului elevilor; 

investigația; 
proiectul; 
portofoliul; 
autoevaluarea. 


3.3.2.1. Observarea sistematică a comportamentului 
elevilor — se utilizează atât în evaluarea procesului (a modului de 
executare a sarcinii primite), cât şi a produsului realizat de elevi 
(proiectul, povestirea, compunerea etc.). Observarea 
comportamentului elevilor este realizată în cadrul orelor, furnizând 
numeroase informaţii utile, greu de obținut pe alte căi. Urmărind 
elevul în activitatea lui cotidiană, modul în care răspunde cerinţelor 
impuse de actul educaţional, participarea lui afectivă la activităţile pe 
grupe sau frontale, profesorul îşi poate construi o imagine despre 
fiecare elev al său, imagine ce poate fi consemnată în trei modalități: 

- prin fişa de evaluare pe care o întocmeşte mai ales în 
cazul elevilor cu rezultate mai puţin bune la limba 
română. Prin această fişă, profesorul urmăreşte 
înregistrarea datelor factuale despre evenimentele cele 
mai importante la care a fost observat elevul, observarea 
se limitează doar la câteva comportamente (participarea 
la activităţi, prezentarea părerilor personale, manifestarea 
disponibilităţii de a învăţa etc.). Fişa este utilizată în cazul 
elevilor care au nevoie de sprijin în învăţarea limbii 
române, fiind de un real folos şi profesorului, în vederea 
schimbării sau îmbunătățirii strategiei predării-învăţării- 
evaluării limbii române; 

- prin scara de clasificare, indicând gradul în care o 
anumită caracteristică este prezentă, frecvența cu care 
apare un comportament. Specialiştii în evaluare propun 
utilizarea scării lui Likert, în care comportamentele 
elevilor sunt clasificate într-un număr de categorii: 


De exemplu, profesorul poate urmări prin scara de clasificare gradul de participare a 
elevului la orele de limba română, întocmind un set de întrebări pe care îl va aplica unei 


clase întregi : 


- În ce măsură elevul a participat la discuţii? 


niciodată 


- Înce 


niciodată 


- Înce 


niciodată 


rar 


ocazional frecvent întotdeauna 


măsură comentariile au fost în legătură cu tema propusă? 


rar 


ocazional frecvent întotdeauna 


măsură au demonstrat comentariile făcute originalitatea gândirii elevului? 


rar 


ocazional frecvent întotdeauna 

- prin fişa de control/verificare, înregistrând doar faptul 
că o caracteristică sau o acțiune este prezentă în 
comportamentul elevului. 


Propunem o listă de control întocmită pentru urmărirea atitudinii elevului față de sarcina 
de lucru : 


ELEVI ze e Ana eee e 9 datul 

- A urmat instrucțiunile Da Nu 

- A solicitat ajutor când a avut nevoie Da Nu 

- A cooperat cu membrii echipei Da Nu 

- A utilizat materialul bibliografic Da Nu 

- A împărţit materialul cu ceilalți Da Nu 

- A rezolvat sarcina primită Da Nu 
- A introdus elemente de noutate în rezolvare Da Nu 
- A realizat un material îngrijit, estetic Da Nu 
- A dat dovadă de acuratețe ştiinţifică Da Nu 


3.3.2.2. Investigația poate fi individuală sau de grup, ea 
începe, se desfăşoară şi se încheie în clasă. Elevul primeşte o 
sarcină prin instrucţiuni precise, ce consemnează fiecare moment al 
cercetării, el trebuie să înțeleagă şi să rezolve sarcina, oferind 
dovada utilizării unei palete largi de cunoştinţe şi capacități: 
cooperare, flexibilitate, creativitate, iniţiativă etc. 

Metoda este utilă în cadrul orelor de receptare a textelor 
literare, lirice şi epice, obişnuindu-i pe elevi cu primii paşi ai analizei 
textului liric sau epic. 


Prin aplicarea investigaţiei, elevul de clasa a V-a poate aborda analiza unui text epic, 
de exemplu, basmul: 

- Citeşte textul următor. 

- Notează formula de început şi de încheiere a basmului. 

- Stabileşte ideile principale ale basmului. 

- Prezintă personajele basmului, evidențiind câte o trăsătură relevantă. 

- Găseşte o altă modalitate de comunicare, în afara cuvântului, prin care să ilustrezi o 
idee principală a basmului. 

- Povesteşte basmul, folosindu-te de gesturile, mimica şi intonaţia corespunzătoare. 


3.3.2.3. Proiectul este o metodă interactivă care îi solicită pe 
elevi în a realiza cercetări, activităţi pe grupe, interesându-se de 
ceea ce se petrece în şcoală şi în afara ei. Proiectul poate fi realizat 
individual sau în grup, este o metodă a cărei efectuare începe în 
clasă, este continuată acasă şi finalizată tot în clasă. Realizarea 
unui proiect impune clarificarea încă de la început a modalităţii de 
desfăşurare şi evaluare a proiectului; profesorul stabileşte în 
colaborare cu elevii: 
- Tema proiectului 
- Planificarea activităţii, adică: 
y stabilirea obiectivelor proiectului, 
Y formarea grupelor de lucru, 
Y repartizarea sarcinilor în cadrul 

grupei. 

- Politica resurselor materiale necesare: se va 
oferi material bibliografic ori sarcina elevului va consta şi 
în căutarea surselor bibliografice necesare realizării 
proiectului? 

- Data finalizării proiectului — se recomandă un 
timp mai îndelungat de realizare, pentru ca să i se ofere 
elevului posibilitatea parcurgerii bibliografiei, fişării 
materialului şi parcurgerii fişelor în vederea întocmirii 
lucrării propriu-zise. 

- Rolul profesorului în realizarea proiectului: 

v tutore — urmăreşte şi coordonează 
pas cu pas realizarea proiectului, 

Y evaluator continuu — apreciază 
munca desfăşurată de fiecare membru al 
echipei, în activităţile intermediare impuse, 

Y evaluator la sfârşitul proiectului — 
evaluează doar procesul sau produsul sau 
pe amândouă. 

- Rezultatul evaluării — procesul, produsul sau 
amândouă 

- Formatul prezentării raportului 

- Stabilirea standardelor pentru realizare şi 
evaluarea proiectului. 

Cercetarea propriu-zisă şi realizarea materialelor se face 
acasă, adică în afara orelor de curs. Dacă elevii realizează 
cercetarea în grupe de lucru, sarcinile pot fi împărţite în felul 
următor: 

- secretar — consemnează ideile emise de fiecare 
participant, 

- moderator — asigură participarea tuturor 
membrilor grupei la discuţii, 

- timer — urmăreşte încadrarea în timp a realizării 
sarcinilor de către fiecare membru al grupei, 

- raportor — prezintă clasei concluziile grupei. 

Munca în echipă contribuie la întărirea coeziunii grupului, la 
participarea cu simțul răspunderii în vederea realizării sarcinii 
asumate. Rezultatele activității grupei sunt evaluate în clasă, după 
prezentarea rezultatelor cercetării şi/sau a materialelor create. În 
vederea susţinerii proiectului se întocmeşte un raport care 
consemnează principalele rezultate ale cercetării grupei. Notarea 
poate fi analitică sau holistică. 

Realizarea proiectelor este o activitate care poate oferi 
numeroase satisfacţii elevilor, oferindu-le şansa exprimării variate, în 
limbaj artistic sau ştiinţific, oral şi în scris. 


Oferim spre consultare următoarele teme posibile: 


A4 


> 
> 
> 
> 


Copilăria — aşa cum o vedem noi şi alții 

Rotaţia anotimpurilor în poezii 

Hai să colindăm! — culegere de colinde 

Reportaj despre şcoala mea / satul meu 
Pe urmele scriitorilor noştri 

> Cartea preferată 
> Să ne cunoaştem satul 


Elevii pot utiliza în realizarea proiectelor mijloacele 
comunicării verbale, dar şi desene, ilustraţii, reproduceri ale unor 
picturi/sculpturi celebre, susţinerea proiectului poate fi însoţită de 
acompaniament muzical. Proiectul deschide porţi largi exprimării 
elevilor, creând condiții optime manifestării libertăţii de exprimare. 


3.3.2.4. Portofoliul este „cartea de vizită” a elevului, 
reprezintă o modalitate de evaluare complexă, care include 
rezultatele obținute de elev prin toate celelalte metode şi tehnici de 
evaluare. Portofoliul urmăreşte progresul elevului, de la un semestru 
la altul, de la un an la altul, de la un ciclu de învățământ la altul, 
utilitatea lui fiind remarcată de toți agenţii educaţionali: 

- elevii îşi pot urmări progresul, 

- elevii şi profesorul pot comunica, fiecare element 
component al portofoliului este verificat şi corectat de 
profesor, observaţiile sale fiind consemnate, de regulă, în 
scris şi ataşate lucrărilor elevului, 

- elevii, profesorul şi părinţii pot avea un dialog concret, 
părinţii putând urmări evoluţia, atitudinea copilului lor la 
limba şi literatura română, observaţiile profesorului 
atrăgându-le atenţia asupra unor eventuale probleme ce 
aşteaptă soluţionarea, 

- factorii de decizie, având la dispoziţie portofoliile 
elevilor, pot să-şi formeze o imagine mai bună despre 
ceea ce se petrece în clasă. 

Elementele componente ale portofoliului la limba şi literatura 
română sunt stabilite de profesor, însă elevul are libertatea de a 
include în propriul portofoliu materiale pe care le consideră necesare 
şi reprezentative. 


Portofoliul la limba şi literatura română ar putea include: 


testele iniţiale şi finale de verificare a cunoştinţelor; 

proiectele întocmite; 

fişele de lectură; 

prezentările de carte; 

interviuri imaginare cu personalităţi ale culturii şi literaturii române; 

benzi desenate, având la bază o operă literară sau un subiect cotidian; 

modele de redactare de bilete, invitaţii, cărți poştale, felicitări, scrisori; 

proiecte de coperte de carte sau de ilustraţii după texte studiate; 

note de călătorie, realizate cu ocazia unor excursii literare; 

albume literare, cuprinzând portrete de scriitori, imagini ale caselor memoriale, 
reproduceri ale unor coperte de carte; 

proiecte de spectacole literare (montaje literar-muzicale, şezători literare); 

fişe de observare sistematică a comportamentului elevului, realizate de 
profesor; 

autoevaluările elevului. 

constrângeri între institutor, elev şi părinte, îi oferă elevului o 
posibilitate generatoare de satisfacţii în asumarea responsabilității 
propriilor achiziţii intelectuale. 


3.3.2.5. Autoevaluarea este modalitatea prin care elevul îşi 
dezvoltă capacităţile evaluative, comparând nivelul la care a ajuns 
cu obiectivele şi cu standardele educaţionale, impunându-şi un 
program propriu de învăţare. 

Autoevaluarea urmăreşte comportamentele din domeniul 
afectiv, care pot fi evaluate prin: 

- chestionare — elevilor li se cere să răspundă sincer la 
întrebări. Prin completarea chestionarului, elevul conştientizează 
cerințele impuse de studiul limbii române, capătă o confirmare (sau 
un semnal de alarmă) a modalităţii sale de lucru, poate să ia măsuri 
în vederea îmbunătățirii rezultatelor sale şcolare. 


După o activitate pe grupe, în care s-a urmărit abilitatea elevului de a identifica părţile de 
propoziţie, se poate oferi următorul chestionar: 

- Prin rezolvarea acestei sarcini am învățat: ..............mceeeeeeee 

- Am întâmpinat următoarele dificultăți: ............mceee eee 

- Mi-aş putea îmbunătăţi performanţa prin: ..........cmee eee nene 

- La această activitate mi-a plăcut: ..........m n eeeee 

- Activitatea mea poate fi apreciată cu nota; ................... 


- scări de clasificare — îi ajută pe elevi să aprecieze 
rezultatele obținute, să conştientizeze necesitatea depunerii 
eforturilor în vederea atingerii obiectivelor stabilite, cultivă motivaţia 
elevilor fată de învăţătură. Prin întocmirea scărilor de clasificare, 
profesorul şi elevul observă esenţa procesului eficient de învăţare, 
ce constă în dezvoltarea gândirii abstracte, în crearea independenţei 
şi inițiativei în rezolvarea problemelor. 


Recomandăm folosirea scărilor de clasificare după realizarea unor proiecte: 


Slab 


Mediu Bun Foarte Excelent 
bun 


Creativitate 


Motivaţie 


Independență 


Curiozitate 
intelectuală 


Performanţe 
şcolare 


Aceste instrumente de autoevaluare a elevilor îşi găsesc locul 
în portofoliu, putând fi prezentate periodic părinţilor, alături de fişele 
de observare sistematică a comportamentului elevilor întocmite de 
profesor. 

V Studiu individual 


Redactează un eseu de maximum 20 de rânduri în care să-ţi exprimi părerea 
despre afirmațiile lui lon T. Radu referitoare la evaluare: 

„Cu toate dificultăţile pe care le întâmpină, obiectivitatea aprecierii rezultatelor 
şcolare se impune din multiple considerente: în primul rând trebuie avută în vedere funcția 
de reglare pe care actul evaluativ, inclusiv aprecierea rezultatelor, o induce asupra 
proceselor de predare, dar mai ales asupra activităţii de învăţare. În condiţiile în care 
aprecierea este deformată, ea produce, în anumite limite, o influenţă deformantă asupra 
celorlalte procese. În al doilea rând, actul apreciativ are influențe asupra elevilor, 
constituind factor stimulator sau descurajant, mobilizator — susținând capacitatea de efort 
şi interesul pentru învăţare — sau demobilizator, reconfortant şi generator de încredere în 
forțele proprii sau stresant şi provocând neîncrederea în capacitatea de a îndeplini 
cerințele şcolii. Aceasta înseamnă că obiectivitatea aprecierii se corelează cu efectele 
pozitive ale actului de evaluare asupra predării şi, mai ales, asupra învățării "2 


Foloseşte spaţiul marcat pentru redactarea răspunsului. 


% lon T. Radu — Evaluarea în procesul didactic, Bucureştii, Editura Didactică şi Pedagogică, 2000, 
pp. 296-297 

Test de autoevaluare 2 


1. Enumeră tipurile de itemi. 


2. Arată avantajele şi limitele itemilor semiobiectivi. 


3. Indică importanţa folosirii metodei proiectului în orele de 
limba şi literatura română. 


Completează următoarele enunțuri: 
Pe parcursul secvenţelor 3.2. şi 3.3. m-am confruntat cu 
următoarele dificultăți: 


Îmi este încă neclar: 

Lucrare de verificare pentru unitatea de învăţare 3, notată de tutore 


1. Defineşte itemul cu alegere duală şi formulează o sarcină de 
învățare care să ilustreze folosirea acestui item. 
(0,5x2= 1p.) 


2. Selectează un text nonliterar şi elaborează trei cerinţe pentru 
o posibilă probă orală, la nivelul clasei a X-a ( să nu 
depăşeşti 1 pagină). 

(0,5 x4=2p.) 


3. indică două avantaje ale evaluării formative, scrise( să nu 
depăşeşti 1⁄2 pag.). 
(0,5x2= 1p.) 


4. Redactează un eseu de maximum 200 de cuvinte (+10%) în 
care să-ţi exprimi părerea despre rolul şi locul evaluării în 
practica şcolară, evidențiind avantajele şi limitele diferitelor 
tipuri de evaluare. 


(5 p.) 


Barem de notare 
1 p. - coerenţa viziunii avansate 
2 p. — pertinenta argumentării punctului de vedere exprimat 
1 p. — coerenţa şi claritatea eseului 
1 p. - respectarea dimensiunii eseului 


1 p. - din oficiu 

Răspunsuri la Testele de autoevaluare 


Testul 1 
1. Funcţiile: diagnostică, prognostică, de certificare, 
de selecție, motivaţională, de orientare şcolară şi 
profesională. 
2. Vezi secvența 3.1.2. 
3. Vezi secvența 3.1.3. 
Testul 2 


ltemi obiectivi, semiobiectivi şi subiectivi. 
Vezi secvența 3.2.3. 
Vezi secvența 3.3.2.3. 


ON B 


Pentru lucrarea de verificare 


- Dacă ai avut dificultăți la itemul 1, revezi secventa 3.2.1. 
- Dacă ai avut dificultăți la itemul 2, revezi secventa 3.3.1.1. 
- Dacă ai avut dificultăți la itemul 3, revezi secvențele 3.1.3. 
şi 3.3.1.2. 
- Pentru a redacta un eseu în conformitate cu cerințele de la 
itemul 4 trebuie să fii atent la: 
= enunţul exerciţiului; 
= baremul de notare care îţi detaliază punctele forte ale 
eseului; 
= coerenţa discursului (logica înlănţuirii enunţurilor) şi 
corectitudinea exprimării. 


Sugestii pentru realizarea materialelor din portofoliu 
Construieşte probe de evaluare pentru unitatea de învăţare proiectată: 
a. o probă de evaluare formativă pentru o lecţie de literatură; 
b. o probă de evaluare formativă pentru o lecţie de limbă; 
c. oprobă de evaluare sumativă pentru unitatea de învăţare proiectată. 
Încearcă să îmbini armonios itemii de evaluare, propunându-le elevilor sarcini de 
dificultăţi diferite, fără a uita rostul şi scopul fiecărei evaluări. Poţi revedea secvențele 3.2. 
şi 3.3. din această unitate de învăţare. 

Resurse suplimentare 

Pentru aprofundarea problemelor abordate în această 
unitate de învăţare, îți recomandăm: 


Radu, lon T. — Evaluarea în procesul didactic, Bucureşti, 
Editura Didactică şi Pedagogică, 2000 


Stan, Mihail (coord.) — Ghid de evaluare, Limba şi 
literatura română, Editura Aramis, 2001, pp. 6-132 


Meyer, Geneviève — De ce şi cum evaluăm, Prefaţă de 
Guy Berger, Traducere de Diana Samarineanu, laşi, 
Editura Polirom, 2000, pp. 123-186 


xxx — Limba şi literatura română. Perspective didactice, 
Editura Universităţii Bucureşti, 2006 


*** Ghid metodologic pentru aplicarea programelor de 
limba şi literatura română. Învăţământ primar şi 
gimnazial, M.E.C., C.N.C., Bucureşti, Editura Aramis 
Print, 2002 


xxx Ghid metodologic. Aria curriculară Limbă şi 
comunicare. Liceu, M.E.C., C.N.C., Bucureşti, Editura 
Aramis Print, 2002 


Revista Asociației naționale a profesorilor de română 
„loana Em. Petrescu“ (ANPRO, Cluj): Perspective, anul 
II, nr. 2(3), 2001, număr dedicat evaluării 


Revistele Societăţii de Ştiinţe Filologice din România 
(Bucureşti, telefon: 312.31.48): Limba şi literatura 
română; Limbă şi literatură (în special rubrica Concursuri, 
examene) 

Competenţe specifice 
Pe parcursul acestei unități de învăţare, vei putea să-ţi dezvolți următoarele competenţe: 
e Aplicarea unor forme de management al clasei în funcţie de activitatea de învăţare 
proiectată; 
e Gestionarea situaţiilor conflictuale la ora de limba şi literatura română; 
e Manifestarea interesului pentru îmbunătăţirea propriilor strategii de organizare a 
lecţiilor de limbă română. 

4.1. Profesorul de limba şi literatura română 
4.1.1. Personalitatea cadrului didactic 


Prima întrebare care i se adresează unui student este de ce 
şi-a ales această facultate. Mulţi vorbesc despre chemare, despre 
atracția pe care au simtit-o de mici pentru meseria de dascăl, 
despre exemplele ilustre care le-au călăuzit paşii... Tu ce ai 
răspunde? Profesia pentru care te pregăteşti este plină de 
provocări... 


V Studiu individual 


Folosind metoda ciorchinelui, realizează un portret al profesorului de limba şi 
literatura română, indicând însuşiri şi acțiuni care îl definesc. 


T (CD 
N je AD 
N PROFESORUL 


Notează răspunsurile (însuşiri şi acțiuni ale profesorului de limba şi literatura română) în 
spaţiile special marcate. 


Romiţă B. lucu, în Managementul şi gestiunea clasei de elevi, 
propune un model inovator al personalităţii cadrului didactic, făcând 
distincţia între următoarele componente interne ale personalităţii 
cristalizate!: 

1. Competența ştiinţifică: 
e abilități necesare pentru manipularea cunoştinţelor; 
e informaţie ştiinţifică selectată, veridică, actualizată, 
precisă; 
e capacități de transmitere a cunoştinţelor; 


tcf. Romiţă B.lucu — Managementul şi gestiunea clasei de elevi. Fundamente teoretico-metodologice, laşi, 
Editura Polirom, 2000, pp. 126-127 


132 


Managementul clasei la limba şi literatura română 


inteligenţă, dar, mai ales, înțelepciune; 
experienţă didactică flexibilă; 
competenţă — multiple şi variate strategii rezolutive; 
aptitudini pentru cercetare, experimentare şi control; 
inițiativă şi obiectivitate în evaluare; 
capacităţi şi strategii creative; 
operaţii mentale flexibile şi dinamice; 
capacităţi de transfer şi aplicare. 
2. Competenta psihosocială (optimizarea relaţiilor interumane 
prin şi din activitatea educativă): 
e capacitatea de a stabili fără dificultate relaţii adecvate cu 
elevii; 
e adaptarea la roluri diverse; 
e capacitatea de comunicare lejeră şi eficientă, atât cu 
grupul, cât şi cu indivizii, separat; 
e abilități de utilizare şi drămuire adecvată a forței şi 
autorităţii; 
e  disponibilităţi de adaptare la variate stiluri educaţionale; 
e entuziasm, înțelegere şi prietenie. 
3. Competența managerială: 
e capacitatea de influențare a clasei, în general, şi a fiecărui 
elev, în particular; 
abilităţi de planificare şi proiectare; 
forța şi oportunitatea decizională; 
capacitatea de a organiza şi coordona activitatea clasei; 
administrarea corectă a recompensei şi pedepsei; 
suportabilitate în condiţii de stres. 
4. Competența  psihopedagogică (factori necesari pentru 
construcția diferitelor componente ale personalităţii elevului): 
e capacitatea de determinare a gradului de dificultate a unui 
conţinut; 
capacitatea de accesibilizare a informaţiei didactice; 
capacitatea de înțelegere a elevilor, de acces la lumea lor 
lăuntrică, de solidarizare cu momentele lor de spirit; 
creativitate în munca educativă; 
capacitate empatică; 
atitudine stimulantă, energică, plină de fantezie; 
minimum de tact pedagogic; 
spirit metodic şi clarviziune în activitate. 
Deşi această prezentare urmăreşte personalitatea cadrului 
didactic, în general, putem observa cu uşurinţă cum toate 
competențele enumerate anterior se pliază pe  „formatul” 
personalităţii profesorului de limba şi literatura română. 

Numai printr-o armonizare a celor patru competenţe se poate 
ajunge la imaginea unui profesor care consideră că a forma 
generaţii de elevi este o misiune nobilă care este dată doar celor 
aleşi. 

4.1.2. Rolurile profesorului de limba şi literatura română 


Atmosfera pe care o creează în clasă profesorul constituie 
un factor care influențează comportamentul de învăţare al elevului. 
Instaurarea unui climat favorabil de conlucrare fructuoasă între 
profesor şi elevi este o condiţie sine-qua-non a lecţiei moderne. 

Aşa cum observa loan Neacşu „educatorii sunt solicitaţi 
astăzi, în mod continuu, să promoveze învăţarea eficientă. Şi nu 
orice învăţare eficientă, ci una participativă, activă şi creativă”.? 

În condiţiile învățării interactive asistăm la o reconsiderare a 
relaţiei profesor-elev, elevul devine subiect, agent al propriei 
formări, iar profesorul este ghidul său în acţiunile întreprinse. 

Redimensionarea rolurilor şi ipostazelor cadrului didactic în 
condițiile învăţării interactive şi creative este ilustrată de Muşata 
Bocoş* în Instruire interactivă. Repere pentru reflecţie şi acțiune, 
2002, profesorul fiind considerat: 

- pedagog care nu impune informaţiile ştiinţifice, ci 
construieşte dispozitive de învăţare, practicând o pedagogie 
diferențiată şi individualizată; 

- proiectant, tutore, manager, moderator, organizator şi 
gestionar al conținuturilor, activităţilor şi experienţelor de 
formare; 

- mediator al învăţării elevului într-un cadru euristic; 

- facilitator al învăţării şi autoformării; 

- consilierul elevului care are nevoie de sprijin în învăţare; 

- partener al elevului într-o relaţie educaţională interactivă; 

- coordonator al muncii elevilor; 

- animator, activizant şi catalizator al activităţii de formare, 
al comunicării, al interacțiunilor şi al schimburilor 
interindividuale; 

- scenograf, pregătind decorul desfăşurării învăţării eficiente; 

- actor al demersurilor instructiv-educative; 

-  strateg-gânditor pentru a ajuta elevul în construirea 
cunoaşterii prin restructurări continue; 

- reflexiv în timpul, înaintea şi după acţiunea educaţională, 
promovând gândirea reflexivă şi predarea reflexivă; 

-  co-evaluator, alături de elev a procesului şi produsului 
învăţării. 

Modul în care interacționează profesorul de limba şi literatura 
română cu elevii săi are o influenţă hotărâtoare asupra actului de 
predare-învăţare-evaluare. 

Fiecare profesor are un mod propriu de organizare şi de 
coordonare a procesului didactic, putem identifica, potrivit lui Sorin 
Cristea”, trei stiluri pedagogice: 

> Stilul pedagogic autoritar este specific profesorului 
care controlează întreaga activitate didactică, elevul fiind pus în 
situaţia de a prelua punctul de vedere al acestuia, fără a-şi putea 


? loan Neacşu — Metode şi tehnici de învățare eficientă, Bucureşti, Editura Militară, 1990, p. 12 

* în Instruire interactivă. Repere pentru reflecţie şi acţiune, Cluj-Napoca, Editura Presa Universitară Clujeană, 
2002 

* apud Stan Panţuru, Elemente de teoria şi metodologia instruirii, Editura Universităţii Transilvania din 
Braşov, 2002, pp. 141-142 

exprima părerea. Profesorul caracterizat printr-un astfel de stil 
păstrează o anumită distanţă față de clasă, e singurul care are 
dreptul de a lăuda sau sancţiona, îşi asumă responsabilitatea 
pentru întregul demers didactic, hotărând singur ce să se predea şi 
cum, ce şi cât să se înveţe, ceea ce duce la compromiterea actului 
educativ. 

> Stilul pedagogic democratic este specific 
profesorului care îşi propune să valorifice resursele ce-i stau la 
îndemână,  caracterizându-se prin deschidere spre inovatie, 
preocupare pentru dezvoltarea elevului, oferindu-i acestuia 
independenţă şi libertate în gândire. Este interesat de conexiunea 
inversă oferită de elevi, se adaptează cerințelor şi nevoilor 
acestora, păstrându-se, astfel, echilibrul dintre subiectul şi obiectul 
educaţiei. 

> Stilul pedagogic permisiv caracterizează profesorii 
care manifestă indiferență, pasivitate, dezinteres față de procesul 
didactic. În astfel de cazuri, conexiunea inversă nu funcţionează la 
parametri normali, rezultatele elevilor sunt scăzute, nu există 
motivaţie pentru învăţare. 

Prezentăm, în continuare, clasificări ale tipurilor de profesori, 

realizate cu prilejul cursurilor de formare şi de abilitare curriculară 
de Vera Elek: 


În funcție de 
relația cu elevii: 


e MODEL: Profesorul oferă elevului reperele necesare pentru a 
atinge ţintele propuse. Elevul acceptă provocarea şi porneşte în 
călătorie alături de profesor. 


e PRIETEN: Profesorul este un prieten la care elevul poate apela 


atunci când are nevoie. Profesorul sprijină, ascultă şi ajută elevul. 


e CĂLĂUZĂ: În călătoria cunoaşterii, profesorul cunoaşte reperele 


şi-i prezintă elevului alternativele şi soluţiile optime pentru 
atingerea unei ţinte. Relaţia se bazează pe respect reciproc. 
Profesorul nu dictează răspunsuri, ci oferă direcţii pentru 
ajungerea la destinaţie. 


e MAGICIAN: Pregătirea temeinică a profesorului îi oferă această 
postură prin care îl îndrumă pe elev să folosească obiectele şi 
instrumentele pentru învăţare. 


e CONSILIER: Profesorul este cel de la care elevii aşteaptă sfatul 
cel bun. 


e MAESTRU: Profesorul oferă imaginea standardelor de cunoaştere 
şi acţiune, îl aşteaptă pe elev să obțină cunoştinţe, abilități, 
competențe. 


° SUSȚINĂTOR: Profesorul este alături de elevii săi, este sprijin 
pentru depăşirea dificultăților întâmpinate în învățare. 


° Text adaptat de Vera Elek după Ştefan Popenici, Pedagogie alternativă, Polirom, laşi, 2001 

FACILITATOR: Profesorul nu oferă cunoaştere, ci face posibil 
accesul copilului la cunoaştere. 


În funcţie de 
atitudinea față de 
nou:° 


STRUȚ: respinge modelele educaţionale novatoare; atitudinea sa 
e asemănătoare cu a struţului care îşi ascunde capul în nisip. 


CIONCĂNITOARE: aplică întotdeauna metodele didactice ce i-au 
fost inoculate, asemenea unei ciocănitori care loveşte monoton 
scoarța unui copac. 


PINGUIN: nu depune efortul de a-şi adapta metodele pedagogice 
la diversele contexte educaţionale în care este pus, amintind de 
existenţa „leneşă“ a pinguinului. 


PESCĂRUŞ: face sinteze personale între noile metode 
educaţionale şi principiile pedagogice tradiționale, amintind de 
ingeniozitatea demonstrată de un pescăruş pentru a prinde peşte. 


PORUMBEL: aplică principiile dobândite într-un anumit context 
educaţional la situaţii pedagogice noi, făcând astfel un transfer (de 
la vechi la nou), ceea ce aminteşte de un porumbel voiajor. 


VULTUR: este întotdeauna receptiv față de principiile 
educaţionale novatoare şi este unul dintre primii care se încumetă 
să le aplice, fiind atras de „vârfurile“ pedagogiei la fel cum vulturul 
este atras de cele mai înalte piscuri. 


LI Temă de reflecţie 


Autoevaluează-te, alegând din clasificările de mai sus tipul de profesor care te 
caracterizează, stilul care îţi este specific şi rolurile / ipostazele care te definesc în 
cadrul orelor de limbă şi literatură română. 

Notează răspunsul în spaţiul marcat. 


4.2. Gestionarea activităţilor de limba şi literatura română 


4.2.1. Forme de organizare a activităţilor de limba şi 


literatura română 


Elevii şi grupul din care fac ei parte în timpul procesului de 


predare-învăţare-evaluare - clasa — sunt adevărații parteneri ai 
profesorului în demersul său didactic. 


ê Text adaptat de Vera Elek după lon Al. Dumitru, Dezvoltarea gândirii critice şi învățarea eficientă, Editura 


de Vest, Timişoara, 2000 

Activităţile de limba şi literatura română pot fi organizate şi 
desfăşurate în şcoală, dar şi în afara ei, în funcţie de obiectivele / 
competențele urmărite. 

Pentru a menţine o bună relaţie de parteneriat, de colaborare 
şi pentru a evita monotonia, stereotipia în relaţiile cu elevii, 
profesorul poate aborda în timpul orelor de limba şi literatura 
română diferite tehnici de lucru, poate organiza elevii în diferite 
forme de activitate. 

Modalitatea de organizare şi de grupare a elevilor ţine de 
specificul disciplinei noastre, de strategiile didactice alese. 

e Activitatea frontală a fost considerată mult timp cea 
mai importantă formă de organizare a clasei, astăzi cedează locul 
activităților pe grupe şi în perechi. Ea este utilă în procesul de 
predare-învăţare în timpul prezentărilor de carte, a lecturii / recitării 
model, a miniexpunerilor / prelegerilor cu caracter informativ. 

Tot prin activitate frontală putem organiza anumite secvenţe 
de predare-învăţare a noţiunilor de limbă (vezi Unitatea de învăţare 
1 — volumul II, Didactica limbii române, pp.28-32), de comunicare 
orală (vezi Unitatea de învăţare 3 — volumul I, Didactica oralului, 
pp.80-89) sau scrisă (vezi Unitatea de învățare 4 — volumul |, 
Didactica redactării, pp.121-127). 

În organizarea activităţilor frontale din sala de clasă trebuie 
să se ţină seama de următoarele aspecte: 

v profesorul să stea în fața clasei, pentru a-i putea 
cuprinde cu privirea pe toți elevii; 

y să se evite unghiurile „moarte” — de obicei, când privim 
întreaga clasă, nu ne putem concentra asupra primilor 
doi-trei elevi din cele două rânduri laterale (privim în 
V), de aceea se recomandă să ne alegem din când în 
când câte un alt reper — alt elev — dând astfel impresia 
că, deşi ne adresăm tuturor, sunt şi mesaje pe care le 


transmitem personal fiecăruia dintre ei — această 
modalitate de lucru este, totodată, motivantă pentru 
elevi; 


v dacă este aleasă metoda prelegerii sau expunerii, să 
se intercaleze scurte întrebări frontale prin care să se 
verifice atenţia elevilor. 

Printre activităţile frontale organizate în afara clasei se 
numără excursiile şi vizitele tematice — la muzee, case memoriale —, 
cercurile şi cenaclurile literare, care pot constitui modalităţi eficiente 
de îmbogăţire şi de valorificare a capacităţilor şi competenţelor 
dobândite în timpul lecţiilor. 

Dacă activitatea se desfăşoară în clasă, spaţiul poate fi 
organizat în moduri diferite: 

- şiruri tradiţionale de bănci, pentru expuneri, prelegeri etc.; 
- aşezare în semicerc sau în careu pentru prezentări de carte 
etc. 

Acolo unde este posibil, îți recomandăm amenajarea unui 
cabinet de limbă şi literatură română care să răspundă exigenţelor 
unui învățământ modern şi nevoilor elevilor. 


137 


Managementul clasei la limba şi literatura română 


138 


e Activitatea pe grupe / în perechi este recomandată 
pentru pregătirea dezbaterilor, a studiilor de caz (din cadrul orelor 
sau a cercurilor, cenaclurilor literare), pentru realizarea proiectelor şi 
rezolvarea diverselor sarcini — de comunicare orală sau scrisă, de 
limbă sau de literatură română. Rolul profesorului este de a 
monitoriza activitatea desfăşurată de elevi, dar şi de a-i consilia, 
atunci când este cazul. 

Pe parcursul celor două volume ţi-am oferit numeroase 
exemple de activităţi desfăşurate în grup sau în perechi; aspectele 
de care ar trebui să ţii seama sunt următoarele: 

- pentru gruparea elevilor să se utilizeze criterii variate; 

- să se realizeze o alternare a grupelor omogene şi a celor 
eterogene, în funcție de obiectivele de referință / 
competențele specifice urmărite; 

- să se urmărească o alternare a responsabilităților din cadrul 
grupului, pentru a nu se crea obişnuința, stereotipia. 

Existența unui mobilier modular favorizează activitatea pe 
grupe sau în perechi, dar nu este o cerință obligatorie. 

Îţi propunem să creezi cât mai multe contexte de situaţii de 
comunicare reală, pentru a-i obişnui pe elevi cu relaționarea în grup, 
cu respectarea regulilor ascultării active (vezi Unitatea de învăţare 3 
— volumul |, Didactica oralului, p. 73). 

e Activitatea individuală (independentă) este folosită 
cu precădere la evaluarea prin teste, la redactarea compunerilor 
şcolare, la efectuarea unor teme în clasă şi acasă, este specifică 
studiului individual, consultaţiilor şi meditaţiilor. 

Este modalitatea de lucru optimă în vederea pregătirii elevilor 
pentru susținerea viitoarelor examene naţionale, pentru formarea 
tehnicilor de muncă intelectuală. 

Prin activitate independentă se poate realiza lectura şi 
interpretarea textelor literare/nonliterare, se pot întocmi fişele de 
lectură suplimentară etc. 

Îţi recomandăm să foloseşti alternativ cele trei modalități de 
grupare a elevilor, alegând varianta/variantele optime pentru 
diferitele tipuri de lecţii — lecţie de predare-învăţare, lecţie de 
formare a priceperilor şi deprinderilor, lecţie de sistematizare şi 
recapitulare. 

Depinde de noi, profesorii, de ingeniozitatea şi spiritul nostru 
organizatoric, găsirea celor mai potrivite soluţii pentru a face ora de 
limba şi literatura română o oră aşteptată de elevi, în cadrul căreia 
să domnească motivaţia, spiritul de echipă şi nevoia de a învăţa, 
pentru a valorifica cele însuşite în contexte variate. 


4.2.2. Managementul situaţiilor conflictuale 

În cadrul orelor de limba şi literatura română ne întâlnim nu o 
dată cu situaţii în care suntem nevoiţi să intervenim pentru a 
dezamorsa o stare tensionată între elevi, creată cu sau fără voia 
noastră. 

Ne gândim aici la procesele literare sau dezbaterile pe teme 
date sau chiar propuse de ei, modalităţi de lucru care implică 
emoțional adolescenții, stârnind de multe ori situaţii conflictuale, 

graniţa dintre polemică, de fapt, constructivă, şi ceartă fiind anulată. 

Aici intervine rolul profesorului, de facilitator şi de moderator 
al discuţiei; realizarea unor procese literare necesită parcurgerea 
unor paşi mărunți în care elevul învaţă că trebuie să asculte şi să fie 
ascultat, să înțeleagă, spre a fi şi el înţeles, să accepte părerea 
celorlalţi şi să îşi exprime părerea convingând, nu impunând. 

Schimbul de idei este întotdeauna binevenit, încă din clasa a 
V-a putem organiza cu elevii mici dialoguri pe teme cotidiene, în 
care să aducă argumente pro şi contra unei idei prezentate. 

Elevii pot fi aşezaţi în careu, de o parte cei care 
argumentează pro, de cealaltă cei care sunt contra unei idei 
prezentate, iar indecişii pot sta între cele două grupuri. Treptat, 
aceştia pot trece la una dintre cele două „tabere”, în funcţie de 
alegerea făcută. 

În această activitate este foarte importantă intervenția 
promptă a profesorului de câte ori este nevoie, pentru a sublinia 
rolul pe care trebuie să îl „joace” fiecare parte implicată, pentru a 
arăta beneficiile unei astfel de activități. Astfel elevii vor constata că 
din schimbul de idei, din polemici constructive se poate învăţa la fel 
de mult şi de bine ca şi din celelalte metode folosite. 


În funcţie de textele literare alese ca suporturi pentru învăţare, le putem propune 
elevilor teme cum ar fi: 


Este vinovat personajul din...? 

Exprimaţi-vă acordul / dezacordul față de faptele lui ... 

Ți se oferă posibilitatea de a modifica schița D-l Goe... de I.L.Caragiale. 
Cum ai proceda? 

Lucraţi în perechi. Vi se oferă posibilitatea de a „repara” una dintre faptele 
lui Goe. Pe care aţi alege-o? Motivaţi-vă răspunsul. 

Stabiliți, în perechi, patru trăiri contradictorii ale adolescenţei, pornind de la 
textele literare studiate. Discutaţi, apoi, în grupe de câte patru elevi (câte 
două perechi reunite), realizând un portret al adolescenţei, bazându-vă pe 
concluziile celor două perechi. 


Impunerea unei discipline a ascultării părerii celuilalt duce, 
treptat, la formarea unei atitudini pozitive, față de cei din jur şi, 
implicit, la evitarea tensiunilor ulterioare. 

4.3. Motivarea elevilor 


Sarcina noastră, a profesorilor de limba şi literatura română, 
este de a le oferi elevilor condiţii optime de învăţare, contribuind, 
prin exemplul personal, la trezirea şi menţinerea interesului pentru 
învățare, la dezvoltarea atitudinilor de empatie culturală şi 
interculturală. 

În procesul de învățare se manifestă două categorii de 
motivații: 

a. motivaţia extrinsecă — ce acţionează din afară 
asupra procesului de învăţare, fiind susținută de factori 
de recompensă (note bune, premii, aprecierea 
părinţilor, profesorilor) sau de factori de constrângere 
(note mici, datoria de a învăţa, teama de părinţi, de 
profesori); 

b. motivația intrinsecă — este determinată şi susținută 
de factorii interni — elevul înțelege nevoia de a învăţa, 
învaţă din plăcere. 

Elevul învaţă iniţial din motive externe, ajungând, treptat, să 
înveţe din plăcere. De aceea, trebuie să găsim metodele şi 
procedeele cele mai potrivite clasei cu care lucrăm, personalităţilor 
diverse pe care le formăm, instaurând o relaţie de încredere, de 
respect reciproc, stimulând elevii şi  învăţându-i să se 
„autostimuleze”. 

Principalele strategii de „autostimulare” ale unui elev sunt 
prezentate de  Romiţă B. lucu’, după Bandura (1989) şi 
Zimmermann(1991): 

1. Copiii trebuie învăţaţi să folosească limbajul interior 
pentru a-şi redimensiona motivaţia (de exemplu, repetiţia unor fraze 
cum ar fi „Voi face mai bine data viitoare” etc.). 

2. Copiii pot şi trebuie să fie învăţaţi să-şi schimbe 
reprezentările despre stilul şi metodele proprii de învăţare, 
adecvându-le unor principii general valabile, dar şi la ceea ce s-a 
denumit a fi stilul, „omul însuşi”. Obişnuinţa copiilor în a folosi cele 
mai bune metode şi mijloace de învăţare nu trebuie să se facă 
arbitrar, ci prin parcurgerea şi înțelegerea lor de către fiecare dintre 
elevi. 

3. Copiii pot şi trebuie să fie învăţaţi să-şi facă cunoscute 
şi să-şi argumenteze părerile în public. Discuţiile deschise din timpul 
orei permit observarea de către profesor a modului de gândire a 
elevilor şi împărtăşirea acestuia la nivelul clasei de elevi. Acest fapt 
permite profesorului să cunoască comportamentul elevului şi modul 
său de a gândi, din punct de vedere socio-interacțional şi 
motivaţional. 

4. Copiii pot şi trebuie să învețe strategii ce implică 
colaborarea şi participarea activă. Prin participarea lor crescută la 
deciziile educaţionale, elevii pot să-şi dezvolte propria motivaţie şi 
să dobândească un exerciţiu efectiv de relaţionare socială. 
Învăţarea reciprocă solicită, de foarte multe ori, curaj din partea 


i Romiţă B. lucu — Managementul şi gestiunea clasei de elevi. Fundamente teoretico-metodologice, Editura 
Polirom, laşi, 2000, pp.163-164 

profesorilor în a accepta şi a putea să schimbe rolurile cu elevii, 
atunci când situația o permite, solicitându-le ca, prin empatie, să 
înţeleagă modul de gândire al celuilalt. 

5. Copiii pot şi trebuie să fie învăţaţi să-şi pună întrebări 
despre ceea ce au citit şi să rezume anumite paragrafe. Studiile au 
arătat că această strategie metacognitivă poate avea efecte pozitive 
asupra capacităţii de înţelegere a elevilor şi asupra motivaţiei 
cognitive a acestora. 

O bună comunicare cu elevii duce, implicit, la reuşită. lată 
câteva sfaturi pentru a apropia elevii de disciplina limba şi literatura 
română: 


e încurajează elevii pentru fiecare răspuns dat. 
e  Adresează-le mesaje pozitive: 

Bine! 

Ştiam că vei reuşi! 

Ai găsit un răspuns potrivit! 

Interesant răspuns! 

Nemaipomenit! 

Asta vroiam să aud! 

Excelent, ai găsit soluţia! 

Îmi place cum ai formulat răspunsul! 

Mă bucur că ai reuşit! 

Ai ales o variantă de răspuns foarte interesantă! 


i a Sia, ue Iu ae le Vi ae 


XV Studiu individual 

Reciteşte cele două fragmente de text de la tema de reflectie de la pag. 35 (Unitatea 
1 - Didactica limbii). Au fost motivaţi elevii să învețe? Argumentează-ți răspunsul. 
Foloseşte spaţiul următor pentru redactarea răspunsului. 

Test de autoevaluare 1 


1. Enumeră rolurile profesorului. 


2. Prezintă modalitățile de grupare a elevilor. 


3. indică două modalităţi de motivare a elevilor. 


Completează următoarele enunțţuri: 
Pe parcursul secvențelor 4.1., 4.2. şi 4.3. m-am confruntat 
cu următoarele dificultăți: 


Îmi este încă neclar: 

Lucrare de verificare pentru unitatea de învăţare 4, notată de tutore 


1. Alege şi comentează una dintre componentele interne ale 
personalității profesorului ( cel mult 1 pagină). 


(1 p.) 


(cel mult 1 pagină). 
(0,5 x4=2p.) 


3. Formulează o sarcină prin care să pregăteşti elevii pentru 
evitarea situaţiilor conflictuale ( 4-6 rânduri).. 
(1 p.) 


4. Redactează un eseu de maximum 200 de cuvinte (+10%) în 
care să-ți exprimi părerea despre rolul profesorului de limba 
şi literatura română în formarea şi dezvoltarea personalității 
armonioase a elevului. 


(5 p.) 


Barem de notare 
1 p. - coerenţa viziunii avansate 
2 p. — pertinenţța argumentării punctului de vedere exprimat 
1 p. — coerenţa şi claritatea eseului 
1 p. - respectarea dimensiunii eseului 


1 p. — din oficiu 

Răspunsuri la Testul de autoevaluare 


Testul 1 


1. Vezi secvența 4.1.2. 
2. Activități frontale, pe grupelîn perechi, individuale 
3. Vezi secvenţa 4.3. 


Pentru lucrarea de verificare 


- Dacă ai avut dificultăţi la itemul 1, revezi secvenţa 4.1. 
- Dacă ai avut dificultăţi la itemul 2, revezi secvența 4.2.1. 
- Dacă ai avut dificultăţi la itemul 3, revezi secvența 4.2.2. 
- Pentru a redacta un eseu în conformitate cu cerinţele de la 
itemul 4 trebuie să fii atent la: 
= enunţul exerciţiului; 
= baremul de notare care îţi detaliază punctele forte ale 
eseului; 
= coerenţa discursului (logica înlănţuirii enunţurilor) şi 
corectitudinea exprimării. 

Resurse suplimentare 


Pentru aprofundarea problemelor abordate în această 
unitate de învăţare, îţi recomandăm: 


xxx — Limba şi literatura română. Perspective didactice, 
Editura Universităţii Bucureşti, 2006 


** Ghid metodologic pentru aplicarea programelor de 
limba şi literatura română. Învățământ primar şi 
gimnazial, M.E.C., C.N.C., Bucureşti, Editura Aramis 
Print, 2002 


xxx Ghid metodologic. Aria  curriculară Limbă şi 
comunicare. Liceu, M.E.C., C.N.C., București, Editura 
Aramis Print, 2002 


Revistele Societății de Ştiinţe Filologice din România 
(Bucureşti, telefon: 312.31.48): Limba şi literatura 
română; Limbă şi literatură (în special rubrica Didactica 
modernă) 


lucu, Romiţă B. — Managementul şi gestiunea clasei de 
elevi. Fundamente teoretico-metodologice, laşi, Editura 
Polirom, 2000, pp. 71-174 


Neacşu, loan — Metode şi tehnici de învăţare eficientă, 
Bucureşti, Editura Militară, 1990 


Panţuru, Stan — Elemente de teoria şi metodologia 
instruirii, Editura Universităţii Transilvania din Braşov, 
2002 


Popenici, Ştefan — Pedagogie alternativă, Polirom, laşi, 
2001, pp. 185-192 

